BREAKING: Auditor General Ziyath Isthiufaa Dhevvaifi - Vaguthu\nއޮޑިޓަރ ޖެނެރަލް ޒިޔަތު އިސްތިއުފާ ދެއްވައިފި\nހަސަން ޒިޔަތު - ފޮޓޯ: މަޖިލިސް\nއޮޑިޓަ ޖެނެރަލް ހަސަން ޒިޔަތު، މަގާމުން އިސްތިއުފާ ދެއްވައިފިއެވެ.\nއޭނާ އެ މަގާމުން އިސްތިފާ ދެއްވީ ދާދި ދެންމެޔަކު އެވެ.\nޒިޔަތު އޮޑިޓަރ ޖެނެރަލްގެ މަގާމުން އިސްތިއުފާ މިދެއްވީ އެމްއެމްޕީއާރްސީ މެދުވެރިކޮށް ދައުލަތައް ލިބެންޖެހޭ ފައިސާ ކުރީގެ ނައިބު ރައީސް އަހްމަދު އަދީބު އެތައް ބަޔަކަށް ބަހާލިއިރު އޭގެތެރެއިން ފައިސާ ޒިޔަތަށް ވެސް ލިބިފައިވާ ކަމަށް ތުހުމަތުކުރުމުންނެވެ.\nއެމްއެމްޕީއާރްސީގެ ހިޔާނާތުގެ ފައިސާ ޒިޔަތަށް ލިބުނު ކަމަށް ރައްޔިތުންގެ މަޖިލީހުން އާއްމުކުރި ލިސްޓެއްގައި އޮތުމުން ޒިޔަތު ވިދާޅުވެފައި ވަނީ އޭނާ އަށް ލިބުނު ފައިސާއަކީ 2014 ވަނަ އަހަރު ރައްޔިތުން މަޖިލީހުގެ ހުޅުހެންވޭރު ދާއިރާއަށް ޕީޕީއެމްގެ ޓިކެޓްގައި އޭނާ ވާދަކުރިއިރު ކެމްޕޭނަށް ލިބުނު ފައިސާ ކަމަށެވެ. އެއީ އެމްއެމްޕީއާރްސީގެ ފައިސާކަން އޭރު އެނގިވަޑައިނުގަންނަވާ ކަމަށް ޒިޔަތު މިއަދު ވިދާޅުވިއެވެ.\nޒިޔަތު އޮޑިޓަރ ޖެނެރަލްގެ މަގާމުން މިއަދު އިސްތިއުފާ ދެއްވިއިރު އޭނާގެ މަގާމުގެ މުއްދަތު މިއަހަރު ނޮވެމްބަރ މަހަށް ހަމަވާނެއެވެ. އެހެންކަމުން މަގާމުގައި ދެމިހުންނެވި ނަމަވެސް ބާކީ ދެން އޮތީ ކުރު މުއްދަތެކެވެ.\nއޮޑިޓަރ ޖެނެރަލް މަގާމުން އިސްތިއުފާ ދެއްވަން ޖެހެނީ ރައްޔިތުންގެ މަޖިލީހުގެ ރައީސް އަށް ފޮނުވާ ސިޓީއަކުންނެވެ. ޒިޔަތު މަގާމުން އިސްތިއުފާ ދެއްވާ ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފޮނުވި ސިޓީގައި ވިދާޅުވީ ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީއިން، އެމްއެމްޕީއާރސީގެ މައްސަލައާއި ގުޅިގެން ރައްޔިތުންގެ މަޖްލިހަށް ހިއްސާކޮފައިވާ އެމްއެމްޕީއާރސީ މެދުވެރިކޮށް ހިންގާފައިވާ ވައްކަމާއި ޚިޔާނާތުގެ މައްސަލައިގައި ބައިވެރިވިކަމަށް ނުވަތަ މަންފާ ލިބުނުކަމަށް ތުހުމަތުކުރެވޭ ދައުލަތުގެ މަޤާމެއް އަދާކޮށްފައިވާ ނުވަތަ އަދާކުރަމުންދާ 119 މީހުން ހިމެނޭ ލިސްޓްގައި އޭނާގެ ނަން ހިމަނާފައި އޮތުމުން މަގާމުން އިސްތިއުފާ ދޭން ނިންމީ ކަމަށެވެ.\nއެލިސްޓްގައި ނަން އޮތުމުން ދިވެހި ދައުލަތުގެ އޮޑިޓަރ ޖެނެރަލް ގެ މަގާމުގައި މިވަގުތު ދެމިހުރުމަކީ، ދައުލަތާއި އޮޑިޓަރ ޖެނެރަލް އޮފީހުގެ ކަރާމަތާއި ގަދަރަށް އުނިކަން އަންނާނެ ކަމެއްކަމުގައި ދެކޭކަމަށާއި ތަހުޒީބު މުޖުތަމައު ތަކުގައި އަމަލު ކުރާ އުސޫލުން، ދިވެހި ދައުލަތުގެ އޮޑިޓަރ ޖެނެރަލްގެ މަގާމުން އިސްތިއުފާ ދިނީކަމަށް ޒިޔަތު ވިދާޅުވިއެވެ.\nދައުލަތުގެ އޮޑިޓަރ ޖެނެރަލްގެ ހައިސިއްޔަތުން، މަސައްކަތް ކުރުމުގައި އަދި މަސްއޫލިއްޔަތު އަދާކުރުމުގައި، އެއްވެސް ހިޔާނާތެއް އަދި ރިޝްވަތެއް، ނުވަތަ ނަޒާހަތްތެރިކަމާ މެދު ސުވާލު އުފެދޭނެ އެއްވެސް ކަމެއްގައި ބައިވެރިވެފައި ނުވާނެކަމުގެ ޔަގީންކަން އަރުވާކަމަށް ވެސް ޒިޔަތުގެ ސިޓީގައި ވިދާޅުވެފައި ވެއެވެ.\nޒިޔަތު ފިޔަވައި އިތުރު އެހެން އެއްވެސް ބޭފުޅަކު އަދި މިހާތަނަށް ލިސްޓްގައި ނަން އޮވެގެން މަގާމުން އިސްތިއުފާ ދެއްވާފައެއް ނުވެއެވެ.\nއައިޓީއީސީގެ ފަރާތުން އޭޖީ އޮފީހަށް ހާއްސަ ތަމްރީން ޕްރޮގްރާމްތަކެއް\nއޮޑިޓަ ޖެނެރަލްގެ މަގާމަށް ނިޔާޒީ އައްޔަން ކުރަން ރުހުން ދީފި\nއޮޑިޓަރ ޖެނެރަލްއަަކަށް ނިޔާޒީގެ އައްޔަން ކުރަން ކޮމެޓީން ފާސްކޮށްފި\nމެއި 12, 2021 21:09\nދެން އެ މަޤާމަށްލާ މައްކޫ އޮޑިޓަ ރެކޭ ކިޔާ ސޮ ރު..ހަހަ\nމެއި 12, 2021 22:03\nފަޅާ އެރީމަ އިސްތިއުފާ ދިނަކަސް އެކަން ނުކުރާ ކަމަކަށް ވީއެއް ނޫން އިނގޭ ތިހެން ނުފިލޭނެw\nމެއި 12, 2021 22:24\nކޮންމެއަކަސް ތިޔަ ނިންމުމަކީ ވަރަށް ރަގަޅު ނިންމުމެއް، ދެން ތިއްބެވި ފަރާތްތަކުންވެސް މި ގޮތަށް ޢަމަލު ކުރެއްވުން ރަގަޅުވާނެ\nކޭ ފައިސާ ގަނޑޯ؟ ދައުލަތަށް ރައްދު ކޮށްދޭން ޖެހޭނެ\nމެއި 12, 2021 22:55\nޒިޔަތަށް ސެލިއުޓްކުރަން! ޒިޔަތައް ނުވިސްނުނީ ޕީޕީއެމް އިން ގެންގުޅެނީ ވަގު ފައިސާކަން!\nމެއި 12, 2021 23:00\nތިޔަ ދެއްކެވީ ވަރަށް ރީތި ނަމޫނާއެއް. ފައިސާއަކީ ކޮން ފައިސާއެއްކަން ނޭނގިވިޔަސް ފައިސާ ލިބުނު ކަމަށް އެއްބަސްވެއްޖެ. އަދި މިފަދަ ތުހުމަތެއް ކުރެވޭތީ ވަގުތުން އިސްތިއުފާ ދެއްވައިފި. ޒިޔަތާއި މެދު އަހަރެންގެ ހިތުގައިވާ ގަދަރު ވަރަށް ބޮޑަށް އިތުރުވެއްޖެ.\nދެން މިތިބީ މަގާމާއިގެން ބޫތުކައިފައި ތިބި ބައެއް. ސޯޓު ބޭލުނީމަވެސް ހެވިލާފަ ނެރެގެން މަގުމަތީ ދުވާނެހާ ލަދުހަޔާތް ކުޑަ ބައެއް.\nމެއި 12, 2021 23:05\nމެއި 12, 2021 23:11\nކާކުބުނީ އޮޑިޓާޖަނަރަލް އިސްތިއު ފާގެ ސިޓީ ފޮނުވަންޖެހެނީ މަޖިލީހުގެ ރައީސަށޭ. ގާނޫނާ އެއްޗެހި ބަލައިލާ ފަ އެއްޗެހި ލިޔުއްވާނަމަދޯ!\nމެއި 12, 2021 23:12\nމި ވަރަށް ރީތި މިސާލެއް މިދެއްކެވީ އޯޑިޓަރ ޖެނެރަލް. އެހެން ކުދިންވެސް މިމަގުން ހިންގެވުން ރަނގަޅު ގޮތަކީ. 37 މިލިޔަނާ ހަވާލުވި ފަރާތުންވެސް ޒިޔަތުގެ ނަމޫނާގަ ހިތްޕަވާ. އެއީ އެންމެ ރަނގަޅު ގޮތަކީ.\nމެއި 12, 2021 23:33\nކޮބާހޭ އަކުރަމް. ލާރި ގަނޑާއެކު ފިލާ ނޯވެ އިސްތިއުފާދީ\nމެއި 12, 2021 23:36\nޒިއަތަށް މަރުޙަބާ ދަންނަވަމެވެ. ނަޒާހަތްތެރިކަމާއި އިތުބާރާ\nމެދު ސުވާލު އު ފެދި ފައިވާ ދަނޑިވަޅެއްގައި މަގާމު ދި ފާއު\nކުރެއްވުމުގެ ބަދަލުގައި އިސްތިއުފ ފާ ދެއްވީ ތީއެވެ.\nމެއި 13, 2021 00:47\nތީހަމަ ގަދަ ރެކޭ ސޮރެއް.\nމެއި 13, 2021 00:51\nއިލްޒާމަށް ބޯލެނބުމަކީ، އަދި ޙަޤީޤަތް ޤަބޫލުކުރުމަކީ، މަދުފަހަރަކު މަދުބައެއްގެ ފަރާތުން ފެންނަކަމެކެވެ. އެހެނީ، ޢަދުލު އިންޞާފުގެ މައިގަނޑު އަސާސަކީ، ޙައްޤާއި ބާޠިލެވެ. ޢަދުލު އިންޞާފުގެ އަސާސްތަކަށް ޤާނޫނު ދަންނަ މީހުންނެކޭ އެއްފަދައިން ޤާނޫނު ނުދަންނަ މީހުންވެސް އޮޅުންއަރުވައި އިންކާރު ކުރެއެވެ. މިބާވަތުގެ ކަންކަން ދުނިޔޭގެ ހުރިހާ ތަނެއްގައިވެސް ހިނގައެވެ. ދައުލަތުގެ މުޢައްސަސާތަކާއި މުސްތަޤިއްލު އިދާރާތަކުގައިވެސް މިކަންކަމަކީ، މަދުންނަމަވެސް ހިނގަމުންދާ ކަންކަމެވެ. މީގެ 30 އަހަރުކުރިން ތަޙްޤީޤުޓީމު ރަށްރަށަށް އަރައި ކޮށްއުޅުނުކަމަކީ، ކަތީބުންގެ މައްޗަށް ތުހުމަތުކޮށް ޢާންމުފަރާތްތަކުން ފޮނުވާ ސިޓީތަކަށް މައްސަލަބެލުމެވެ. މިގޮތުން ބަލާފައިވާ ބައެއް މައްސަލަތަކަށް އެޑްރެސްކޮށް ބުނެވޭނީ، ކަތީބުގެ ދޯނީގެ ފެހަކެހުމުގައި ބްލީޗިންގ ޕައުޑަރު ބޭނުންކޮށްފައިވާ ކަމަށް ހުށަހެޅުނު މައްސަލައަކާއި، އެގްޒެކެޓިވް ޗެއަރއެއް ރަށުއޮފީހަށް ގަތުމުގައި އެންމެ ތަނަކުން އެސްޓިމޭޓް ހޯދާފައިވާ މައްސަލައަކާއި މިސްކިތުގެ ގޯތި ތެރޭގައި ކަތިކައްޗަށް ގަސްއިންދާފައިވާ މައްސަލައެއް ބަލާފައިވާކަން ފާހަގަކުރަމެވެ. މިގޮތުން މިސްކިތުގެ ގޯތި ތެރޭގައި ގަސްއިންދައި ހައްދާފައިވާ މައްސަލައަކީ، ތ.އަތޮޅުގެ ރަށެއްގައި ބަލާފައިވާ މައްސަލައެކެވެ. އެގްޒެކެޓިވް ޗެއަރގެ މައްސަލައަކީ، ހއ. އަތޮޅުގެ ރަށެއްގައި ބަލާފައިވާ މައްސަލައެކެވެ. ބްލީޗިންގ ޕައުޑަރުގެ މައްސަލައަކީ، ގއ.އަތޮޅުގައި ބަލާފައިވާ މައްސަލައެކެވެ. މިމައްސަލަތަކުގައި ތަޙްޤީޤް ޓީމަށް ޚަރަދުވެފައިވަނީ، ކިހާވަރެއްކަމެއް ނޭނގުނަސް ދައުލަތުގެ ރެވެނިއު އަށް ލިބިފައިވާ އުނިކަމަކީ، ނިޞްބަތުން ވަރަށްކުޑަކުޑަ ޢަދަދެކެވެ.\nމެއި 13, 2021 01:29\nސާބަސް ޒިޔަތު.އެހެން މީހުންވެސް ޒިޔަތު އުޅޭހެން އުޅެބަލަ.\nމެއި 13, 2021 02:14\nމެއި 13, 2021 08:41\nގަދަ ގޮލައެއްތީ، ތިހެން މަގާމުން އިސްތިއުފާ ދީފަ ފިލަން ނޫޅޭތި، ސަރުކާރުގެ އިދާރާތަކަށް ގޮވާލަން އޭނަގެ ޕާސްޕޯޓް ހިފަހައްޓަން، އަދި އެނައަށް ފާރަވެރިވާން.\nމެއި 13, 2021 09:19\nވަގުންގެ ސަރުކާރެއްގަ އޮޑިޓް ރިޕޯޓް ނެރޭނީ ކިހިނެހް\nމެއި 13, 2021 11:07


Ooredoo SuperNet ah bodu upgrade eh\nއުރީދޫ ސުޕަނެޓަށް އަޕްގްރޭޑެއް ގެނެސްފި\nއުރީދޫގެ އެމްޑީ ނަޖީބު ހާން\nއުރީދޫ މޯލްޑިވްސްގެ ބްރޯޑް ބޭންޑް އިންޓަނެޓު ހިދުމަތް ސްޕީޑް މަތިކޮށް އަޕްގްރޭޑެއް ގެނެސްފި އެވެ.\nއުރީދޫ މޯލްޑިވްސް ބުނީ އެ ކުންފުންޏަކީ ފެށުނީއްސުރެ ފުރިހަމަ އިންޓަނެޓްގެ ހިދުމަތާއެކު ރާއްޖޭގޭ ރައްޔިތުން ގުޅުވައިދިނުމުގެ އަޒުމުގައި މަސައްކަތްކުރަމުން އަންނަ ކުންފުންޏެއް ކަމަށެވެ. އަދި މުޅި ދުނިޔެ ކުރިމަތިލާފައިވާ ކޮވިޑް ޕެންޑެމިކާ ގުޅިގެން މުވާސަލާތީ ގުޅުމާއި އިންޓަނެޓްގެ މުހިންމުކަން ބޮޑު ވެފައިވާ ކަމަށާއި ކަސްޓަމަރުންގެ ބޭނުންތައް ފަހިކޮށްދިނުމުގެ ގޮތުން ސުޕަނެޓް ފިކްސްޑް ބްރޯޑްބޭންޑް ޕްލޭންތައް އަޕްގްރޭޑް ކޮށްފައިވާ ކަމަށެވެ.\nމި ބަދަލާއެކު އުރީދޫން ސުޕަނެޓް ކަސްޓަމަރުންނަށް އިތުރު އަގަކާ ނުލައި ފަސް ގުނަ އިތުރު ސްޕީޑާއެކު 68 ޕަސެންޓާ ހަމައަށް އިތުރު ޑޭޓާ ލިބޭނެ އެވެ.\nއުރީދޫގެ ސީއީއޯ އަދި އެމްޑީ ނަޖީބު ހާން ވިދާޅުވީ އުރީދޫން ރާއްޖޭގައި ދޭ ހިދުމަތް ތަކަށް 15 އަހަރު ފުރުމުގެ މުނާސަބާ ފާހަގަ ކުރަމުން ދާއިރު ރައްޔިތުންނަށް އެންމެ ފުރިހަމަ އިންޓަނެޓްގެ ހިދުމަތް ފޯރުކޮށްދިނުމުގައި ދެމިތިބޭނެ ކަމަށެވެ.\n"މި ބަދަލު ގެނައުމުގެ މަގްސަދަކީ، ދުނިޔޭގެ ހާލަތާއެކު ބަދަލުވަމުން އަންނަ ކަސްޓަމަރުންގެ އިންޓަނެޓްގެ ބޭނުންތައް ފުރިހަމަ ކުރުމަށް ލުއި ގޮތްތައް ހޯދައި ދިނުން... އޮންލައިންކޮށް ކިޔެވުމާއި ސިއްހީ ހިދުމަތާއި އަދި އޮންލައިންކޮށް ވިޔަފާރިކުރުން ފަދަ ޑިޖިޓަލްވަމުން އަންނަ ހިދުމަތްތަކުގެ ފުރިހަމަ ބޭނުން ހިފުމަށް ފަހިކޮށްދިނުން،" ނަޖީބު ވިދާޅުވި އެވެ.\nއުރީދޫ ސުޕަނެޓް ނައިފަރަށް\nރާއްޖެ އިސްތިހާރުކޮށްދޭން އުރީދޫ ތެދުވެއްޖެ\nއުރީދޫ ވާޗުއަލް ދުވުން ކުރިއަށް\nއުރީދޫ އިސްތިހާރުގައި މެސީއާއެކު ޒުވާން މަސްވެރިޔާ


ނަރަކަ 45 – DhiSalafiyyah\nނަރަކައިގެ އަހުލުވެރިންގެ އަދަދުގެ ގިނަކަން\nކީރިތި ޤުރުއާނުގެ އެތައް ގިނަ އާޔަތްތަކުންނާއި އަދި ރަސޫލު ﷲ صلى الله عليه وسلم ގެ ޙަދީޘް ބަސްފުޅުތަކުން އާދަމުގެ ދަރީންގެ ތެރެއިން ނަރަކަޔަށް ވަންނަ މީހުންގެ އަދަދު ގިނަވެފައި އަދި ސުވަރުގެއަށް ވަންނަ މީހުންގެ އަދަދު މަދުވާނެކަން ބަޔާންވެގެން އައިސްފައިވެއެވެ.\n(وَمَا أَكْثَرُ النَّاسِ وَلَوْ حَرَصْتَ بِمُؤْمِنِينَ ) [سورة يوسف 103]\nމާނައީ: “އަދި ކަލޭގެފާނު ކިތަންމެވަރަކަށް މަސައްކަތް ކުރެއްވިކަމުގައި ވީނަމަވެސް، މީސްތަކުންކުރެ ގިނަމީހުން އީމާންވާ ބަޔަކު ކަމުގައެއް ނުވެތެވެ.”\n(وَلَقَدْ صَدَّقَ عَلَيْهِمْ إِبْلِيسُ ظَنَّهُ فَاتَّبَعُوهُ إِلَّا فَرِيقًا مِّنَ الْمُؤْمِنِينَ) [سورة سبإ 20]\nމާނައީ: “ހަމަކަށަވަރުން އިބިލީސް އޭނާގެ ހީ، އެއުރެންގެ މައްޗަށް ސީދާކޮށްފިއެވެ. ފަހެ މުއުމިނުންކުރެ ބަޔަކުމެނުވީ، އެ އެންމެން އޭނަޔަށް ނާބަޢަވޫއެވެ.”\nﷲ ތަޢާލާ އިބިލީހާއި މުޚާޠަބު ކުރަމުން ވަޙީކުރެއްވިއެވެ.\n(لَأَمْلَأَنَّ جَهَنَّمَ مِنكَ وَمِمَّن تَبِعَكَ مِنْهُمْ أَجْمَعِينَ) [سورة ص 85]\nމާނައީ: “ހަމަކަށަވަރުން، ކަލޭގެޔާއި އަދި އެއުރެންގެ ތެރެއިން ކަލޭގެޔަށް ތަބަޢަވީ ބަޔަކާއި އެ އެންމެންއަޅުއްވައި ނަރަކަ ފުރުއްވާހުށީމެވެ.”\nމީސްތަކުންގެ ތެރެއިން ކާފަރުން ގިނަވެގެންވުމާއި އެކުގައިވެސް، ކޮންމެ ކާފިރަކު ވާނީ ނަރަކައިގައެވެ. ރަސޫލުންގެ ދަޢުވަތަށް އިޖާބަ ނުދިން މީހުންގެ އަދަދަށް ބަލާއިލުމުންވެސް ކާފަރުންގެ އަދަދު ގިނަކަން ހާމަވެގެންދެއެވެ. މިގޮތުން ޤިޔާމަތްދުވަހުގައި ކޮންމެ ނަބީބޭކަލަކާއި އެބޭކަލެއް ފޮނުއްވުނު މީސްތަކުންގެ ތެރެއިން އެބޭކަލަކަށް ތަބަޢަވީ މީހުން ވަޑައިގަންނަވާ އިރު، ބައެއް ނަބިއްޔުންނާއި އެކުގައި ވަނޑައިގަންނަވާނީ އެންމެ މީހަކެވެ. އަދި އަނެއްބައި ބޭކަލުންނާއި އެކުގައި ދެމީހުންނެވެ. އަދި އަނެއްބައި ބޭކަލުންނާއި އެކު ދިހަޔަކަށް ވުރެ މަދު ބަޔެކެވެ.\nޢަބްދު ﷲ ބުން ޢައްބާސް رضي الله عنه ކިބައިން ރިވާވެގެން އައިސްފައިވެއެވެ. ރަސޫލު صلى الله عليه وسلم ޙަދީޘް ކުރެއްވިއެވެ.\n((عُرِضَتْ عَلَيَّ الْأُمَمُ، فَرَأَيْتُ النَّبِيَّ وَمَعَهُ الرُّهَيْطُ، وَالنَّبِيَّ وَمَعَهُ الرَّجُلُ وَالرَّجُلَانِ، وَالنَّبِيَّ لَيْسَ مَعَهُ أَحَدٌ . . . ))1\nމާނައީ: “ތިމަން ކަލޭގެފާނަށް އުއްމަތްތަށް ދެއްކެވުނެވެ. އެހިނދު ނަބީބޭކަލެއް އެބޭކަލަކާއި އެކުގައި رُهَيْط2 އެއްވަނިކޮށް ދެކިވަޑައިގަތީމެވެ. އަދި ނަބިއްޔެއް އެބޭކަލަކާއިއެކުގައި މީހަކު އަދި ދެމީހުން އަދި ނަބީބޭކަލެއް އެބޭކަލަކާއި އެކުގައި އެއްވެސް މީހަކު ނުވަނިކޮށް ދެކިވަޑައިގަތީމެވެ.”\nއަދި އާދަމުގެ ދަރީންގެ ތެރެއިން ކޮންމެ އެއްހާސް މީހުންކުރެ ނުވަސްތޭކަ ނުވަދިހަ ނުވަ މީހުން ދާނީ ނަރަކަޔަށްކަން ރަސޫލު ﷲ صلى الله عليه وسلم ޙަދީޘް ތަކުން އެނގެވެ. އެކަލޭގެފާނު ޙަދީޘް ކުރެއވިއެވެ.\n((يَقُولُ اللَّهُ تَعَالَى: يَا آدَمُ، فَيَقُولُ: لَبَّيْكَ وَسَعْدَيْكَ، وَالخَيْرُ فِي يَدَيْكَ، فَيَقُولُ: أَخْرِجْ بَعْثَ النَّارِ، قَالَ: وَمَا بَعْثُ النَّارِ؟، قَالَ: مِنْ كُلِّ أَلْفٍ تِسْعَ مِائَةٍ وَتِسْعَةً وَتِسْعِينَ، فَعِنْدَهُ يَشِيبُ الصَّغِيرُ، وَتَضَعُ كُلُّ ذَاتِ حَمْلٍ حَمْلَهَا، وَتَرَى النَّاسَ سُكَارَى وَمَا هُمْ بِسُكَارَى، وَلَكِنَّ عَذَابَ اللَّهِ شَدِيدٌ .قَالُوا: يَا رَسُولَ اللَّهِ، وَأَيُّنَا ذَلِكَ الوَاحِدُ؟ قَالَ أَبْشِرُوا، فَإِنَّ مِنْكُمْ رَجُلًا وَمِنْ يَأْجُوجَ وَمَأْجُوجَ أَلْفًا…))3\nމާނައީ: “ﷲ ތަޢާލާ (ޤިޔާމަތްދުވަހުން) ވަޙީކުރައްވާނެތެވެ. އޭ އާދަމެވެ. އެހިނދު އެކަލޭގެފާ ވިދާޅުވާނެވެ. އާދޭހެވެ، މިއަޅާ މިހުރީ އިބައިލާހަށް އިޖާބަދިނުމުގައެވެ. އަދި އެންމެހައި ހެވެއްވަނީ އިބައިލާހުގެ ދެއަތްފުޅުގައެވެ. ދެން އެކަލާނގެ ވަޙީކުރައްވާނެތެވެ. ނަރަކަޔަށް ދާންޖެހޭމީހުން ނެރޭށެވެ. އެކަލޭގެފާނުވިދާޅުވާނެވެ. ނަރަކަޔަށް ދާން ޖެހޭ މީހުންނަކީ ކޮބައި ހެއްޔެވެ؟ . އެކަލާނގެ ވަޙީކުރައްވާނެތެވެ. އެއީ ކޮންމެ އެއްހާހަކުން ނުވަސްތޭކަ ނުވަދިހަ ނުވައެކެވެ. އެހިނދަކީ ކުޑަކުއްޖާ މުސްކުޅިވާ ހިނދެވެ. އަދި މާބަނޑުއަންހެނުން އެއުރެންގެ ބަނޑުގައިއޮތް ދަރި ވިހައި، އަދި މީސްތަކުން މަސްތުވެފައިވާފަދައިން ތިބާ ދެކޭނޫއެވެ. ނަމަވެސް އެއުރެންވަނީ، މަސްތުވެފައެއްނޫނެވެ. އެހެނެއްކަމަކު ﷲ ގެ ޢަޛާބު ގަދަފަދައީއެވެ. ޞަޙާބީން ދެންނެވިއެވެ. އޭ ﷲގެ ރަސޫލާއެވެ. އަހަރުމެންގެ ތެރެއިން (ސަލާމަތްވާ) އެމީހަކީ ކާކު ހެއްޔެވެ؟ އެކަލޭގެފާނު ޙަދީޘް ކުރެއްވިއެވެ. އުފާކުރާށެވެ. ތިޔަބައިމީހުންގެ ތެރެއިން އެކަކެވެ. އަދި (ނަރަކަޔަށް) ދާއަނެއްބައި އެއްހާސްމީހުންނަކީ ޔައުޖޫޖު ވަމައުޖޫގެ ބައިގެ މީހުންނެވެ.”\n رُهَيط އަކީ رَهط ކުޑަކޮށްފައި ކިޔާ ގޮތެވެ. އެއީ ތިނަކުން ފެށިގެން ދިހައަކާއި ހަމަޔަށްވާ މީސްތަކުންގެ ޖަމާޢަތެކެވެ.


Thoofaaneggai Vanuatu sunnaafathi vejje\nތޫފާނެއްގައި ވަނުއަޓޫ ސުންނާފަތިވެއްޖެ\nތޫފާނުގައި ވައި ޖެހެނީ\nޕެސިފިކް ކަނޑުގައި އޮންނަަ ޖަޒީރާ ގައުމެއް ކަމަށްވާ ވަނުއަޓޫ އަށް ހުކުރު ދުވަހު އެރި ތޫފާނަށް ފަހު އެ ގައުމުގެ ގިނަ މީހުން މިހާރު ވަނީ ގެދޮރު ގެއްލި މަގުމަތިވެފައި ކަމަށް އެ ގައުމުގެ ރައީސް ވިދާޅުވެއްޖެ އެވެ.\nވަނުއަޓޫގެ ރައީސް ބޮލްޑްވިން ލޮންޑްސްޑޭލް ޖަޕާނުގައި ހުންނަވައިގެން ބީބީސީ އަށް ވިދާޅުވެފައި ވަނީ ވެރިރަށް ޕޯޓް ވިލާގެ ގިނަ އިމާރާތްތައް ވަނީ ހަލާކުވެފައި ކަމަށެވެ. އޭނާ ވަނީ ލިބުނު ބޮޑެތި ގެއްލުންތަކުން އަރައިގަތުމަށް ބައިނަލްއަގުވާމީ އެހީ އަށް އެދިވަޑައިގެންފަ އެވެ.\nރެޑް ކްރޮސް އިން ވެސް ބުނީ ތޫފާނުގެ ސަބަބުން ބައެއް އަވަށްތައް ވަނީ ބިމާ ހަމަވެފައި ކަމަށެވެ. ރިޕޯޓްތައް ބުނާ ގޮތުގައި މި ތޫފާނުގެ ސަަބަބަބުން، މަދުވެގެން އަށް މީހުން ވަނީ މަރުވެފަ އެވެ. ނަމަވެސް މަރުވި މީހުންގެ އަދަދު މިއަށްވުރެ ބޮޑަށް އިތުރުވާނެ ކަމަށް ލަފާކުރެވެ އެވެ.\nވަނުއަޓޫގެ 65 ރަށުގެ އާބާދީ 267000 އަށް އަރާއިރު ޕޯޓް ވިލާގައި 47000 މީހުން އުޅެ އެވެ.\nކެޓަގަރީ5ގެ މި ތޫފާނުގައި ގަޑިއަކު 270 ކިލޯމީޓަރަށް (ގަޑިއަކު 170 މޭލަށް) ވައި ޖެހުނެވެ.\nއޮކްސްފަމް އޮސްޓްރޭލިއާ އިން ނެރުނު ބަޔާނެއްގައި ބުނީ ޕޯޓް ވިލާގެ އިމާރާތްތަކުގެ 90 ޕަސެންޓް ހަލާކުވެފައިވާ ކަމަށެވެ.


Philippines Ah Baarugadha2Binhelun Athuvehje - Vaguthu\nފިލިޕީންސް އަށް ބާރުގަދަ ދެ ބިންހެލުން އަތުވެއްޖެ\nފިލިޕީންސް އަށް މިރޭ ބާރުގަދަ ދެ ބިންހެލުމެއް އަތުވެއްޖެއެވެ. މި ބިންހެލުންތައް އައިސްފައި ވަނީ ފިލިޕީންސްގެ އުތުރުގެ ސަރަޙައްދުގައިވާ ޖަޒީރާ ރަތްތަކެއްގެ މައްޗަށް އެކުލެވިގެންވާ ބަޓާން އައިލޭންޑްސް އަށާއި، އެޤައުމުގެ ދެކުނުގައި އޮންނަ މިންޑާނައޯ ނަމަކަށްކިޔާ ރަށަކަށެވެ.\nބިންހެލުންތައް މޮނިޓާކުރާ ބައިނަލްއަޤުވާމީ އިދާރާ، ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެފައިވާ ގޮތުގައި މީގެ ތެރެއިނ ފުރަތަމަ ބިންހެލުން އައިސްފައި ވަނީ ބަޓާން އައިލޭންޑްސް އަށެވެ. އެ ބިންހެލުމުގެ ބާރުމިން ރެކްޓަރ މިންގަނޑުން 5.9 އަށް އަރާ ކަމަށާއި، ބިންހެލުން އައިސްފައި ވަނީ އެ ސަރަޙައްދުގެ ބިމުގެ 179 ކިލޯމީޓަރު އަޑިން ކަމަށް އެ އިދާރާއިން ބުނެއެވެ.\nފިލިޕީންސް އަށް ދެވަނަ ބިންހެލުމެއް އެޤައުމުގެ މިންޑާނައޯ އަށް އައިސްފައިވަނީ ދާދި ދެންމެއަކު، ރެކްޓަރ މިންގަނޑުން 5.6 ގެ ބާރުމިނުގައެވެ. މި ބިންހެލުން އައިސްފައި ވަނީ އެރަށުގެ ބިމުގެ 80 ކިލޯމީޓަރ ކަމަށް ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެއެވެ.\nބަޓާން އައިލޭންޑްސް ހިމެނެނީ ފިލިޕީންސްގެ އެންމެ އުތުރުގެ ސަރަޙައްދުގައެވެ. އެ ރަށަކީ އެ ސަރަޙައްދުގައި އޮންނަ އެންމެ ބޮޑު ޖަޒީރާ ރަށެވެ. ދިގުމިނުގައި 20 ކިލޯމީޓަރު ހުންނަ މި ރަށަކީ 7000 ވަރަކަށް މީހުންގެ އާބާދީއެއް އޮންނަ ރަށެކެވެ. ފިލިޕީންސް އިން މިރޭ ބިންހެލުން އައި ދެވަނަ ރަށް ކަމަށްވާ މިންޑާނައޯ އަކީ 25 މިލިއަން މީހުންގެ އާބާދީއެއް އޮންނަ ބޮޑު ރަށެކެވެ.\nމި ބިންހެލުންތައް އައި ވަގުތު އެ ސަރަޙައްދުތަކުގައި އުޅޭ ގިނަ ބަޔަކަށް ބިންހެލުމުގެ ލޮޅުންތައް އިހުސާސް ކުރެވިގެން ރިޕޯޓްކޮށްފައިވާ ކަމަށް ނޫސްތައް ބުނެއެވެ.\nމިރޭ ފިލިޕީންސް އަށް ބާރުގަދަ ދެ ބިންހެލުމެއް އައިއިރު، ބިންހެލުން އައި ސަރަޙައްދުތަކަށް ލިބުނު ގެއްލުމެއް އަދި އެނގިފައެއް ނުވެއެވެ. މި ބިންހެލުމުގެ ލޮޅުންތައް ކައިރީގެ އެހެން ބައެއް ރަށްތަކަށްވެސް އިހުސާސް ކުރެވިފައިވާ ކަމަށް ވެއެވެ.\nމިރޭގެ ދެ ބިންހެލުމާއި ގުޅިގެން ސުނާމީއެއް އުފެދިދާނެ ކަމުގެ އިންޒާރެއް މިހާތަނަށް ނެރެފައެއް ނުވެއެވެ.


SunOnline: Trump India gai:3billion dollaruge dhifaaee ebbasvumeh hadhaane\nކޮރޯނާ ވައިރަސް: އިނގިސިވިލާތުގެ ބޮޑުވަޒީރު އައިސީޔޫއަށް ބަދަލުކޮށްފި\nޓްރަމްޕް އިންޑިއާގައި: ތިން ބިލިއަން ޑޮލަރުގެ ދިފާއީ އެއްބަސްވުމެއް\nރުގިއްޔާ މުހައްމަދު މޫސާ 24 Feb 2020, 14:54\nއިންޑިއާގެ ބޮޑުވަޒީރު ނަރެންދުރަ މޯދީ ވަނީ އެމެރިކާގެ ރައީސް ޑޮނަލްޑް ޓްރަމްޕަށް މަރުހަބާ ވިދާޅުވެފަ -- ފޮޓޯ: ގެޓީ\nދިއްލީ (ފެބްރުއަރީ 24): އެމެރިކާ އާއި އިންޑިއާއިން މާދަމާ ތިން ބިލިއަން ޑޮލަރުގެ ދިފާއީ އެއްބަސްވުންތަކުގައި ސޮއި ކުރާނެ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nޓްރަމްޕް އެފަދައިން ވިދާޅުވީ އިންޑިއާއަށް ކުރައްވަމުން ގެންދަވާ ފުރަތަމަ ރަސްމީ ދަތުރުފުޅުގެ ތެރެއިން އަހުމަދުއާބާދުގައި ދެއްވި ތަގުރީރެއްގަ އެވެ. ރައީސް ޓްރަމްޕާއި އަނބިކަނބަލުން މެލާނިއާ މިއަދު އަހުމަދުއާބާދު އެއާޕޯޓަށް ވަޑައިގެންނެވުމުން އެދެ ބޭފުޅުންނަށް މަރުހަބާ ވިދާޅުވީ އިންޑިއާގެ ބޮޑުވަޒީރު ނަރެންދުރަ މޯދީ އެވެ.\nއެއަށް ފަހު ދެ ގައުމުގެ ލީޑަރުން ވަނީ ދުނިޔޭގެ އެންމެ ބޮޑު ކްރިކެޓް ސްޓޭޑިއަމްގެ ގޮތުގައި ސިފަކޮށްފައިވާ، އަހުމަދުއާބާދުގެ މޮޓެރާ ސްޓޭޑިއަމްއަށް ވަޑައިގެންފަ އެވެ. އިންޑިއާގެ މީޑިއާތަކުން ލަފާ ކުރާ ގޮތުގައި މިއަދު އެސްޓޭޑިއަމްގައި ތިބި މީހުންގެ އަދަދު 100،000އަށް އަރާނެ އެވެ.\nއެ ސްޓޭޑިއަމްގައި ވާހަކަ ދައްކަވަމުން މޯދީ ވަނީ ޓްރަމްޕްގެ ދަތުރުފުޅާއެކު "ދެ ގައުމުގެ ގުޅުން ކުރިއަށްވުރެ ވަރުގަދަވެ، އެ ގުޅުމުގެ އާ ބާބެއް ފެށިފައިވާ" ކަމަށް ވިދާޅުވެފަ އެވެ.\nއެއަށް ފަހު ރައީސް ޓްރަމްޕް ވަނީ އެމެރިކާ އަބަދުވެސް އޮންނާނީ އިންޑިއާއަށް އިތުބާރު ކުރެވޭ އެކުވެރިއެއްގެ ގޮތުގައި ކަމަށް ވިދާޅުވެ، ބޮޑުވަޒީރު މޯދީއަށް ތައުރީފު ކުރައްވާފަ އެވެ. އެގޮތުން މީގެ ކުރިން "ސައި ވިއްކާ މީހެއްގެ ގޮތުގައި މަސައްކަތް ކުރެއްވި މޯދީއަށް މިހާރު އެންމެންގެ ލޯބި ލިބިފައިވާ" ކަމަށް ވިދާޅުވެފަ އެވެ.\nމީގެ އިތުރުން ޓްރަމްޕް ވަނީ އެމެރިކާއިން މިހާރު ދަނީ އެގައުމާއި އެހެން ގައުމުތަކާ އޮތް ގުޅުންތައް ވަރުގަދަ ކުރަމުން ކަމަށާއި، މާދަމާ އެގައުމާއި އިންޑިއާއާ ދެމެދު ތިން ބިލިއަން ޑޮލަރުގެ ދިފާއީ އެއްބަސްވުންތަކުގައި ސޮއި ކުރާނެ ކަމަށް ވިދާޅުވެފަ އެވެ.\nއެ އެއްބަސްވުމަކީ އިންޑިއާއިން އެމެރިކާގެ ޑިފެންސް ކުންފުންޏެއް ކަމަށްވާ ލޮކްހީޑް މާޓިންއިން އުފައްދާ 2.6 ބިލިއަން ޑޮލަރުގެ އެޓޭކް ހެލިކަޕްޓަރު ގަންނަން ހަދާ އެއްބަސްވުމެއް ކަމަށް ބައެއް މީޑިއާތަކުން ވަނީ ރިޕޯޓުކޮށްފަ އެވެ.\nއިންޑިއާ އަކީ ވިޔަފާރީގައި އެމެރިކާގެ އެންމެ މުހިއްމު އެއް ޕާޓްނަރެވެ. އެގޮތުން 2018 ވަނަ އަހަރު އެ ދެގައުމުގެ މެދުގައި 142.6 ބިިލިއަން ޑޮލަރުގެ ވިޔަފާރިކޮށްފައިވެ އެވެ. ނަމަވެސް ފާއިތުވި އަހަރުގެ ތެރޭގައި ދެ ގައުމުގެ މެދުގައި ވަނީ ވިޔަފާރިއާ ބެހޭ ގޮތުން ދެބަސްވުންތައް އުފެދިފަ އެވެ.\nއެއީ އެމެރިކާއަށް އިންޑިއާގެ ބައެއް ތަކެތި ޑިއުޓީ ފްރީކޮށް ވެއްދުމަށް ހުއްދަދޭ ސްކީމެއް ކަމަށްވާ ޖެނެރަލައިޒްޑް ސުކީމް އޮފް ޕްރިފެރެންސެސް (ޖީއެސްޕީ)ގެ އިނާޔަތް އެގައުމަށް ދިނުން ހުއްޓާލުމަށް މިދިޔަ އަހަރުގެ ޖޫން މަހު ޓްރަމްޕް ނިންމެވުމުންނެވެ. އޭގެ ސަބަބުން އިންޑިއާއިން ވަނީ އެމެރިކާގެ 28 އުފެއްދުމަކުން އިމްޕޯޓް ޓެކްސް ނަގަން ނިންމާފަ އެވެ. އަދި ރައީސް ޓްރަމްޕް ވަނީ އިންޑިއާއިން ޓެކްސް ނަގާ މިންވަރު ބަލައިނުގަނެވޭނެ ކަމަށް ވިދާޅުވެފަ އެވެ.\nރައީސް ޓްރަމްޕް އިންޑިއާއަށް ކުރައްވާ ދެ ދުވަހުގެ ދަތުރުފުޅުގައި އަހުމާދުއާބާދުގެ އިތުރުން އާގްރާއަށް ވަޑައިގެން ތާޖް މަހަލް ބައްލަވާލައްވާ، ވެރިރަށް ދިއްލީއަށްވެސް ވަޑައިގަންނަވާނެ އެވެ.\nމުސްލިމަކަށްވީތީ އެޑްމިޓް ނުކޮށްދިން، ދަރިފުޅު މަރުވެއްޖެ\nއިންޑިއާގައި ޑޮކްޓަރުންނާ ދިމާލަށް ކުޅު ޖަހާ، ހަމަލާ ދެނީ\nމުސްލިމުންނާ އެހެން މީހުންނާ ހަމަހަމައެއް ނޫން: ސުވާމީ


ޕްރިޔަންކާއަކަށް ކައްކާކަށް ނޭނގޭ، އެނގެނީ ހަމައެކަނި ބިސްގަނޑު އަޅަން! – Haftha\nThu, 28 May, 2020, 8:20 am\nޕްރިޔަންކާއަކަށް ކައްކާކަށް ނޭނގޭ، އެނގެނީ ހަމައެކަނި ބިސްގަނޑު އަޅަން!\nބޮލީވުޑްގެ ކާމިޔާބު ބަތަލާ ޕްރިޔަންކާ ޗޯޕްރާ އަދި ހޮލީވުޑް ލަވަކިޔުންތެރިޔާ އަދި އެކްޓަރު ނިކް ޖޯނަސްގެ ކައިވެންޏަކީ މުޅި ހޮލީވުޑަށާއި ބޮލީވުޑަށް ވެސް ހާއްސަ ކައިވެންޏެކެވެ. މިދިޔަ ޑިސެމްބަރު މަހު އިންޑިއާގައި ކުރި އެ ކައިވެންޏަށްފަހު ދެމީހުންގެ ދޭތެރޭގައި އޮތް ލޯބި ވަނީ އިތުރެވެ. ސޯޝަލް މީޑިއާގައި އެވާ ލޯބި ފެނި އެއީ މިއަދު ގިނަ ބައެއްގެ ކަޕަލް ގޯލްސްއެވެ.\nކޮންމެ އަކަސް ކައިވެންޏަށް ތިން މަސް ވެފައިވާއިރު ޕްރިޔަންކާގެ ފަރާތުން ކަމެއް ވަނީ ފަޅާއަރާފައެވެ. އޭނާއަކަށް ކައްކާކަށް ނޭނގެއެވެ.\nއޭބީސީ ޗެޓް ޝޯ “ދަ ވިއު”ގައި ވާހަކަދައްކަމުން ޕްރިޔަންކާ އޭނާއާއި ޖޯނަސްގެ ކައިވެންޏާއި އޭނާގެ މިއުޒިކް ވީޑިއޯގައި ފެނިގެންދިޔަ ފެނުމާއި އަދި ކައިވެންޏާ ބެހޭގޮތުން ވާހަކަ ދައްކައިފައެވެ.\nއެގޮތުން ޖޯނަސް އޭނާއަށް ޕްރޮޕޯސް ކުރުމުން ވެސް ޕްރިޔަންކާ ބުނި އެއް ވާހަކައަކީ އޭނާއަށް ކައްކާކަށް ނޭނގޭ ކަމެވެ.\n“އަހަރެން ބުނިން އަޑުއަހާށެ. ޖޯނަސް އަކީ ދެކުނުގެ ރަނގަޅު ގެއަކުން އައިސްހުރި، މަންމަ ކައްކާ މީރު އެއްޗެހި ކާން އާދަވެފައި ހުރި މީހެކޭ. އެކަމަކު އަހަންނަކީ އެކަހަލަ ކުއްޖެއް ނޫނޭ. އަހަންނަކަށް ކައްކާކަށް ނޭނގޭ،” ޕްރިޔަންކާ ބުންޏެވެ.\nއުމުރުން 36 އަހަރުގެ ޕްރިޔަންކާ އިތުރަށް ބުނީ، އޭނާއަށް ކައްކަން ނޭނގުނަސް ބިސްގަނޑު އަޅަން އިނގޭ ކަމަށެވެ.\n“އެގޮތުން ބަލާނަމަ އަހަންނަކީ އެހާ ރަނގަޅު އަތްބެއް ނޫން. އެކަމުގަ މީގެ އެންމެ ހައިރާންވާންވީ ކަމަކީ، އަހަރެން ޖޯނަސް ކައިރީގައި ކައްކާކަށް ނޭނގޭ ބުނީމަ އޭނާ ބުނީ. އެއީ މައްސަލައެއް ނޫނޭ ބޭބް އޭ. އަހަންނަކަށް ވެސް ކައްކާކަށް ނޭނގޭ،” ޕްރިޔަންކާ ބުންޏެވެ.


Muruthah dhuvefaiva kamah kandaalhaafaivaa Velezinee Raajje athuvejje\nވެލެޒިނީ ރާއްޖެ އައިސް، ވެލާނާ އިންޓަނޭޝަނަލް އެއާޕޯޓުގައި.-- ފޮޓޯ: ސޯޝަލް މީޑިއާ\n13 ނޮވެންބަރ 20185ކޮމެންޓް\nމުރުތައްދުވެފައިވާ ކަމަށް ކަނޑައަޅާފައިވާ ވެލެޒިނީ ރާއްޖެ އަތުވެއްޖެ\nމުރުތައްދުވެފައިވާ ކަމަށް އިސްލާމިކް މިނިސްޓްރީގެ އިލްމުވެރިންގެ މަޖިލީހުން ކަނޑައަޅާފައިވާ އައިޝަތު ވެލެޒިނީ މިއަދު ރާއްޖެ އަތުވެއްޖެ އެވެ.\nރަސޫލު ކަމަށް ދައުވާކޮށް އިސްލާމް ދީނުގެ އުސޫލުތަކުން ބޭރުން އެތައް ވާހަކަތަކެއް، ސޯޝަލް މީޑިއާގައި ދައްކަމުން އަންނަ ވެލެޒިނީ ރާއްޖެ އައިސްފައިވަނީ ގިނަ ދުވަސްތަކެއް ވަންދެން ބޭރު ގައުމެއްގައި ދިރިއުޅުމަށް ފަހު އެވެ.\n"އިސްލާމް ދީނުގެ އުސޫލުތަކާއި ހިލާފު މިފަދަ ވާހަކަ ދައްކާ ހެދުމަކީ އިސްލާމް ދީނުގައި އެއްވެސް މީހަކަށް ލިބިގެންވާ ހައްގަކަށް ނުވާތީ، އިސްލާމްދީނާ ހިލާފަށް މިފަދަ ވާހަކަ ދައްކާ ފަރާތެއް، އެއީ މުރުތައްދު ވެފައިވާ ފަރާތެއްކަން ދީނުގެ އުސޫލުތަކުން ވަނީ ކަނޑައަޅާދީފަ އެވެ." ވެލެޒިނީ މުރުތައް ދުވެފައިވާކަން ކަނޑައަޅައި އިސްލާމިކް މިނިސްޓްރީން ނެރުނު ބަޔާނުގައި ބުނެފައި ވެއެވެ.\nއޭނާ މިއަދު ރާއްޖެ އައިސް ވެލާނާ އިންޓަނޭޝަނަލް އެއާޕޯޓު ތެރޭގައި ހުންނަ މަންޒަރު ސޯޝަލް މީޑިއާގައި ވަނީ އާންމުވެފަ އެވެ. ނަމަވެސް އޭނާ ރާއްޖެ އައީ ކޮން ގައުމަކުން އަދި ކޮން ވަގުތަކު ކަމެއް ސާފެއް ނުވެ އެވެ.\nވެލެޒިނީ ރާއްޖެ އައިސްފައިވާއިރު، އޭނާ އާ ގުޅޭގޮތުން ޕޮލިހުން ތަހުގީގު ކުރަމުން އަންނަ މައްސަލައަކަށް ޖަވާބުދާރީވުމަށް ފުލުހުންގެ އިދާރާ އަށް ހާޒިރުވުމަށް ކުރިން އެންގި އެވެ.\nރައީސް މުހައްމަދު ނަޝީދުގެ ފަރާތުން ޖޭއެސްސީ އަށް އައްޔަން ކުރި މެމްބަރު، ވެލެޒިނީ ސޯޝަލް މީޑިއާގައި ދައްކާ ވާހަކަތަކާއި ގުޅިގެން އޭނާ ބޯ ހަމަނުޖެހޭ ކަމަށް ބައެއްް މީހުން ބުނެ އެވެ. ނަމަވެސް އޭނާ އެ ވާހަކަތައް ދައްކަނީ ގަސްތުގައި، މީހުންގެ ސަމާލުކަން ހޯދުމަށް ކަމަށް ބުނެ އެތައް ބައެއްގެ ހިތްހަމަނުޖެހުން ވެސް ވަނީ އަމާޒުވެފަ އެވެ.\nއިސްލާމިކް މިނިސްޓްރީ ޕޮލިސް\nމިއީ ސިކުޑި ހަމަ ނުޖެހޭ މީހެއް. މިގޮތަށް ސޯޝަލް މީޑިއާގައި ޖެހީމާ އޭނާއަށް ވަރަށް ބޮޑު ނުރައްކަލަކަށް ނޫނީ ނުވާނެ.\nސިޓިޒެންޝިޕް އޮތީ ކޮންގައުމެއްގައި ކަން ނޭނެގޭ. ދިވެހިރައްޔިތުކަމުން ވަކިވެފަެިވާނަމަ ހައްޔަރުކުރެވިދާނެބާ؟\nމުރުތައްދެއް ނޫން ސިކުޑި ހަމަނުޖެހޭ މީހެއް އެއީ.\nވެލްޒިނީ ވަނީ މިއަދު ގެ މި ހާލަތަށް ޖުޑިޝަރީ އައިސާނެ ކަމަށް އަޑު އުފުލި ހަމައެކަނި މީހާ. އެ ނަގަމުން ދާ ޑެސިޝަން ތަކުން.\nތީކީ މީހެއްނޫން ދޯ ހަބަރުލިޔަންވާނީވެސް މީހުނާ ބެހޭގޮތުން


2 dose jahaigen gaidheennaa bahdhalu kureveyne\nމާފުށި ޖަލު: އާއިލާ މެމްބަރުންނަށް ޖަލުތަކަށް ޒިޔާރަތްކުރެވޭނެ އުސޫލު މިހާރު ވަނީ އާންމުކޮށްފައި\nކޮވިޑް-19 އިން ރައްކާތެރި ވާން ޖަހާ ވެކްސިންގެ ދެ ޑޯޒް ހަމަ ކޮށްގެން ޖަލުތަކުގައި ތިބި ގައިދީންނާ އާއިލާތަކަށް ބައްދަލު ކުރެވޭނެ ކަމަށް ކަރެކްޝަނުން އެކުލަވައިލި އުސޫލުގައި ބުނެފި އެވެ.\nކަރެކްޝަނުން އިއްޔެ އަމަލު ކުރަން ފެށި އާ އުސޫލުގައި ބުނެފައި ވަނީ ގައިދީންނާއި ބަންދު މީހުންގެ އާއިލާ މެމްބަރުންނާއި ވަކީލުން ޖަލަށް ޒިޔާރަތްކޮށް ބައްދަލު ކުރެވޭނީ ވެކްސިންގެ ދެ ޑޯޒު ފުރިހަމަ ކުރި ފަހުން 14 ދުވަސް ހަމަވެފައިވާ ނަމަ އެވެ.\nބައްދަލުވުމަށް އެދި ހުށަހަޅާ ފޯމާއެކު ދެ ޑޯޒް ހަމަ ކުރިކަމުގެ ލިޔުމަކާއި 72 ގަޑިއިރު ނުވާ ޕީސީއާރު ނެގެޓިވް ޓެސްޓްގެ ނަތީޖާގެ ކޮޕީއެއް ހުށަހަޅަން ޖެހޭނެ އެވެ. ކޮވިޑް ޖެހި ބަލިން ފަސޭހަވެފައިވާ މީހެއް ނަމަ، ބަލިން ފަސޭހަވިތާ 60 ދުވަސް ނުވާކަން އަންގައިދޭ ލިޔުމުގެ އަސްލު ހުށަހަޅަން ޖެހޭނެ އެވެ. އަދި 18 އަހަރު ނުފުރޭ ކުޑަކުއްޖަކު ޖަލަށް ޒިޔާރަތް ކުރާ ނަމަ އެ ކުއްޖާގެ 72 ގަޑިއިރު ނުވާ ޕީސީއާރު ޓެސްޓުގެ ނަތީޖާ ހުށަހަޅަން ޖެހެ އެވެ.\nގައިދީންނާ ބައްދަލު ކުރަން ޖަލަށް ޒިޔާރަތް ކުރެވޭނީ ގިނަވެގެން އެއްފަހަރާ އާއިލާއެއްގެ ފަސް މެމްބަރުންނަށެވެ. ފަސް މެމްބަރުން ގުނާނީ ކުޑަކުދިންނާ ލައިގެނެވެ. އަދި ގާނޫނީ ވަކީލުންނަށް ހުއްދަ ދެވޭނީ އެއްފަހަރާ ގިނަވެގެން ތިން ވަކީލުންނަށެވެ.\nއިތުރަށް ބުނެފައި ވަނީ ބައްދަލުވުންތަކުގައި އެޗްޕީއޭގެ ގައިޑްލައިންތަކަށް ފޮލޯކުރަން ވާނެ ކަމަށާއި ގަވާއިދާ ހިލާފުވެއްޖެ ނަމަ ފިޔަވަޅު އަޅާނެ ކަމަށެވެ. ގަވައިދާ ހިލާފު ވެއްޖެ ނަމަ ވަގުތުން ބައްދަލުވުން މެދުކަނޑައިލުން ނުވަތަ މަސް ދުވަސް ވަންދެން ޖަލަށް ޒިޔާރަތްކުރުން މަނާ ކުރުން ހިމެނެ އެވެ. ބައްދަލުވުން ފެށުމުގެ ކުރިން ގަވާއިދާ ހިލާފުވެއްޖެ ނަމަ އެ ބައްދަލުވުން ކެންސަލް ކުރާނެ އެވެ.\nކޮވިޑް ނެތް ރަށްރަށުގައި ދިރިއުޅޭ އާއިލާތަކަށް މިހާރު ޖަލުތަކުގައި ތިބި މީހުންނާ ބައްދަލު ކުރެވޭނެ އެވެ. އަދި ގައިދީންނަށް އަންނައުނު ވެސް ފޮނުވޭނެ އެވެ.\nކޮވިޑްގެ ބަލިމަޑުކަމާއި ގުޅިގެން ގައިދީންގެ އާއިލާ މެމްބަރުންނާ ބައްދަލު ކުރުން މެދުކަނޑާލައިފައި ވަނީ މިދިޔަ މާޗް މަހުން ފެށިގެނެވެ. ޖަލުތަކުގައި ވެސް ކޮވިޑް ފެތުރުނެވެ. ނަމަވެސް މިހާރު ބަލި ކޮންޓްރޯލްކޮށް އެތަންތަން އާންމު ހާލަތަށް ގެނެސްފަ އެވެ.\nމޯލްޑިވްސް ކަރެކްޝަނަލް ސާވިސް މާފުށީ ޖަލު އެޗްޕީއޭ + ކޮވިޑް-19 އާއިލާ ކޮވިޑް ވެކްސިން


ސީރަތާބެހޭ ޙަދީޘް ދަސްކުރުމުގެ މުބާރާތެއް\nYou are here: Home ∼ ސީރަތާބެހޭ ޙަދީޘް ދަސްކުރުމުގެ މުބާރާތެއް\nޕަބްލިޝްކުރީ މުޙައްމަދު ރަމީޒް އަޙްމަދު 13-08-2015\nރާބިޠަތުލްޢާލަމިލްއިސްލާމީގެ ދަށުން ހިނގާ، ރަސޫލާ ﷺ ޕްރޮމޯޓުކޮށް ނަޞްރުދިނުމާ ބެހޭ ބައިނަލްއަޤްވާމީ މުއައްސަސާއާއި ދިވެހި ރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް އިސްލާމިކް ސްޓަޑީޒު (އެފް.އައި.އެސް) ގުޅިގެން ބާއްވާ “ރަސޫލާﷺގެ ސީރަތާ ބެހޭ ބައިނަލްއަޤްވާމީ މުބާރާތު” ގައި ބައިވެރިވުމުގެ ފުރުޞަތު ހުޅުވާލައިފިއެވެ.\nއިޢުލާންގައި ވާގޮތުން މިމުބާރާތުގައި ބައިވެރިވާން އެދޭ ފަރާތްތަކުން މިހިނގާ އޮގަސްޓު މަހުގެ 13 އިން 23 އަށް ފެކަލްޓީގެ އިދާރާގައި ނަންނޯޓުކުރަން ޖެހޭއެވެ.\nމިމުބާރާތް ބޭއްވޭނީ ބައިވެރިންގެ އަދަދު 100 އަށްވުރެ ގިނަކަމުގައި ވާނަމައެވެ. މިމުބާރާތުގައި ބައިވެރިވެވޭނީ ހަމައެކަނި މިފެކަލްޓީގެ ދަރިވަރުންނަށެވެ. އޭގެ ތެރޭގައި އަތޮޅުތަކުގައި ހުރި މިފެކަލްޓީގެ ކެމްޕަސްތައްވެސް ހިމެނެއެވެ. މިމުބާރާތް ބޭއްވެނީ (الأربعون في السيرة النبوية) މި ފޮތުންނެވެ.\nއެއްވަނައަށް އަންނަ ފަރާތަކަށް5ދުވަހުގެ ޢުމުރާ ދަތުރެއް ލިބޭ މިމުބާރާތް އޮންނާނީ 2015 ނޮވެމްބަރ 28ވާ ހޮނިހިރު ދުވަހު ފެކަލްޓީގައި ނުވަތަ ފެކަލްޓީން ހަމަޖައްސާ ތަނެއްގައިކަމަށްވެސް މިއިޢުލާނުގައި ވެއެވެ. މިމުބާރާތުގެ ދެވައަށް އަންނަ ފަރާތަކަށް އައިފޯނެއް ދިނުމަށް ކަނޑައަޅާފައިވާއިރު3ވަނައަށް ދޭ އިނާމަކީ އައިޕެޑެކެވެ. އަދި އެއްވަނަ، ދެވަނަ، ތިންވަނައަށް ހަނދާނީ ފިލާދޭގޮތަށްވެސް ހަމަޖެހިފައިވެއެވެ.


BREAKING: Israel In Gaza Ah Vaige Magun Varugadha Hamalaa Thakeh Dheefi - Vaguthu\nއިސްރާއީލުން ދާދި ފަހުން ޣައްޒާ އަށް ދިން ހަމަލާތަކެއް\nއިސްރާއިލް އިން އައްޒާ އަށް ވައިގެމަގުން ވަރުގަދަ ހަމަލާތަކެއް ދީފިއެވެ.\nއިސްރާއިލް އަށް އަމާޒުކޮށް ކުރިން ޣައްޒާއިން ފޮނުވާލި ރޮކެޓް ހަމަލާތަކަށް ރައްދު ދިނުމަށް ކަމަށް ބުނެ އައްޒާއަށް ވަރުގަދަ ވައިގެ ހަމަލާތަކެއް ދީފައި ވަނީ މިއަދު ހެނދުނުގެ ވަގުތެއްގައެވެ.\nއިސްރާއިލްގެ ސިފައިން ބުނި ގޮތުގައި ވައިގެ ހަމަލާތަށް ދިނީ އައްޒާގައި ހަރަކާތްތެރިވާ ހަމާސް ޖަމާއަތުގެ ބިންގަރާސް ތަކަކަށް ކަމަށެވެ. ނަމަވެސް އާންމުވެފައިވާ ފޮޓޯތަކާއި ވީޑިއޯއަކުން އައްޒާގެ ގިނަ އަދަދެއްގެ އިމާރާތްތަށް ގޮވާ މަންޒަރު ފެނެއެވެ. މީގެ އިތުރުން ޣައްޒާގެ ގިނަ އަދަދެއްގެ ދަނޑުބިންތަކަށްވެސް ހަމަލާތައް އަމާޒުކޮށްފައިވާ ކަމުގެ ޚަބަރު ވަނީ ފެތުރިފައެވެ.\nވައިގެ މަގުން ދިން ހަމަލާގައި އައްޒާގެ އެއްްވެސް މީހަކަށް އަނިޔާވި ކަމުގެ ރިޕޯޓެއް އަދި ލިބިފައެއް ނުވެއެވެ. އިސްރާއީލުން ބުނީ ހަމާސް އިން ދޭ ރޮކެޓް ހަމަލާތަކުގެ ރައްދު ކުރިއަށް އޮތްތާގައިވެސް ދޭނެ ކަމަށެވެ.\nރޮކެޓް ހަމަލާތަކަށް ރައްދު ދިނުމުގެ ގޮތުން ކަމަށް ބުނެ މީގެ ކުރިންވެސް ދޭތެރެ ދޭތެރެއިން އިސްރާއިލް ސިފައިން ޣައްޒާއަށް ވައިގެ މަގުން ވަރުގަދަ ހަމަލާތަކެއް ދެއެވެ. އެ ހަމަލާތަކުގައި ކޮންމެ ފަހަރަކުވެސް އެތައް އިމާރާތެއް ބިމާއި ހަމަކޮށް ޣައްޒާގެ ރައްޔިތުންނަށް ބޮޑެތި ގެއްލުން ލިބިގެންދެއެވެ.\nއިސްރާއިލްގެ ޖަރީމާތަކަށް ރައްދު ދިނުމުގެ ގޮތުން މިދިޔަ ރޯދަމަސް ފެށުމާއި ދިމާކޮށް އިސްރާއީލަށް އަމާޒުކޮށް 600 އަށްވުރެ ގިނަ ރޮކެޓް ހަމާސް އިން ފޮނުވާލާފައި ވެއެވެ. އެ ހަމަލާތަކާއި ގުޅިގެން އިސްރާއީލުން ބަދަލުގައި ޣައްޒާގެ މީހުން ދިރިއުޅޭ 200 އެއްހައި ސަރަޙައްދަށް ހަމަލާތަކެއް ދީފައިވެއެވެ. އެ ހަމަލާތަކުގައި ޝަހީދުވި މުސްލިމުންގެ ޢަދަދު ވަނީ 25 އަށް އަރާފައެވެ. މި ހަމަލާތަކުގައި އިސްރާއިލްގެ4ޔަހޫދީއަކު ވެސް ވަނީ މަރުވެފައެވެ.\nއޮގަސްޓް 17, 2019 13:15\nއިސްރާއިލް ސިފައިން ނެތި ކުރައްވާންދޭވެ. އާމީން


ޫUngoofaaru Regional Hospitalugai Dental X-ray ge Khidhumai Fashaifi | Ungoofaaru\nބަނޑޭރިގަނޑު/ޚަބަރު/އުނގޫފާރު ރީޖަނަލް ހޮސްޕިޓަލުން ޑެންޓަލް އެކްސްރޭގެ ޚިދުމަތް ދޭން ފަށައިފި\nމުނާޒު މުޙައްމަދު 22 ފެބްރުއަރީ 2020\n1 166 މިނެޓެއް ނުވަނިސް ކިޔާލެވޭ\nއުނގޫފާރު ރީޖަނަލް ހޮސްޕިޓަލުން ޑެންޓަލް އެކްސްރޭގެ ޚިދުމަތް ދޭން ފަށައިފިއެވެ. މެދުކެނޑުމަކަށް ފަހު އެ ހޮސްޕިޓަލުން އަނެއްކާވެސް ފަށާފައިވާ މި ޚިދުމަތައް މިއަދުން ފެށިގެން އެޕޮއިންޓްމެނެްޓު ހެއްދޭނެއެވެ.\nޑެންޓަލް އެކްސްރޭ ނުވަތަ ޑެންޓަލް ރޭޑިއޮގްރާފީ އަކީ ދަތްތަކަށް ދިމާވެފައިވާ މައްސަލަތައް ބޭރުފުށުން ފެންނަނަން ފެށުމުގެ ކުރިން ދެނެގަތުމަށް ކުރާ ސްކޭނެކެވެ. އޭގެ ސަބަބުން ދަތްތަކަށް ދިމާވާ މައްސަލަތަކަށް އޭގެ އެންމެ ކުރީކޮޅުގައި ފަރުވާ ހޯދުމަށް މަގުފަހިވެގެން ދާނެއެވެ.\nއުނގޫފާރު ރީޖަނަލް ހޮސްޕިޓަލުން ރ.އަތޮޅާ އެކު4އަތޮޅެއްގެ ރައްޔިތުން ޚިދުމަތް ހޯދަމުން އަންނަ އިރު ސަރުކާރުން ވަނީ މި ހޮސްޕިޓަލު ޓާޝިއަރީ ފެންވަރަށް ތަރައްޤީ ކުރުމަށް ނިންމާފައެވެ. އުނގޫފާރު ރީޖަނަލް ހޮސްޕިޓަލަކީ މާލެ ފިޔަވާ ރާއްޖޭގައި2ވަނަ އަށް އެންމެ ގިނަ ބަޔަކު ޚިދުމަތް ހޯދާ ހޮސްޕިޓަލުކަން ފާހަގަކޮށްލަން ޖެހެއެވެ.\nޔޫއާރްއެޗް އަށް ގިނަ ޚިދުމަތްތަކެއް މި އަހަރު ވެސް ތައާރަފުކުރުމަށް ބަޖެޓު ކުރެވިފައި ވާއިރު އެ ހޮސްޕިޓަލުން މަޢުލޫމާތު ދޭ ގޮތުގައި އަލަށް ފެށުމަށް ތައްޔާރުވަމުންދާ ސީޓީ ސްކޭންގެ ޚިދުމަށް އަންނަ މާރޗް މަހު ތެރޭގައި ފެށޭ ވަރު ވާނެއެވެ.\nމުޅި ރާއްޖޭގައި ފަށާ "ހޭވައްލާ" ޕްރޮގުރާމް އިފްތިތާހު ކުރުމުގެ ރަސްމީ ޖަލްސާ އުނގޫފާރުގައި\nލޮކްޑައުންއާ ގުޅިގެން ޔޫއާރްއެޗް އިން ޚިދުމަތްދޭ ގޮތަށް ބޮޑެތި ބަދަލުތަކެއް


SunOnline: Service Charge negun majubooru, Hama hama koh nubaha nama bodu joorimana eh\nސާވިސް ޗާޖަށް 10 ޕަސެންޓް، ހަމަހަމަކޮށް ނުބަހާނަމަ ބޮޑު ޖޫރިމަނާއެއް\nފާތިމަތު ސައީދު 26 Aug 2020, 13:22\nއިގްތިސާދީ ކޮމިޓީގެ ބައްދަލުވުމެއްގެ ތެރެއިން --- ފޮޓޯ/ މަޖިލިސް\nފަތުރުވެރިކަމުގެ ދާއިރާގައި ހިންގާ ވިޔަފާރިތަކުން ފޯރުކޮށްދޭ ހިދުމަތަށް 10 ޕަސެންޓަށް ވުރެ މަދުނޫން އަދަދަކަށް ސާވިސް ޗާޖު ނެގުމަށް ހިމަނައި ވަޒީފާއާބެހޭ ގާނޫނަށް ގެނައި އިސްލާހުތައް އިޖުތިމާއީ އަދި އިގްތިސާދީ ކޮމިޓީގެ ޖޮއިންޓް ކޮމިޓީއިން ފާސްކޮށްފި އެވެ.\nފަތުރުވެރިކަމުގެ ދާއިރާގައި ހިންގާ ވިޔަފާރިތަކުން މިހާރު ސާވިސް ޗާޖު މުވައްޒަފުންގެ މެދުގައި ބަހަން ޖެހެނީ ސާވިސް ޗާޖުގެ ގޮތުގައި އަދަދެއް ނަގާ ނަމަ އެވެ. ބިލު ކޮމިޓީއިން އިސްލާހު ކުރި އިރު އެ ވިޔަފާރި ތަކުން ސާވިސް ޗާޖު ނަގަން ޖެހޭނެ ކަމަށް ވަނީ ބުނެފަ އެވެ.\nއެގޮތަށް ނަގާ ސާވިސް ޗާޖު ވަޒީފާއަދާކުރާ މުވައްޒަފުންގެ މެދުގައި ހަމަހަމައަށް ބަހަން ޖެހޭނެ ކަމަށް ބިލުގައި ވަނީ ބުނެފަ އެވެ. އަދި ސާވިސް ޗާޖުގެ ގޮތުގައި ފާއިތުވެ މަހު ލިބުނު ފައިސާ ހިނގަމުންދާ މަސް ނިމުމުގެ ކުރިން ބަހާ ނިންމަން ޖެހޭނެ ކަމަށްވެސް ބުނެފައިވެ އެވެ.\n"އެއްވެސް ތަނެއްގައި ސާވިސް ޗާޖު ބެހުމުގައި އެތަނެއްގައި ފޯރުކޮށްދޭ ހިދުމަތްތައް ދިނުމުގައި މަސައްކަތްކުރާ އެންމެހާ މުވައްޒަފުންގެ މެދުގައި ތަފާތުކުރެވިގެން ނުވާނެ އެވެ." ބިލުގައި ބުނެފައިވެ އެވެ.\nސާވިސް ޗާޖުގެ ގޮތުގައި ވަޒީފާދޭ ފަރާތަށް ލިބޭ ފައިސާއިން އިދާރީ ފީގެ ގޮތުގައި ނެގޭނީ އެއް ޕަސެންޓް ކަމަށް ބިލުގައި ވަނީ ބުނެފަ އެވެ. އެއްވެސް ހާލެއްގައި އެއަށްވުރެ އިތުރަށް ނުނެގޭނެ ކަމަށްވެސް ބުނެފައިވެ އެވެ.\nވަޒީފާދޭ ފަރާތުން ސާވިސް ޗާޖުގެ ގޮތުގައި ނެގުން ލާޒިމްކޮށްފައިވާ އަދަދު ނަގަމުން ނުދާ ނަމަ އަދި މުވައްޒަފުންގެ މެދުގައި ހަމަހަމަކަމާއެކު ބަހަމުން ނުދާނަމަ އެއްލައްކަ ރުފިޔާއަށްވުރެ ބޮޑުނޫން އަދަދަކުން ޖޫރިމަނާކޮށް އެފަރާތަކާމެދު ފިޔަވަޅު އެޅުމުގެ ބާރު ލޭބާ ރިލޭޝަން އޮތޯރިތީއަށް ލިބިގެންވާ ކަމަށް ބިލުގައި ވަނީ ބުނެފަ އެވެ.\nސާވިސް ޗާޖުގެ ގޮތުގައު ވަޒީފާދޭ ފަރާތަށް ލިބޭ އާމްދަނީގެ މައުލޫމާތު ގަވައިދުން ބަލަހައްޓަން ޖެހޭނެ ކަމަށް ބިލުގައި ވަނީ ބުނެފަ އެވެ. އަދި ކޮންމެ އަހަރަކު ދެފަހަރު ލޭބާ ރިލޭޝަން އޮތޯރިޓީއަށާއި މޯލްޑިވްސް އިންލެންޑް ރެވެނިއު އޮތޯރިޓީއަށް ފޮނުވަން ވާނެ ކަމަށް ބިލުގައި ބުނެފައިވެ އެވެ. އަދި އެ ނޫން ތާރީހެގައިވެސް ލޭބާރިލޭޝަން އޮތޯރިތީއިން ބޭނުންވެއްޖެ ނަމަ އެ މައުލޫމާތު ފޯރުކޮށްދޭން ޖެހޭނެ ކަމަށް ބުނެފައިވެ އެވެ.\nއެ މައުލޫމާތު ފޯރުކޮށް ނުދީފިނަމަ 50،000 ރުފިޔާއިން ޖޫރިމަނާ ކުރެވޭނެ ކަމަށް ބިލުގައި ވަނީ ބުނެފަ އެވެ.\nއެހެންނަމަވެސް ހިދުމަތް ހޯދާ ފަރާތުން ހިދުމަތާ މެދު ހިތްހަމަނުޖެހޭ ނަމަ ސާވިސް ޗާޖު ނުދިނުމުގެ ހައްގު ހިދުމަތް ހޯދާ ފަރާތަށް ލިބިގެންވެ އެވެ. އެއީ މީގެ ކުރިން ވަޒީފާއާ ބެހޭ ގާނޫނުން ލިބިދީފައިވާ ހައްގެއް ނޫނެވެ.\nއެ ބިލަށް މަޖިލީހުގެ ތަޅުމުގެ ވޯޓަށް އެހުން ފެށޭ ހަފްތާގެ ހޯމަ ދުވަހު އޮންނާނެ ކަމަށް ބެލެވެ އެވެ.


Yameen ge mahchah kuraa dhauvaa thah baathil: Abduraheem | Mihaaru\nޔާމީންގެ މައްޗަށް ކުރާ ދައުވާތައް ބާތިލް: އަބްދުއްރަހީމް\nއަބްދުއްރަހީމް: ޔާމީނަށް ކުރާ ދައުވާތައް ބާތިލް ކަމަށް އޭނާ ވިދާޅުވި -- ފޮޓޯ/މިހާރު\nމަނީ ލޯންޑްރިންގެ ކުށުގައި ފަސް އަހަރުގެ ޖަލު ހުކުމެއް ތަންފީޒު ކުރަމުން ގެންދަވާ ކުރީގެ ރައީސް އަބްދުﷲ ޔާމީންގެ މައްޗަށް ތުހުމަތުކޮށް، އެ މަނިކުފާނަށް ވަނީ އިތުރު ދައުވާތަކެއް އުފުލައިފަ އެވެ. އެ މައްސަލަތަކުގެ ޝަރީއަތް އަންނަ އާދިއްތަ ދުވަހުން ފަށަން ކްރިމިނަލް ކޯޓުން ވަނީ ހަމަޖައްސައިފަ އެވެ.\nއިދިކޮޅު ކޯލިޝަންގައި ހިމެނޭ ޕީއެންސީގެ ރައީސް އަބްދުއްރަހީމް ކުރެއްވި ޓްވީޓެއްގައި ވިދާޅުވީ، އެމްއެމްޕީއާރުސީގެ މައްސަލައިއާގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބާއި އެ ކުންފުނީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ ވަކީލަށް މިހާރު ޕްރޮސެކިއުޓާ ޖެނެރަލް ހުސައިން ޝަމީމް މަސައްކަތް ކުރައްވާފައިވާ ކަމަށެވެ. އެހެންވެ، ޝަމީމް އެ މަގާމުގައި ހުންނަވައިގެން އެމްއެމްޕީއާރުސީގެ މައްސަލާގައި ކުރާ ކޮންމެ ދައުވާއެއް ވެސް ބާތިލްވާނެ ކަމަށް އެ ޓްވީޓްގައިވެ އެވެ.\nޕީޖީ އަކަށްޝަމީމު ހުރެގެން އެމް.އެމް.ޕީ.އާރު.ސީ އާ ގުޅިގެން އުފުލައި ކޮންމެ ދައުވާއެއް ވާނީ ބާތިލް ދަޢުވާއަކަށް.ސަބަބަކީ އެމް.އެމް.ޕީ.އާރު.ސީ މަސްއަލައިގައި އަދީބާ ޒިޔަތުގެ ވަކީލަކީ ޝަމީމް.އެހެންވީމާ ރައީސް ޔާމީނުގެ މައްޗަށް އުފުލާފައިވާ ދަޢުވާތައް ވާނީ ބާތިލް ދަޢުވާ ތަކަކަށް.\n— Abdul Raheem Abdulla (@Banafsaa) August 14, 2020\nޝަމީމް ކުރިން ވިދާޅުވެފައިވަނީ އޭނާއާ މެދު މަސްލަހަތު ހިމެނޭ މައްސަލައެއްގައި މަސައްކަތް ނުކުރައްވާ ކަމަށާއި އަދީބުގެ ވަކީލެއްގެ ގޮތުން މަސައްކަތް ކުރެއްވީ ރިޔާސީ ލޯންޗުކޮޅު "ފިނިފެންމާ" ގޮއްވައިލި މައްސަލާގައި ކަމަށެވެ.\nޔާމީން ފަސް އަހަރަށް ޖަލަށްލުމަށާއި ފަސް މިލިއަން ޑޮލަރުން އެ މަނިކުފާނު ޖޫރިމަނާ ކުރަން މިދިޔަ އަހަރުގެ ނޮވެމްބަރު މަހު ކުރި ހުުކުމުގެ އިސްތިއުނާފް ޝަރީއަތް މިހާރު ދަނީ ހިނގަމުންނެވެ.\nޔާމީންގެ އިތުރުން އެ މަނިކުފާނުގެ ސަރުކާރުގައި އެންމެ ފަހުން ނައިބު ރައީސް ކަން ކުރެއްވި އަބްދުﷲ ޖިހާދާއި އޭރުގެ ފިނޭންސް މިނިސްޓަރު އަހުމަދު މުނައްވަރުގެ މައްޗަށް ދައުވާ ކުރަން ވެސް އެންޓި ކޮރަޕްޝަން ކޮމިޝަން (އޭސީސީ) އިން ވަނީ ޕްރޮސެކިއުޓާ ޖެނެރަލްގެ އޮފީހަށް ފޮނުވައިފަ އެވެ.\nކުރީގެ މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން ހުސައިން ޝަމީމް (ޕީޖީ) އެމްއެމްޕީއާރްސީގެ ކޮރަޕްޝަން ކޮރަޕްޝަން އިދިކޮޅު ފަރާތްތައް ޕީޕަލްސް ނެޝަނަލް ކޮންގްރެސް\n23 ކޮމެންޓް, 60 ރިއެކްޝަންސް\nއަބުދުއް ރަހީމް ގާޒީއަކަށްވެސް ބަދަލުވީތަ.\nކަލޭތިވަރަށް މުއްސަދިވީގޮތް ކޯޓަށް ކިޔައިދޭންޖެހޭދުވަސް ވަރަށްކައިރިވެއްޖެ\nމީނާއަކީ ދުވަސްކޮޅެއްކުރިން ދުނިޔޭގަ ހުރި އެއްމެމޮޅު ހިސާބުގެ އިލްމުވެރިޔާ، މިހާރު މީ އެއްމެ މޮޅު ފަނޑިޔާރު! ކެކެކެކެ\nމީކާކު ބާޠިލް ބާޠިލު ނޫން ކަޑައަޅަން؟\nއަދުރޭޔާ ޒާތީ ވުމައްވުރެ ރަނޅުވާނީ ޤައުމުގެ މިނިވަންކަން ހޯދަން މަސައްކައްކުރިއްޔާ.\nއަދުރޭ ކަލޭވެސް ތައްޔާރަށްހުރޭ ފްލެޓުތައް ގަންނަން ފައިސާ ހޯދިގޮތާ ތިވަރުގެ މުއްސަނދިކަމެއް ލިބުނުގޮތް ކޯޓަށް ކިޔައިދޭން\nއެޖެންޑާ19ގަ ހައްގުމިންވަރު ހޯދައިދޭން ވީހާ ވައުދު ކޮބާ؟ ސަރުކާރުން ވިޔަފާރިކުރުން ހުއްޓާލަން ބުނިންތަ؟ ހުރިހާ އިންޕޯޓް ޑިއުޓީ ކަނޑާލަން ބުނިންތަ؟ އަނބިދަރިންގެ ހިސާބުތައް ހާމަކުރަން ބުނިންތަ؟ ހުޅުމާލެއާ ގުޅީފަޅުން ގޯތިދޭން ބުނިންތަ؟ އެލް.ޖީ.އޭ އޮވާލާ އަތޮޅާ ރަށުސަރުކާރަށް ބާރުތައް ބަހާލަން ބުނިންތަ؟ އިންޓަނެޓް އަގުހެޔޮކުރަން ބުނިންތަ؟ ކޮމިޝަންތަކެއް ހަދާ ތަހުގީގުތަކެއް ހާމަކުރަން ބުނިންތަ؟ ވަޒީފާ ގެއްލުވާލިމީހުންނަށް ވަޒީފާ ދޭން ބުނިންތަ؟\nކާންޓޭ ވަލް ނާއްޓޭ\nސުޕުރިމްކޯޓަކީ މިހާރު އަދުރޭތަ؟\nއަދުރޭ! 100 މިލިޔަން ހިސާބު ގެނައިގޮތް ނުދައްކާހާހިނދަކު ތިޔަކުރާ ދައުވާ ގަބޫލެއްނުކުރެވޭނެ. ވިޔަފާރިއެއްކުރާމީހެއްނޫން. ވަޒީރުކަމާ ރައީސްކަންކޮށްގެން އެހާލާރި ޖަމާކުރުމަކީ އަރަތެއް. އަދި މިހާތަނަށް ދުނިޔޭގައި ވެފައިއޮތްގޮތެއްނޫން. އެކަމަކު ބޯހަމަޖެހޭ ހިސާބުތަކެއް ޖަހައިގެން އެދައްކައިފިއްޔާ ގަބޫލުކުރުރާންމިހުރީ ތައްޔާރަށް. އެކަމަކު ބުނަން. ބޭރުގެ ބޮޑެެތި ކުންފުނިތަކުން ދޭހަދިޔާ އެއީ ހަދިޔާއެއްނޫން. އެއީ ކޮރަޕްޝަން.


Umurun dhuvasvee meehaku,2aharuge kuhjjakah jinsee goanakohffi | ThePress\nއުމުރުން ދުވަސްވީ މީހަކު،2އަހަރުގެ ކުއްޖަކަށް ޖިންސީ ގޯނާކޮށްފި\n16 January 2020, 21:27\nއުމުރުން ދުވަސްވީ މީހަކު،2އަހަރުގެ ކުއްޖަކަށް ޖިންސީ ގޯނާކޮށްފިއެވެ.\nމިކަމާ ގުޅިގެން ފުލުހުން ބުނީ ރާއްޖޭގެ ދެކުނުގެ ދެކުނުގެ ރަށެއްގައި އުމުރުން ދުވަސްވީ މީހަކު ދެ އަހަރުގެ ކުޑަކުއްޖަކަށް ޖިންސީ ގޯނާކުރި ކަމުގެ މައްސަލައެއް އިއްޔެ ފުލުހުންނަށް ހުށަހަޅާފައިވާ ކަމަށެވެ.\nމި މައްސަލާގައި އެއްވެސް މީހަކު އަދި ހައްޔަރުކޮށްފައެއް ނުވެއެވެ. ނަމަވެސް މި މައްސަލަ ފުލުހުން ވަރަށް ސީރިއަސް މައްސަލައެއް ގޮތުގައި ތަހުގީގު ކުރަމުންދާ ކަމަށް ފުލުހުން ބުނެއެވެ.\nމި ފަހަކަށް އައިސް ކުޑަކުދިންނަށް ޖިންސީ ގޯނާ ކުރާ މައްސަލަތައް ރިޕޯޓު ކުރަމުންދާ މިންވަރު އިތުރުވެފައިވާކަން ފާހަގަކުރެވެއެވެ. އެގޮތުން މިދިޔަ އާދިއްތަ ދުވަހު، ފިހާރައެއްގައި މަސައްކަތް ކުރާ އުމުރުން 17 އަހަރުގެ ކުއްޖަކަށް ޖިންސީ ގޯނާކުރި މައްސަލައެއް ވަނީ ފެންމަތިވެފައެވެ. މި މައްސަލަ ޖެންޑާއަށް ރިޕޯޓް ކޮށްފައިވާއިރު، މި މައްސަލަ ރައްދުވާ ކުއްޖާ މިހާރު ވަނީ ރައްކާތެރި މާހައުލެއްގައި ކަމަށް ވެސް ޖެންޑާއިން ބުނެފައިވެއެވެ.\nމީގެ އިތުރުން މިދިޔަ ޑިސެމްބަރު މަހުގެ 31 ވަނަ ދުވަހު ބޯޓެއްގައި ދެ އަންހެން ކުދިންނަށް ޖިންސީ ގޯނާ ކުރި މައްސަލައެއް ވެސް ވަނީ ފެންމަތިވެފައެވެ. މި މައްސަލައިގައި 18 އަހަރުން ދަށުގެ އަންހެން ކުއްޖަކަށް ޖިންސީ ގޯނާ ކޮށްފައި ވަނީ އެ ދޯނީގެ ފަޅުވެރިއަކަށް އުޅުނު އުމުރުން 44 އަހަރުގެ ދިވެހި ފިރިހެނެކެވެ. މި މައްސަަ ރިޕޯޓު ކުރުމާއި ގުޅިގެން އެ ބޯޓު މާލެއަށް ލެފި ވަގުތު ޕޮލިހުން ވަނީ އެ މީހާ ހައްޔަރު ކޮށްފައެވެ.\n2 އަހަރުގެ ކުއްޖާގެ މައްސަލަ ހަބަރު ކުޑަކުދިންނަށް ކުރާ އަނިޔާ ޕޮލިސް


Raees Yameen ge sarukaarun genesdhehvi tharahgee aai eku, Naifaru...\nރައީސް ޔާމީންގެ ސަރުކާރުން ގެނެސްދެއްވި ތަރައްޤީ އާއިއެކު، ނައިފަރުގެ ރައްޔިތުންވެސް ހެވިފައި\n1 އަހަރު, 1 ހަފްތާ,2ދުވަސް,4ގަޑި, 32 މިނެޓް, 40 ސިކުންތު ކުރިން 3940އައިމިނަތު ރަމްލާ\nފާދިއްޕޮޅު ނައިފަރު: ފޮޓޯ އޮންލައިން\nރާއްޖޭގެ އަތޮޅުތަކުގެ ތެރެއިން ފާދިއްޕޮޅަކީ މީހުން ދިރިއުޅޭ ރަށްތައް އެންމެ މަދު އަތޮޅު. އެންމެ4ރަށުގައި މީހުން އާބާދުވެފައިވާ މި އަތޮޅުގައި ދިރިއުޅެނީ ޖުމްލަ ހަތްހާސް ނުވަސަތޭކަ ނުވަދިހަ ހަ މީހުންނެވެ. އެ އަތޮޅުގެ ރަށްތަކުގެ ތެރެއިން ޅ. ނައިފަރަކީ ފާދިއްޕޮޅު އަތޮޅުގެ ވެރިކަންކުރާ ރަށެވެ. މި ރަށުގައި ދައުލަތުގެ ގިނަ މުއައްސަސާތައް ހުރުމުން އޮފީސްތަކުގައި މަސައްކަތްކުރާ މީހުންގެ ނިސްބަތްވެސް މިރަށުގައި ގިނައެވެ.\nފަސްހާސް ހަތް ސަތޭކަ މީހުން ދިރިއުޅޭ މި ރަށުގެ އިޤްތިސާދު އެންމެ ބޮޑަށް ހިއްސާކުރާ އެއްމަސައްކަތަކީ މަސްވެރިކަމެވެ. އާސާރީ ގޮތުން ފާހަގަކޮށްލެވޭ ތަނެއް މި ރަށުގައި ނެތް ކަމުގައި ވިޔަސް، ދިވެހިރާއްޖޭގައި އެންމެ ގިނަ ދުވަސްވީ އެއް މަދަރުސާ ހުންނަނީ މި ރަށުގައެވެ. މަދަރުސަތުލް އިފްތިތާޙަކީ ރާއްޖޭގައި އެންމެ ގިނަ ދުވަސްވީ ދެވަނަ މަދަރުސާކަން ފާހަގަކޮށްލެވެއެވެ. ރާއްޖޭގައި މީހުން ދިރިއުޅޭ ކޮންމެ ރަށަކަށްވެސް ކުރިއެރުމާ ތިޔާގިކަން ބޭނުންވާނެއެވެ.\nނައިފަރަކީ އަތޮޅުގެ ވެރިރަށް ކަމަށްވާތީ ޒަމާނާ އެއްވަރަށް ގިނަ ކުރިއެރުންތަކެއް ބޭނުންވާނެ ރަށެކެވެ. ނަމަވެސް ރައްޔިތުންނަށް ބޭނުންވާ މުހިއްމު އަސާސީ ޚިދުމަތްތަކުން މީގެ ކުރިން ރަށުގެ ރައްޔިތުންތިބީ މަހުރޫމްވެފައެވެ. އެ ރައްޔިތުންގެ ހާލު ގާތުންބަލާ، ބޭނުންވާނެ މުހިއްމު ޚިދުމަތް ދެނެގަނެ މިއަދުގެ ރައީސް އަބްދުﷲ ޔާމީން އަބްދުލްޤައްޔޫމް ވަނީ އެރަށަށް ބޭނުންވާ ގިނަ ކަންތައްތަކެއް ކޮށްދީފައެވެ. އެގޮތުން މި ސަރުކާރުން ދަނީ އެރަށަށް ބޭނުންވާ ނަރުދަމާ ނިޒާމުގެ މަސައްކަތާ، ސާފު ބޯފެން ފޯރުކޮށްދިނުމުގެ މަސައްކަތް ނިންމުމުގެ މަސައްކަތް ކުރަމުންނެވެ. އަދި ރަށަށް ދިމާވަމުންދާ ކަރަންޓުގެ މައްސަލަ ހައްލުކޮށްދިނުމުގެ ގޮތުން 640 ކިލޯ ވޮޓްގެ ޖަނަރޭޓަރަކާ، 800 ކިލޯ ވޮޓްގެ ޖަނަރޭޓަރު ސެޓެއް ވަނީ ފޯރުކޮށްދީފައެވެ.\nނައިފަރަކީ އެ އަތޮޅުގެ އަތޮޅު ހޮސްޕިޓަލް ހުންނަ ރަށަށްވެފައި، ގިނަ ބަޔަކު އެތަނުން ޚިދުމަތް ހޯދަމުންދާތީ، ހޮސްޕިޓަލަށް ލިބިފައިވާ ޖާގައިގެ ދަތިކަން ހައްލު ކުރުމުގެ ގޮތުން5ފަންގިފިލާގެ މުޅިން އާ އިމާރާތެއް އެ ހޮސްޕިޓަލްގެ ގޯތިތެރޭ ޤާއިމްކޮށް ޚިދުމަތްދޭން ވަނީ ފަށާފައެވެ. އަދި ރަށުގައި ކުޑަ ބަނދަރެއް އޮތުމުން ރަށަށް އަރާ ފޭބުމުގެ ދަތިކަން ކުރިމަތިވަމުންދާތީ، އާ ބަނދަރެއް ހެދުމަށްފަހު، އެ މަޝްރޫޢުގެ ދެވަނަ ފިޔަވަހީގެ ދަށުން ބޭރު ތޮށި ލުމުގެ މަސައްކަތްވެސް ވަރަށް ބާރަށް ކުރިއަށްދާކަން ފާހަގަކޮށްލެވެއެވެ.\nނައިފަރުގައި ހުންނަ މަދަރުސަތުލް އިފްތިތާޙް ވަނީ ގިނަ ދުވަސްތަކެއް ވުމުގެ ސަބަބުން ވަރަށް ބޮޑަށް މަރާމާތު ކުރަންޖެހިފައެވެ. އެހެންކަމުން މީވެސް ރައްޔިތުންނަށް ބޭނުންވާ މުހިއްމު ކަމެއް ކަމުގައި ދެކި، މިއަދުގެ ސަރުކާރުން، މަދަރުސާގެ އިމާރާތަށް ބޮޑު ބަދަލެއް ގެނެސް، ޖާގަ އިތުރު ކުރުމުގެ ގޮތުން ޒަމާނީ ފެންވަރުގެ 10 ކްލާސް ރޫމް އެޅުމުގެ އިތުރުން ސްޓާފް ރޫމް އަކާއެކު، އޭ.ވީ ރޫމެއްވެސް ވަނީ އެ މަދަރުސާގައި އަޅާފައެވެ.\nމީގެއިތުރުން ޒުވާނުންނަށްޓަކައި މި ސަރުކާރުން ކުރިއަށްގެންދާ ސްޕޯޓްސް އެރީނާ މަޝްރޫޢުގެ ދަށުން މި ރަށުގައި، އާ ފުޓުބޯޅަ ދަނޑަކާއި، ފުޓްސަލް ދަނޑެއް ވަނީ ޤާއިމް ކޮށްދެއްވާފައެވެ. އަދި ރަށުގެ ގިނަ ބަޔަކަށް އެއްފަހަރާ ނަމާދުކޮށްލެވޭނެ އާ މިސްކިތެއް އަޅާދިނުމުގެ އިތުރުން ކުނި ނައްތާލުމަށް ވޭސްޓް މެނޭޖްމަންޓް ސެންޓަރެއްވެސް ވަނީ ޤާއިމްކޮށްދީފައެވެ. މި ދެންނެވި މަޝްރޫޢުތަކާއިއެކު، އަދިވެސް އިތުރު މަޝްރޫއުތަކެއް މިއަދުގެ ސަރުކާރުން ނައިފަރުގައި ވަނީ ހިންގާފައެވެ.\nޖުމްލަކޮށް ބުނާނަމަ 20 މަޝްރޫއު ނައިފަރުގައި ވަނީ ހިންގާފައެވެ. ނައިފަރުގެ ރައްޔިތުންގެ އިހްސާސްތައް އަޑު އެއްސެވުމަށްފަހު މިއަދުގެ ސަރުކާރުން އެރަށަށް ގެނެސްދީފައިވާ ކުރިއެރުން ރަށުގެ ރައްޔިތުން ބަލައިގެންފައިވަނީ ވަރަށްވެސް އުފަލާއެކުގައެވެ. ރައީސް ޔާމީން ދެވަނަ ދައުރަކަށް ހޮވިއްޖެނަމަ، އަދިވެސް އިތުރު މުހިއްމު މަޝްރޫއުތަކެއް ނައިފަރުގައި ހިންގާ، ޒަމާނާ އެއްގޮތަށް ބަދަލު ގެންނާނެ ކަމާމެދު، އެރަށުގެ ރައްޔިތުން ޝައްކެތް ނުކުރެއެވެ.\nނައިފަރު ފާދިއްޕޮޅު ރައީސްޔާމީން ތަރައްގީ


Violage biography akee Finding Me | Mihaaru\nބަތަލާ ވައޯލާގެ ބަޔޮގްރަފީ އަކީ "ފައިންޑިން މީ"\n22 ޖުލައި 2021 - 07:24\nހޮލީވުޑްގެ މަޝްހޫރު ބަތަލާ ވައޯލާ ޑޭވިޒްގެ ބަޔޮގްރަފީ އަންނަ އަހަރު ނެރެން ނިންމައިފި އެވެ.\nއޮސްކާ އެވޯޑް ވެސް ހާސިލުކޮށްފައިވާ 55 އަހަރުގެ ބަތަލާ ބުނި ގޮތުގައި އޭނާގެ ބަޔޮގްރަފީ ވާނީ ހަޔާތުގެ ވާހަކަ ތެދު ބަހުން ވަރަށް ސާދާކޮށް ކިޔައިދޭނެ އެއްޗަކަށެވެ. އެގޮތުން ރޯޑް އައިލެންޑްގައި ހަމަނުޖެހުން ބޮޑު އާއިލާއާ އެކު ވަރަށް ފަގީރު ދިިރިއުޅުމަކަށް ފަހު، ހޮލީވުޑްގެ ނުފޫޒު ގަދަ ތަރިއަކަށް އޭނާވެގެން ދިޔަ ގޮތް ފޮތުގައި ކިޔައިދޭނެ އެވެ.\nމިހާރު ހޮލީވުޑްގައި ތިބި ކަޅު ނަސްލުގެ ބަތަލާއިންގެ ތެރެއިން އެންމެ ހުނަވެރި އަދި އަދި އެންމެ ކާމިޔާބު ވައޯލާގެ ބަޔޮގްރަފީ "ފައިންޑިން މީ" އަންނަ އަހަރުގެ އެޕްރީލް 19 ގައި ނެރެން ނިންމާފައި ވަނީ ޕަބްލިޝިން ހައުސް ހާޕާވަންގެ ތައްގަނޑުގަ އެވެ.\n"އަހަރެން ގަބޫލުކުރަނީ އަހަރެންގެ ކަހަލަ މީހުންގެ ވާހަކަ ކިޔައިދިނުމަކީ ވަރަށް ބޭނުންތެރި މުހިއްމު ކަމެކޭ. އެކަމަކު މިއީ ވަރަށް ހިތްވަރު ހުރެގެން ކުރެވޭނެ ކަމެއް،" ވައޯލާ ބުންޏެވެ. "އަހަރެން ގަބޫލުކުރާ ހިތްވަނީ އަހަރެންގެ ބައޮގްރަފި އަކީ ބަޔަކަށް އިތުބަރެއް ލިބޭނެ އަދި ކުރިއަށް ދާން ބޭނުންވާ މީހަކަށް އިންސްޕިރޭޝަނަކަށްވާ ކަހަލަ ކަންތައްތަކެއް އެނގިގެން ދާނެ އެއްޗަކަށް ވާނެ ކަމަށް."\nއޭނާ ބުނި ގޮތުގައި "ފައިންޑިން މީ" އަކީ ހިތުގެ އަޑިން އިހުލާސްތެރިކަމާ އެކު ގެނެސްދޭ އެއްޗެކެވެ. އެހެންވެ އޭގެ ރަހަ ހެޔޮވަރުކުރަން ތެދު ނޫން އެއްވެސް ވާހަކައެއް ހިމަނާފައި ނުހުންނާނެ ކަމަށް ބުންޏެވެ.\nވައޯލާ އަކީ އަކީ 2016 ގެ ފިލްމު "ފެންސެސް" އިން މޮޅު ސަޕޯޓިން ބަތަލާގެ އޮސްކާ ހޯދި ފަންނާނެކެވެ. އޭގެ އިތުރުން ވެސް އެހެން ތިން ފިލްމަކުން އޭނާ އޮސްކާ އަށް ނޮމިނޭޓްވެފައިވެ އެވެ. "ފެންސެސް" އިން އޮސްކާގެ އިތުރުން ގޯލްޑެން ގްލޯބް އެވޯޑް ވެސް ލިބިފައިވެ އެވެ.\nއަންހެން ދަރިޔަކު ހުރި ވައޯލާ ކީ މިހާތަނަށް ގިނަ އަދަދެއްގެ ފިލްމުތަކާއި ސިލްސިލާތަކުގެ އިތުރުން ތިއޭޓަގައި ވެސް މަސައްކަތްކޮށްފައިވާ ބަތަލާއެކެވެ.\nއޭނާގެ އެންމެ ފަހުގެ ފިލްމަކީ އޮސްކާގެ މޮޅު ބަތަލާ އަށް ނޮމިނޭޓް ވެސް ވި މިދިޔަ އަހަރުގެ "މަ ރެއިނީޒް ބްލެކް ބޮޓަމް" އެވެ. ވައޯލާ ކުރިއަށް ހުރި ފިލްމުތަކުގެ ތެރޭގައި "ދަ ސުއިސައިޑް ސްކޮޑް" ހިމެނެ އެެވެ.


Muhinmu Kameh Neh Masahkaiythakeh City Council Aa Havaalkohfi - Vaguthu\nމުހިންމުކަމެއް ނެތް ބައެއް މަސައްކަތްތައް އައްޑޫ ސިޓީ ކައުންސިލާއި ހަވާލުކޮށްފި\n6 މަސް ކުރިން ( ޑިސެމްބަރު 10, 2018 )\nރައީސް ޞާލިހް އާއި އައްޑޫ މޭޔަރު ސޯބެ – ފޮޓޯ: ރައީސް އޮފީސް\nމުހިންމުކަމެއް ނެތް ބައެއް މަސައްކަތްތައް ކުރުން ހައުސިން މިނިސްޓްރީ އިން އައްޑޫ ސިޓީ ކައުންސިލާއި ހަވާލުކޮށްފިއެވެ.\nއައްޑޫ ސިޓީ ކައުންސިލާއި ހަވާލުކޮށްފައި ވަނީ މަގުތަކާއި ޕާކުތަކާއި މައިދާން ފަދަ ތަންތަން ވަގުތީ ގޮތުން ނުވަތަ ދާއިމީ ގޮތުން ހުޅުވުމާއި ބަންދު ކުރުމާއި، މަގުތައް ހެދުމާއި މަގުތައް މަރާމާތުކޮށް ބެލެހެއްޓުމާއި، ބަނދަރުތައް މަރާމާތުކޮށް ބެލެހެއްޓުމާއި ރަށުގެ ފާލަމާއި ފެރީ ޓާމިނަލް ހަދައި ހިންގުމާއި މަގުމަތި ކުނިކަހައި ސާފުކުރެވޭނެ އިންތިޒާމެއް ހަމަޖެއްސުމާއި ޕެސްޓް ކޮންޓްރޯލް ކުރުމާއި އަލަށް އުފަންވާ ކުދިންނާއި މަރުވާ މީހުންގެ ރެކޯޑު ބެލެހެއްޓުމެވެ.\nމިއީ ނަމަކަށް ސަރުކާރުން ހަވާލުކުރި މަސައްކަތްތަކެއް ކަމަށް ބުނެ ބައެއް ފަރާތްތަކުން ގެންދަނީ މީސް މީޑިއާގައި ސަރުކާރަށް ފާޑުކިޔަމުންނެވެ.\nއައްޑޫ ސިޓީ ކައުންސިލުން ވިދާޅުވީ ހައުސިންގެ ދަށުން ކުރަމުން ދިޔަ ބައެއް މަސައްކަތްތައް އަލުން ކައުންސިލާ ހަވާލުކޮށްފައިވާކަން ރައީސް އޮފީހުގެ ސިޓީއަކުން އަންގާފައިވާ ކަމަށެވެ.\nއައްޑޫ ސިޓީ ކައުންސިލުން ވިދާޅުވީ އަލުން ހަވާލުކުރި ހިދުމަތްތައް ކައުންސިލްގެ ދަށަށް ބަދަލުވި ނަމަވެސް އެއްވެސް ހިދުމަތަކަށް ބުރޫނާރައި އަދި އެ ހިދުމަތްތައް ކުރިން ވެސް ދެމުން ދިޔަ އޮފީސްތަކުން ލިބެމުން ދާނެ ކަމަށެވެ.\nކުރިން އައްޑޫ ސިޓީ ކައުންސިލްގެ ދަށުން ކުރަމުން ދިޔަ މުނިސިޕަލް މަސައްކަތްތައް ކުރީގެ ރައީސް ޔާމީންގެ ސަރުކާރުން ވަނީ ހައުސިން މިނިސްޓްރީގެ ދަށަށް ބަދަލުކޮށްފަ އެވެ.\nޑިސެމްބަރު 10, 2018 23:53\nމުހިއްމުކަން ނެތް ބޭކާރު މީސްމީހުންނާ ހަވާލުކުރެވޭނީވެސް މުހިއްމުކަން ނެއް މަސައްކަތްތަކެވެ.\nޑިސެމްބަރު 11, 2018 02:00\nތި ސޯބެ ތީ ކީއްކުރާ މީހެއްތަ؟ 20 އަހަރު މޭޔަރުކަން ކުރަނީ ކުރާނެ ކަމެއް ނެތީތަ؟ ކުރެވުނު އެއްކަމެއްވެސް ނެތް.\nޑިސެމްބަރު 11, 2018 06:21\nއައްޑޫ ސިޓީ ކައިންސިލަށް، ރާއްޖޭގެ ސަލާމަތީ ކަންކަން ބެލެހެއްޓުން ހަވާލުކުރުމަށާއި، އަދި ހެލްތު މިނިސްޓްރީ ފަދަ ބިޑު މިނިސްޓްރީއެއް ހަވާލުކުރަން ފެނޭ.\nއަދި ފުވައްމުލައް ސިޓީއާ ޓްރާންސްޕޯޓާއި ފިނޭންސް މިނިސްޓްރީ ހިންގުން ހަވާލުކުރުން ރަނގަޅު ވާނެ. މީގެ ިއތުރުން މާލެ ސިޓީއަށް ހައުސިން އާބަން މިނިސްޓްރީ އާއި ސިވުލް ސާވިސްް ކޮމިޝަން ހިންގުން ހަވާލުކުރަން ފެނޭ. އޭރުން ބާރު ލިބުނު ކަމަށްވާނީ. މިމީހުންނަށް ހީވާކަހަލަ މީ ކުދިކުދި ސަރުކާރުތަކެއް ހެން. ހަމަ ހިނި އަންނަނީ ސޯބެއާއި ފަލާޙު އުޅޭގޮތުން.\nޑިސެމްބަރު 11, 2018 08:08\nލާމަރުކަޒީ ގާނޫން ހުރި އެއްވެސް ކަމެއް އެއްވެސް މިންވަރަކަށް އެގާނޫނަށް އަމަލުކުރަން ފެށިފަހުން ހިފެހެއްޓިފައި ނެތް، ހިފެހެއްޓުނު ކަމަކީ ހަމަ އެކަނި ދައުވާ ކުރުމާއި ދައުވާ ލިބިގަތުމުގެ ބާރު، ޔާމީނު ސަރުކާރުން ހިފެހެއްޓި އެބާރު ޔާމީން ވެރިކަމުން ދިއުމުގެ ކުރިން އެބާރު އަނބުރާ ކައުންސިލްތަކަށް ރުޖޫޢަ ކޮށްދިން. އިބޫ ހުަސް އަނގަ، އިބޫ ހުަސް އަނގަ .އިބޫ ހުަސް އަނގަ އެރުވުން.\nޑިސެމްބަރު 11, 2018 08:17\nޔާމީނު ސަރުކާރުން އެމަސައްކަތްތަކާއި ހަވާލު ވީ ސަބަބު އޮޅިފައެއްނެތް. ތި އައްޑޫ ސިޓީއާއި މާލޭ ސިޓީ ޔާމީނަށް ކޮށްދޭ ކަންކަން ވީމާ ރައްޔިތުންނަށް އެއްވެސް ޚިދުމަތެއް ނުދީ ތަންތަން މަރާމާތު ނުކޮށް ދޫކޮށްލީ. ސަރުކާރަށް މަޖުބޫރިވީ އެކަންކަން ކުރަން ހައުސިންގެ ދަށަށް ގެންދަން. އޮޅުވާލަން ނޫޅެބަލަ. އެއީ ހަގީގަތް.


( 11 ޖަނަވަރީ 2022 އާ ގުޅޭ )\n"މަންމި ފްރެންޑެއް... ޒެން... އެއްކަލަ އަނެއް ދުވަސް ޔޫކްމެން ފަހަތުން އައީނު ކުއްޖެއް. އަތުގަ ބޭސް އަޅާފަ ހުރި. މަންމި ސްކޫލުގަ އުޅެއެއްނު. މަންމީ ތިންކް..." ހޫރައިންނަށް ހަނދާންކޮށްދޭން ޔޫކް މަސައްކަތް ކުރިއެވެ.\nމެންދުރަށް ކައްކަން ބަދިގެ ތެރޭގައި އުޅުނު ސުމައްޔާ ދޭތެރެއަކުން ކާމޭޒުދޮށުގައި އިން ހޫރައިންއަށް ބަލާލައެވެ. ޔޫކްއަށް ސައިދޭން އޭނާ އިންއިރު އެހެން ދުވަސް ދުވަހަށްވުރެ ބަސްމަދުވެފައި އިންކަން ސުމައްޔާއަށް ފާހަގަވީއެވެ. މިއަދު ޔޫކް ވެސް އޭނާގެ ވާހަކަތަކަށް ހޫރައިންގެ ސަމާލުކަން ނުލިބިގެން ދެތިން ފަހަރަށް ގޮވާލައިފިއެވެ.\n"އެއީ ޒެހެން. އެކަމަކު އަހަރެން ކައިރީ ކީއްވެބާ ނުބުނީ. އެހެންވީރު ޒެހެން ހަގީގަތުގަ ވެސް އުޅެނީ މިގޭ ކައިރީގަތަ. ޔޫކް އެކަންޏެއް ގެއިން ބޭރަކަށް ނުނިކުންނާނެ. ފިހާރައިން ޔޫކްއާ ދިމާވިނަމަ މަންމަ ވެސް ހުންނާނެ. ޔޫކްއާ ޒެހެން ވާހަކަދެއްކިނަމަ އެއީ ކާކުތޯ ނުބަލާ މަންމަ ނުހުންނާނެ. އަހަރެން ކައިރިން ނާހަންތަ އެ ހުންނަނީ."\nޚިޔާލުތަކުގެ ތެރެއަށް ގެނބެމުންދަނިކޮށް ހޫރައިންގެ ކޯތާފަތަށް އިހްސާސް ކުރެވުނީ ޔޫކްގެ ކުޑަކުޑަ ފިނި އަތްތިލައެވެ. ދެބުމަކައިރިކޮށްލައިގެން ހޫރައިންއަށް ދަރިފުޅު ބަލަން އިނީ ކަންބޮޑުވެފައި އިން ފަދައަކުންނެވެ. ނުހަނު އަވަހަށް ދަރިފުޅާ ހިނިތުންވުމެއް ހޫރައިން ބަދަލުކޮށްލިއެވެ. ކޯތާފަތުގައިވި ޔޫކްގެ އަތްތިލައިގެ ހިފާލައި ގެނެސް ތުންފަތުގައި ޖައްސާލުމާއެކު ބޮސްދިނެވެ. މަންމަ ސުވާލެއް ކުރުމުގެ ކުރީން ހޫރައިން އަމިއްލަ ނަފްސު ހަމައަކަށް އަޅުވަން މަސައްކަތް ކުރިއެވެ.\nއެނބުރި ޔުނިވަރސިޓީއަށް ހޫރައިން އައެވެ. މަސައްކަތު ވަގުތު ނިމި ގެއަށް ދާންވީ ގަޑި ޖެހުނުއިރު ވެސް ދުވަހުގެ ބާކީބައިގަ އޭނާއާ ޒެހެން ބައްދަލެއް ނުވެއެވެ. އިސްވެ ޒެހެންއަށް ގުޅައި ސުވާލުކުރާން ހޫރައިން ބޭނުމެއްނޫނެވެ. އެހެންނޫނަސް ޒެހެންއާއި ޔޫކް ބައްދަލުވި އެ ބައްދަލުވުމަކީ އިއްތިފިގާކަށް ނޫނީ ނުވާނޭ ހޫރައިންއަށް ގަބޫލުކުރެވެއެވެ. ދެމީހުން އެނގެން ފެށީ އަދިކިރިޔާއެވެ. ކައިރީގަ ދިރިއުޅުނެއްކަމަކު އެކަން ކުރީން ނޭނގި އޮތީ ދެމީހުން ވެސް އެކަކުއަނެކަކު ނުދަންނާތީއޭ ހޫރައިން ގަބޫލުކުރިއެވެ.\n"ދަރިޔާ އަވަހަށް އާދޭ ދާން. އޮއްސާލަން އެއޮށް ތައްޔާރުވަނީ. ދެން ނޭނގެ ގެއާ ހަމައަށް ފޯރާނޭ ކަމެއް." ގަޑި ނޯޓުކުރާ މެޝިނުގައި ކާޑު ޖައްސާލުމާއެކު އިމާރާތުން ނުކުތް ހަސީނާ ބުނެލިއެވެ. ވިއްސާރަ ވިލާތަކުން ބައްދަމުން އައި އުޑުމައްޗަށް ދޮރުކައިރީ މަޑުކޮށްގެން ހުރި ހޫރައިން ބަލާލިއެވެ. ހަރަކާތް ލަސްވެފައި އޭނާ ހުއްޓާ އަތުގައި ހިފާ ދަމާލީ ހަސީނާއެވެ. އެއާއެކު ހަސީނާގެ ހަލުވި ފިޔަވަޅުތަކާ ހަމަކުރަމުން ހޫރައިން އައެވެ.\n"އޮއްސާލާނެ... ޓެކްސީއެއް ހޯދަމާ." ގޭޓުން ނުކުންނަން އުޅެފައި ވެސް ހަސީނާ މަޑުކޮށްލީއެވެ. އުޑުމައްޗަށް ބަލަން ހުރެ އޭނާ ޓެކްސީއެއް ލިބޭތޯ ގުޅަން ފެށިއެވެ.\n"ކޮބާ!... މަ ބުނީމެންނު ނުދެވޭނޭ." ޓެކްސީ އަންނަން ދެން ގޭޓުކައިރީ މަޑުކޮށްގެން ހުރި ހަސީނާ ބުނެލިއެވެ. ހޫރައިންއާ ދެ މީހުން ދުއްވައިގަތީ އެތެރެއަށެވެ. ގޭޓު ފެންނަ ހިސާބު އަސްކަނިދަށަށް ވަދެ އެ މީހުން ވާރެއާ ހިޔާވިއެވެ.\nވާރޭ ވެހެން ފެށި ގޮތަށް ތުނިކޮށްލީ ރޭ ވީ ފަހުންނެވެ. ދަރިފުޅު ނިންދަވަން އެނދުގައި އޮތް ހޫރައިންގެ ފޯނުން ގުރުއާނުގެ އަޑު މަޑުވެލި ހިނދު ބަލާލިއެވެ. ފޯނަށް މެސެޖެއް އައީކަން އެނގުނެވެ. ނިދިފައި އޮތް ޔޫކަށް ހިލަމެއްނުވާނެހާ މަޑުމަޑުން ހޫރައިން ކުރުއަތް މައްޗަށް ތެދުވެލިއެވެ. ފޯނުން ފެންނަން އޮތީ ޒެހެންގެ މެސެޖެކެވެ. ހުޅުވާލިއިރު ބުނެފައި އޮތީ ކުޑަދޮރު ހުޅުވާލައި ބޭރު ބަލާލުމަށެވެ. ހޫރައިންއަށް ލިބުނީ ހައިރާންކަމެވެ. އޭނާއަށް ކޮޓަރީގައި ހުރި ކުޑަދޮރާ ދިމާއަށް ބަލާލެވުނެވެ. ޔޫކްގެ ފޮތްކަބަޑު ހުރީ އެ ދިމާގައެވެ. ހެދުން އަޅުވާ ދަނޑި ވެސް ހުރީ އެ ދިމާގައި ބެހެއްޓިފައެވެ.\n"ނުބަލަން ދޯ. ކަންނެތްނުވެ ދޭބަލަ. ކުޑަދޮރުން ބޭރު ބަލާލަބަލަ." ހޫރައިންގެ ފަރާތުން ޖަވާބެއް ނައި ނަމަވެސް ޒެހެން ދެވަނަ މެސެޖު ފޮނުވާފައި އޮތެވެ. ކިޔާލުމާއެކު ހޫރައިންގެ ތުންފަތަށް ހިނިތުންވުމެއް ވެރިއްޖެއެވެ. އޭނާ ކުޑަދޮރު ކައިރިއަށް ނުދާކަން ޒެހެންއަށް އެނގުނީތީއެވެ. ހީވީ ކައިރީގަ އޭނާ ފެންނަ ހިސާބުގައި ޒެހެން ހުރީ ހެންނެވެ.\nމަޑުމަޑުން އެނދުން ހޫރައިން ފޭބިއެވެ. ކޮޓަރީގައި ހުރި ކުޑަ ރޭޑިޔޯއަށް ޕެންޑްރައިވް ޖަހާލިއެވެ. ފޯނުން ޤުރުއާން ނިއްވާލުމާއެކު ޕެންޑްރައިވް މެދުވެރިކޮށް ކުޑަ ރޭޑިޔޯއިން ޤުރުއާން ޖެއްސިއެވެ. ހެޔޮވަރު ވަރެއްގައި އަޑު ބެހެއްޓުމަށް ހޫރައިން ހިނގައިގަތީ ކޮޓަރިން ބޭރަށެވެ.\nގަޑިން ދިހައެއް ޖަހައިފިއެވެ. ސިޓިންރޫމުގައި ވަނީ ފަނޑު އަލިކަމެކެވެ. ޓީވީ ހުޅުވާފައި ހުއްޓެވެ. ސުމައްޔާ ފެންނާކަށް ނެތެވެ. މަންމަ ކާއެއްޗެހި ހޫނުކުރިތާ އަދި ގިނައިރެއް ނުވާކަން ހޫރައިންއަށް ދެނެގަންނަން އެނގުނީ ހުޅުވާފައި ހުރި ކުޑަދޮރުތަކުންނާއި ތަނުގައި ހިފާލާފައި ހުރި ވަހުންނެވެ. ފޯނު އަތަށް ލައިގެން ހުރެ ތިން ދޮރަށް ވާހެން ކަނޑާފައިވާ ކުޑަދޮރުގެ ކައިރިއަށް ހޫރައިންއަށް ނާދެވެނީ ފޯނަށް އަނެއްކާ ވެސް މެސެޖު އަތުވެއްޖެއެވެ. ހޫރައިން އައިސް މަޑުކޮށްލީ ފޯނަށް ބަލަމުންނެވެ.\n"މިހާރު އަހަރެންނާއެކު ހޫރް ހުރި ފަދަ. އަހަރެން މިހުރީ އުސް އިމާރާތެއްގެ ހަތްވަނަ ފަންގިފިލާގަ. ބެލްކަނި އޮތީ ތެމިފަ. އެހެންވެ ދޮރުކައިރީ މިހުރީ މަޑުކޮށްލައިގެން. އެއްވަރަކަށް ވާރޭ ވެހިލަވެހިލާ އޮންނައިރު ކިހާ ހިތްގައިމު. އެއްވެސް އަޑެއް ނީވި ހަމައެކަނި މި ވާރޭގެ އަޑު އިވޭނެނަމަ. މާލެ ދޯ މީ. ދުއްވާއެއްޗެއްގެ އަޑު ނީވޭ ވަގުތެއް ނާންނާނެ. ހޫރް... އެނގޭތަ!... އަޅާނުލާ. މިރޭ ބާއްޖަވެރި ރޭގަނޑަކަށް އެދުމަށްވުރެ ތަންކޮޅެއް ވާހަކަ ގިނަވެއްޖެ ދޯ. ސޮރީ... މިރޭ މާ ބޮޑަށް ހޫރްމަތިން ހަނދާންވަނީ. ސޮރީ... ދެން އުނދަގުލެއް ނުކުރާނަން. އަވަހަށް ނިދާލާ. އިންޝާﷲ، ހެނދުނުން ބައްދަލުވާނެކަމަށް އުންމީދުކުރަން. މިރޭ ރީތި ހުވަފެނެއް ބަލައްޗޭ."\nފުން ނޭވާއެއް ހޫރައިން ދޫކޮށްލިއެވެ. އޭނާގެ ނަޒަރު ކުޑަދޮރުން ބޭރަށް ހުއްޓުނެވެ. ވެހެމުންދިޔަ ވާރޭއަށް ބަލަން ފެށިއެވެ. ދޭތެރެއަކުން އިސްއުފުލާ އުޑުމަތި ބަލާލައެވެ. ވަށާފާރާއި މައިގެއާ ދެމެދު ހެދެމުންދިޔަ ކުދި ފެންކޯރުތަކަށް ހޫރައިންގެ ނަޒަރު އަމާޒުވެލިއެވެ. ވެލިގަނޑުގެ ތެރެއިން ފެންތައް އަމިއްލައަށް މަގު ހަދަމުންދިޔަ މަންޒަރު ފެނެއެވެ. އެ ހަރު ބިންގަނޑަށް ވެސް ހަރުކަން މަތީ ނޯވެވުނެވެ. ފެނާއެކު ފަސްގަނޑު މަޑުވާން ފަށައިފިއެވެ. ހޫރައިންއަށް މަޑުމަޑުން ހިއްލާލެވުނު ކާނާއަތްތިލަ ގެނެސް މޭގައި ޖައްސާލެވުނެވެ.\n"ކައިވެންޏެއް ނުކުރާން އަޒުމް ކަނޑައެޅީ އަމިއްލަ. ހަޔާތުގައި އެއީ މުހިންމު ކަމެއްނޫންކަން ނިންމީ ވެސް އަހަރެން. ދެން ކީއްވެ މިހެން މިވަނީ... އަހަރެންގެ އެ ނިންމުން ގޯހީތަ؟. ކީއްވެ ޒެހެން... އޭނާ އެހެން މީހުންނާ ތަފާތުވަނީ ކީއްވެ؟."\n"ހޫރައިން." ސޯފާގައި އޮވެފައި ސުމައްޔާ ތެދުވެލިއެވެ. ކުޑަދޮރު ކައިރީ ހޫރައިން އައިސް ހުއްޓިލިއިރު ވެސް ސުމައްޔާއަށް ފެނުނެވެ. ފޯނަށް ބަލަން ހުރެފައި ވާރޭގެ ތެރެއަށް އެ ދަރިފުޅުގެ ހިޔާލުތައް ދޫކޮށްލީތަން ވެސް އޭނާ ދުށްޓެވެ. އެގޮތުގައި ހިމޭންވެފައި ގިނައިރުވާން ފެށުމުން ގޮވާލެވުނީއެވެ. ހޫރައިންއަށް ސިހުމެއް ލިބުނެވެ. ސުމައްޔާ އޮތޯ ސޯފާގައި އޮށޯވެލައިގެން ކަމެއް ހޫރައިން ނުދެނަހުއްޓެވެ.\n"ނުނިދަންތަ؟" ސުމައްޔާ އަނެއްކާ ވެސް އަހާލިއެވެ. ހޫރައިން ހޫން ލައްވާލުމުން އައިސް ބަލާށޭ ސުމައްޔާ ބުނެލިއެވެ. މަންމަ އިން ސޯފާގައި ހޫރައިން އައިސް އިށީނެވެ. ޓީވީގެ އަޑު ސުމައްޔާ މަޑުކޮށްލިއެވެ.\n"މަންމައާ ވާހަކަދައްކާލެއް މަދުވެއްޖެ. ހޫރް ހިތްހަމަނުޖެހޭ ގޮތަކަށް މަންމައަށް ކަންތައް ކުރެވެނީތަ." ހޫރައިންގެ ކޮނޑުގައި މަޑުމަޑުން ސުމައްޔާ ފިރުމާލިއެވެ.\n"މަންމައެއްނޫން." ހޫރައިން އިސްޖަހާލައިގެން އިނދެ މަޑުމަޑުން ބުނެލިއެވެ.\n"ދެން ކާކު؟ ކޮންކަމަކާ އަބަދު ތި ވިސްނަނީ. ހަމްދޫނު އެ ދުވަހު ދެއްކި ވާހަކައިންތަ؟. އަދިވެސް އެކަމާ ފިކުރު ކުރަނީތަ؟. އެކަކުވެސް ދަރިފުޅަށް މަޖުބޫރެއްނުކުރާނެ. މަންމަ ހުއްޓާ މަޖުބޫރެއް ނުވެސް ކުރެވޭނެ." ސުމައްޔާ ބުންޏެވެ.\n"މަންމާ!... ކީއްވެ އަސްލު ކައިވެންޏެއް ކުރާށޭ މަންމަ ތިބުނަނީ. މިހާރު އަހަރެމެން މިއުޅޭ ގޮތަށް ނޫޅެވޭނީތަ؟" ހޫރައިންއަށް އަހާލެވުނެވެ.\n"ހޫރް ދަރުސް އަޑުއަހާތަން މަންމައަށް ފެނޭ. ކައިވެންޏާ ބެހޭ ގޮތުން ނިކަން ދަރިފުޅު ހޯދާ ބަލާލަބަލަ. ދީނުގައި ކައިވެންޏަށް ބާރު އަޅާފައި އޮތް މިންވަރު އެނގިދާނެ. ފަންސަވީސް އަހަރަކީ އަދި ކައިވެންޏެއް ނުކޮށް ހުންނަންވީ އުމުރެއްނޫން. އަންހެނަކު އެކަނި ހުރުމަށްވުރެ ލިބޭ ރައްކާތެރިކަމެއް ފިރިއަކު ހުރުމަކީ. ހަޔާތުގައި ކަންކަން ހިއްސާކުރާނޭ ބައިވެރިއަކު ހުރުމަކީ ވެސް ނުހަނު ބޮޑު ނިޢުމަތެއް. ހޫރައިން ބިރުގަންނަ ކަންތައް ވެސް މަންމައަށް އެނގޭ. ފިރިހެނުންނާއި އަންހެނުންގެ ތެރޭގައި ވެސް ދެވައްތަރުގެ މީހުން އުޅޭ. ރަނގަޅު މީހުންނާއި ޝައިތާނުންހާ ނުބައި މީހުން. ހުރިހާ އެންމެން އެއްގޮތެއްނުވާނެ. މަންމަ ހާދަ ދުޢާއެއް ކުރަމޭ... މަންމަގެ ހޫރައިންއަށް ރަނގަޅު ދިރިއުޅުމެއް ލިބޭތޯ. ހޫރްދެކެ ލޯބިވާނެ ތި ދެމައިން ރައްކާތެރިކޮށްދޭނޭ ސާލިހު ފިރިއަކު ދަރިފުޅަށް ދެއްވާތޯ."\n"މަންމައާ މިއަދު ހެނދުނު މީހަކާ ބައްދަލުވިތަ؟" ސުމައްޔާގެ ވާހަކަ ނުނިމެނީސް ހޫރައިން ސުވާލުކުރިއެވެ.\n"ހޫމް... ހޫރްގެ ރަޙުމަތްތެރިއެކޭ ބުނީ. މަންމައަށްވުރެ ކުރީން ޔޫކް އެމީހާ ދެނެގެންފި." ސުމައްޔާ ބުންޏެވެ.\n"ދެން ކީއްވެ ނޭހީ އެއީ ކާކުތޯ؟. އަޒްހަދަށްފަހު މަންމަގެ ކުރިމަތީ އަހަރެންގެ ރަހުމަތްތެރިއެކޭ ފިރިހެނަކު ބުނި މީ ފުރަތަމަ ފަހަރު. މަންމަގެ ހިތަށް އުނދަގުލެއްނުވިތަ؟. އަހަރެން ދަންނަ ފިރިހެނަކު ނުހުންނާނެއޭ ބުނެ އޭނާގެ ވާހަކަ ދޮގުކުރާކަށް ބޭނުމެއްނުވިތަ؟. މި ހޫރައިން ފިރިހެނަކާ ވާހަކަނުދައްކާނޭ ހިތަކަށް ނާރާތަ." ހޫރައިންއަށް މަންމައާ ދިމާއަށް އެނބުރިލެވުނެވެ.\n"ތި ހުރިހާ ސުވާލެއް ހިތަށް އެރި. އެކަމަކު އެއަށްވުރެ ބޮޑަށް ހިތަށް އެރީ މީ ﷲގެ ނިންމެވުމެކޭ. ނޭނގުމެއްގައި ބައްދަލުވި ބައްދަލުވުމަކުން އަހަންނަށް ފެނުނު ކަންތައްތަކުގައި ހެވެއް އޮތީހެން ހީވެޔޭ. މޮޅަށް ދެނެވޮޑިގެންވަނީ ﷲ، ފެނުނު ކަންތައްތަކާއި އެ ޒުވާނާގެ ކަންތަކުގައި އަހަރެން ﷲއަށް ވަކީލުކުރީ. ﷲގެ ރޭއްވެވުން މަތިވެރިވެގެންވޭ. އެކަމުގައި އަހަރެމެންނަށް ކުރެވޭނޭ ކަމެއް ނޯންނާނެ."\n"ޒެހެން... އެއީ ޒެހެން... މަންމާ. މަންމަގެ ދުޢާ އިޖާބަކުރައްވައިފި." ހޫރައިންއަށް ރޮވެން ފެށުނެވެ. މޫނުގައި ދެއަތް އަޅައި ނިވާކޮށްލިއެވެ. އަމިއްލަ މީހާއަށް އަންނަމުންދިޔަ ބަދަލާމެދު ހޫރައިން ބިރުގަންނަނީއެވެ. މީހެއްގެ ނުފޫޒުގައި އަމިއްލަ ނަފްސު ބެހެނީއޭ ހީވާތީއެވެ. މީ ރަނގަޅު ގޮތެއް ނޫނޭ އޭނާއަށް ހީކުރެވެނީއެވެ.\n"ހިތްހެޔޮ އަލި މޫނެއް... މަންމަ ފެނުމުން ފުރަތަމަ އިސްވެ ސަލާމް ގޮވާލީ އޭނާ." ހިތްހަމަޖެހިފައިވާ ހިނިތުންވުމެއް ސުމައްޔާގެ ތުންފަތުގައި ވިއެވެ. އޭނާ ހުރާއިންގެ ބޮލުގައި ފިރުމާލިއެވެ. ދަރިފުޅު ގެނެސް ގަޔާ ކައިރިކޮށްލިއެވެ.\n"އަހަންނަކަށް ނޭނގުނު... ހަދަންވީ ކިހިނެއްކަމެއް ނޭނގުނު..." ރޮމުން ހޫރައިންއަށް ބުނެލެވުނެވެ. އެތައް އަހަރެއް އެކަނި އުޅުމަށްފަހު ހަޔާތުން އެހެން މީހަކަށް ޖާގަދޭންވުމުން އިންތިހާއަށް ހޫރައިން ޖެހިލުންވަނީއެވެ.\nހިތަށް ވެރިވި ނުތަނަވަސްކަން ލުއިވަންދެން ހޫރައިންއަށް ރޮވުނެވެ. އެ ހުރިހާއިރު މަންމަ އޭނާގެ ގައިން ދޫކޮށެއް ނުލައެވެ. ކަރުނަ ހުއްޓި މަޑުމަޑުން ހޫރައިން ދުރަށް ޖެހިލިއެވެ. މަންމަ އޭނާ ކައިރީ ބުނީ ނޭފަތް ފޮޅާލައި މޫނުގައި ފެންފޮދެއް ލައިގެން އައުމަށެވެ. މަންމަގެ ކުރިމަތީ އަދިވެސް އެއީ ކުޑަކުއްޖެއް ފަދައެވެ. ތެދުވެގެން ސިންކުދޮށޮށް ދިޔައެވެ. ބަދިގޭގަ ހުރި ޓީޝޫ ރޯލުން ޓިޝޫ ނަގައި ނޭފަތް ސާފުކޮށްލިއެވެ. ދެން ސިންކުގެ އިސްކުރުން މޫނުގައި ފެންލައި ރަނގަޅަށް ތެތްމާލިއެވެ. ފިނިރެއެއްގައި އިސްކުރުގެ ފެން ވެސް ހުރީ ފިނިވެފައެވެ. އެ ފިނިކަމުން ހީކެރުވުމަށްވުރެ ހޫރައިންއަށް އިހްސާސް ކުރެވުނީ އަރާމުކަމެވެ. އެނބުރި ސޯފާގައި އައިސް ހޫރައިން އިށީނެވެ. ކުޑަދޮރުތައް ލައްޕައި ފަރުދާ ދަމާލާފައި މަންމަ އައިސް ކުރީން އިންތަނުގައި އިށީނެވެ. ޓީވީ ނިވާލުމާއެކު އިހުނަށްވުރެ ތަނަށް އަނދިރިކަން ވެރިވިއެވެ. ވާރޭވެހޭ އަޑު ކަނޑައިގެން ނުދެއެވެ. ފަރުވާތެރިކަމާއެކު ހޫރައިންއަށް ބަލާލަމުން ޒެހެންއާ ބެހޭ ގޮތުން ސުމައްޔާ ސުވާލުކުރިއެވެ. ދެމީހުން ބައްދަލުވީ ކިހިނެއްކަމާއި ދެމެދުގައި ޒެހެން ސިފަ ކުރާފަދަ އެކުވެރިކަމެއް އުފެދުނު ގޮތް ހޫރައިން ކިޔާދިނެވެ. މަންމައަށް އެއްވެސް ކަމެއް އޭނާ ނުފޮރުވިއެވެ. ޒެހެންގެ މަޤްޞަދަކީ ކޮބައިކަން ސާފުކޮށްދިނެވެ. ޒެހެން ބަލައިގަންނަން ހިތް ބުނާތީ އެކަމާ ހޫރައިން ޖެހިލުންވާވަރު ހާމަކުރިއެވެ. ޒެހެންގެ ފަރާތުން ފެންނަ ހުރިހާ ކަމަކީ މޫސުމީ ދަޅައެއްކަމުގައި ވެދާނޭ ހީވެ ގަންނަ ބިރު ހޫރައިން ކިޔާދިނެވެ. މީހުންނަށް އިތުބާރުކުރާނީ ކިހިނެއްތޯ މަންމަ ކައިރީ ހޫރައިންއަށް ސުވާލު ކުރެވުނެވެ. އެހެން އަންހެނުން ފަދަ އަންހެނަކަށް އޭނާ ނުވެޔޭ ބުނެލިއެވެ. ހަށިގަނޑުގެ ރީތިކަމެއް ނެތޭ ބުނެވުނެވެ. އަނބުރިވެރި އަންހެނަކަށް ވެސް ނުވެޔޭ ބުނެލިއެވެ. ޚިޔާލުތަކުން ސަލާމަތް ނުވެވި ހާސްކަމުގެ ތެރޭ ދަރިފުޅުގެ ކެތްތެރިކަން ގެއްލެނީކަން ސުމައްޔާއަށް އެނގުނު ހިނދު ދަރިފުޅުގެ ދެއަތުގައި ބާރަށް ހިފަހައްޓާލަމުން ގޮވާލިއެވެ. އެ ދަރިފުޅުގެ ފުރިހަމަ ސަމާލުކަން ހޯދިއެވެ.\n"އަހަރެމެންނަށް ބާރުނުފޯރުވޭނެ ކަންކަން ދޫކޮށްލަންވީ ކޮންފަރާތަކަށް." ސުމައްޔާ ސުވާލުކުރިއެވެ. ހޫރައިން ވަގުތުކޮޅަކަށް ހިމޭންވިއެވެ. މަންމަގެ ލޮލަށް ބަލަން އިނުމަށްފަހު މަޑުމަޑުން ﷲ އޭ ބުނެލައިފިއެވެ.\n"މި ދުނިޔެއަކީ ކޮންކަހަލަ ތަނެއް؟. ތަޤްވާވެރި އަޅުންނާމެދު ﷲ ކަންތައްކުރައްވަނީ ކިހިނެއް؟." ސުމައްޔާ ސުވާލުކުރިއެވެ. ކުރިމަތީ އިން ޅަކުއްޖަކާ ސުވާލުކުރާ ފަދައެވެ.\n"އިމްތިހާނުތަކުން ފުރިފައި." ސުމައްޔާ އަބަދު ކުރާ ސުވާލަކަށް ޖަވާބުދޭން އާދަވެފައިވާ ފަދައަކުން ހޫރައިން ބުނެލިއެވެ.\nދުނިޔޭގައި އުޅޭއިރު ގޮތެއް ނިންމަން އުނދަގޫވާ ކިތަންމެ ވަގުތެއް އަތުވެދާނެކަން ސުމައްޔާ ބުނެލީ ދަރިފުޅަށް ވިސްނައިދެމުންނެވެ. އިންސާނާގެ ދިރިއުޅުމުގައި ބޮޑެތި ނިންމުންތައް ނިންމަން އުނދަގޫވާ ވަގުތުތަކުގައި އެކަމަށް އެންމެ ފުރިހަމަ ހައްލެއް ހޯދައިދެވޭނެ ފަރާތަކީ އިންސާނުން ޚަލްޤުކުރެއްވި ފަރާތްކަމާމެދު ޝައްކެއްނެތޭ ސުމައްޔާ ބުންޏެވެ. ކަމަކަށް ދަތިވެއްޖެނަމަ އެންމެ ފުރަތަމަ ވެސް ހަނދާން ކުރަންޖެހޭ ފަރާތަކީ ﷲ ތަޢާލާއެވެ. މީގެ ކުރީން ދަރިފުޅަށް ބުނެ ނުދެވި އޮތް ކަމެއް ސުމައްޔާ ކިޔާދިނެވެ. އިސްތިޚާރާ ނަމާދު ކުރުމަށެވެ. ތިބާއަށް ހެޔޮކަން ބޮޑީ ކޮންގޮތެއްކަން އޭރުން ސާފުވާނޭކަން ސުމައްޔާ ބުންޏެވެ. އަދި ހަޔާތުގައި ދިމާ ކަންކަމުގައި ވަކިގޮތެއް ޚިޔާރުކުރަން ދަތިވެއްޖެނަމަ އިސްތިޚާރާ ނަމާދު ކުރުމަށް ސުމައްޔާ ބުންޏެވެ.\nއެރޭ ނިދުން ފަސޭހަކަމަކަށް ހޫރައިންއަށް ނުވިއެވެ. އެހެންވެ މަންމަ ދެއްކި ވާހަކައާ ގުޅޭ ގޮތުން އިތުރަށް ހޯދާ ބެލިއެވެ. އިސްތިޚާރާ ނަމާދާ ބެހޭ ގޮތުން ދައްކާފައި ހުރި ވީޑިއޯތަކާއި ލިޔުންތަކެވެ. އަދި އެ ނަމާދު ކޮށްފައި ތިބި ބައެއް މީހުންގެ ތަޖުރިބާތަކެވެ.\nޔުނިވަރސިޓީއަށް ދާން ތައްޔާރުވަމުން ހޫރައިން ދިޔައެވެ. ރޭގައި ނިދުނީ ކުޑަ ވަގުތުކޮޅަކުއެވެ. އޭނާ ހުރީ ހިތް އަވަސްވެފައެވެ. ދުވަހާ ކުރިމަތިލާން ތައްޔާރެއްކަމަކު އޭނާއާ ކުރިމަތިވާނޭ ކަންކަމާމެދު މާބޮޑަށް ވިސްނެނީއެވެ. ﷲ ދައްކަވާނީ ކޮންކޮން އިޝާރާތެއްބާއޭ ހިތަށް އަރަނީއެވެ. ވަގޮތަކަށް ހީކުރަން ވެދާނެތޯ އަމިއްލަ ނަފްސާ ސުވާލު ވެސް ކުރެވެނީއެވެ.\n"ހޫރައިން... ކުޑަ ހިފައިގެން ދާންވީނު." ގެއިން ނުކުންނަން އުޅުނު ދަރިފުޅަށް ސުމައްޔާ ގޮވާލިއެވެ.\n"އެކަމަކު އޭރުން މަންމަ ކިހިނެއް ދާނީ." ގޭގައި އިނީ އެންމެ ކުޑައެއްވީމާ ހޫރައިންއަށް ބުނެލެވުނެވެ.\n"އަހަރެން ދާ މަގުމަތީ މިއަދު ކުޑައެއް ގަންނާނަން." ސުމައްޔާއަށް އެއްޗެކޭ ނުބުނެވެނީސް ހޫރައިން ބުނެލިއެވެ. ސިޓިންރޫމު ދޮރު ކައިރިއަށް އައިސް އުޑުމައްޗަށް ސުމައްޔާ ބަލާލިއެވެ.\n"ނުތެމި ދެވޭނެ. އެހާ ބޯކޮށެއްނޫން ވެހެނީ." ސުމައްޔާގެ ހަރަކާތްތައް ފެނި ހޫރައިން ބުނެލިއެވެ.\n"ބަލައިގެން ދާތި." ހޫރައިގެން އަތުގައި ސުމައްޔާ ފިރުމާލިއެވެ. އަދި ދޮރޯށިން ދަރިފުޅު ނުކުންނަންދެން ޔޫކްއާއި ސުމައްޔާ ސިޓިންރޫމް ދޮރު މަތީ ތިއްބެވެ.\nދޮރޯށި ލައްޕާލި ވަގުތު ހޫރައިންއަށް ދޮރާ ކައިރިއަށް ޖެހިލެވުނީ ސިހިފައެވެ. ކަޅުކުލައިގެ ކާރެއް ކުއްލިއަކަށް އައިސް އެ ދިމާއަށް މަޑުކުރީމައެވެ. ސީދާ ގޭގެ ދޮރުމައްޗަށް ވާހެނެވެ. ކަޅުބިއްލޫރީގެ ސަބަބުން ކާރުގެ އެތެރެއެއް ނުފެނެއެވެ. ހޫރައިން އެ ކާރާއި ފާރާ ދޭތެރެއިން ދާން ހިނގައިގަތް ވަގުތު ކުރީ ދޮރުފަތުގެ ބިއްލޫރިގަނޑު ތިރިކޮށްލައި ހޫރައިންއަށް ގޮވާލައިފިއެވެ. (ނުނިމޭ)


Gaumee dhuvas, Dhivehi Dhaulathah nan dhehvvi Utheemu Mohamed Thakurufaanuge handhaanugai - One Online\nއުތީމުގައި ހުންނަ މުހައްމަދު ތަކުރުފާނު (ބޮޑުތަކުރުފާނު) ގަނޑުވަރު --- ފޮޓޯ: ކޯޕަރޭޓް މޯލްޑިވްސް\nގައުމީ ދުވަސް، ދިވެހި ދައުލަތަށް ނަން ދެއްވި އުތީމު މުހައްމަދު ތަކުރުފާނުގެ ހަނދާނުގައި\nމިއަދަކީ ދިވެހި ޖުމްހޫރިއްޔާގެ ގާނޫނު އަސާސީގައި ވަކި ދުވަހެއް ލިޔެ ބަޔާންކޮށްފައިވާ ''ގައުމީ'' ދުވަހެވެ. ރަބީޢުލްއައްވަލު މަހުގެ އެއްވަނަ ދުވަހެވެ.\nމިދުވަސް ދިވެހިން ފާހަގަކުރަނީ އައްސުލްޠާނުލް ޣާޒީ މުހައްމަދު ތަކުރުފާނުލް އައުޒަމް، ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްކުރެއްވި ޒިކުރާ އާކުރުމުގެ ގޮތުންނެވެ.\nބޮޑުތަކުރުފާނަކީ ރާއްޖޭގައި 15 އަހަރާއި ހަ މަސްދުވަސް ވަންދެން އަނިޔާވެރި ވެރިކަމެއް ކުރި ޕޯޗްގީޒުންގެ އަތްދަށުން ގައުމު މިނިވަންކޮށްދެއްވި ބަޠަލެވެ. އެމަތިވެރި ފަޚުރު ދިވެހީންނަށް ހާސިލުކޮށްދެއްވުމަށް މާތް ﷲ މެދުވެރިކޮށްދެއްވީ ތިލަދުންމަތީ އުތުރުބުރީ އުތީމު ކަޅު އަލީ ޚަތީބު ތަކުރުފާނުގެ، ހުސައިން ޚަތީބު ތަކުރުފާނުގެ ދަރިކަލުން އައްސުލްޠާނުލް ޣާޒީ މުހަންމަދު ތަކުރުފާނުލް އައުޒަމް ސިރީސަވާދީއްތަ މަހާރަދުންނެވެ. މިރަދުންގެ މަންމާފުޅަކީ ހއ.އިހަވަންދޫ އާމިނާ ދިޔޯ އެވެ. އުފަންވެ ވަޑައިގަތީ ކަޅު މުހައްމަދު ރަސްގެފާނު ރަސްކަމުގެ ތިން ވަނަ ދައުރުގެ ތެރޭގައެވެ. މިއީ މިއަދުވެސް ދިވެހިން ފަހުރުވެރިވާ ގައުމީ ބަޠަލެވެ. ބޮޑު ތަކުރުފާނު ތައުލީމް ހާސިލް ކުރެއްވީ ބައްޕާފުޅު، އުތީމު ހުސައިން ޚަތީބު ތަކުރުފާނު އާއި، ބޮޑު ބޭބޭފުޅު ނޮޅިވަރަންފަރު އެދުރުކަލޭގެފާނުގެ އަރިހުންނެވެ. މީގެ އިތުރުން ބޭދާޅީން ހެވިކަމާއި އެކިއެކި ހުނަރާއި ތަޖުރިބާތައް ހޯއްދެވިއެވެ.\nގައުމީ ދުވަސް ރާއްޖޭގައި ފުރަތަމަ ފާހަގަކުރީ 1365 ވަނަ އަހަރުގެ ރަބީއުލްއައްވަލް މަހުގެ ފުރަތަމަ ދުވަހު އެވެ. އެއީ4ފެބްރުއަރީ 1946 ގައެވެ. އޭގެ ކުރިން ގައުމީ ދުވަހުގެ ގޮތުގައި ވަކި ދުވަހެއް ފާހަގަކުރިކަން ތާރީޚުން އެނގޭކަށް ނެތެވެ. ނަމަވެސް އެދުވަސް ފާހަގަ ކުރުމުގެ ގޮތުން މާލޭގެ ހުކުރުމިސްކިތު ހަރުގޭގައި ސަލަވާތް ކިޔެވުމާއި، ކޮންމެވެސް ބޭފުޅެއްގެ ވާހަކަފުޅު ދެއްކެވުން ބާއްވަމުން ދިޔައެވެ. އަދި އެދުވަސް ފާހަގަކުރުމުގެ ގޮތުން ހާއްސަކޮށް އުތުރުގެ ރަށްރަށުގައި ވަރަށް ފަހަކާ ޖެހެންދެން ވެސް ސޮލަވާތް ކިޔަވައި އުޅުނެވެ.\nކުރީގެ ރައީސް މައުމޫން އަބްދުލްގައްޔޫމު ރާއްޖޭގެ ރައީސުލްޖުމްހޫރިއްޔާ ކަމުގެ މަގާމާއި ހަވާލުވެ ވަޑައިގެންނެވުމަށްފަހު ސަރުކާރުގެ ސިޔާސަތަށާއި ގާނޫނުތަކަށް ގެންނެވި ބަދަލުތަކުގެ ނަތީޖާ އަކަށްވީ ރައީސުލްޖުމްހޫރިއްޔާގެ އޮފީހުން ރައްޔިތުންގެ މަޖިލީހަށް ފޮނުއްވި ބިލުތަކެއް ފާސްކުރިއިރު ދިވެހިރާއްޖޭގެ ގާނޫނުގައި ކަނޑައެޅިގެން ބަޔާންވެގެންވާ އެއްދުވަސް ކަމުގައި ގައުމީ ދުވަސް ހިމެނިގެން ދިޔުމެވެ. އެ ގާނޫނުގައި ބުނަނީ ދިވެހިރާއްޖޭގެ ގައުމީ ދުވަހަކީ ރަބީއުލްއައްވަލް އެއް ވަނަ ދުވަހެވެ. މިނޫން މިފަދަ އެހެން އެއްވެސް ދުވަހެއްގެ ވާހަކަ ގާނޫނު އަސާސީގައި ބަޔާންކުރެވިގެންނެއް ނުވެއެވެ.\n1998 ވަނަ އަހަރުން ފެށިގެން ގައުމީ ދުވަހުގެ ރަސްމިއްޔާތު މިނިސްޓްރީ އޮފް ހޯމްއެފެއާޒުން ފާހަގަކުރާގޮތަށް ހަމަޖެއްސުމާ ގުޅިގެން މިރަސްމިއްޔާތު ރާއްޖޭގެ ކޮންމެވެސް ދެ ރަށެއްގައި އަދި އަނެއް އަހަރު މާލޭގައި ބާއްވާގޮތަށްވެސް ސަރުކާރުން ހަމަޖެއްސެވިއެވެ. އެދުވަހުން ފެށިގެން ކޮންމެ އަހަރަކުވެސް ބޮޑުތަކުރުފާނުގެ އުފަން ރަށް ކަމުގައިވާ ހއ. އުތީމުގައި ވެސް ސަރުކާރުން ގައުމީ ދުވަސް ފާހަގަކުރަންފެށިއެވެ.\nޕޯޗްގީޒުންގެ އަނިޔާވެރިކަމުގައި ދިވެހިން 15 އަހަރަށްވުރެ ގިނަ ދުވަސް ހޭދަކުރިފަހުން އެ އަނިޔާވެރިކަން ހައްދު ފަހަނައަޅައި، ދިއުމުން ޕޯޗްގީޒުންނާ ދެކޮޅަށް ބޮޑުތަކުރުފާނު އިސްވެ ހުންނަވައި، އެތަކުރުފާނުގެ ބޭބޭފުޅު އަލީ ތަކުރުފާނާއި ކޮއްކޯފުޅު ހަސަން ތަކުރުފާނާއި ދެ ހާޖީންނާއި ދުވާފަރު ދަންޑަހެލާއެކު ޕޯޗްގީޒުންނާ ހަނގުރާމައަށް ނުކުމެވަޑައިގަތް ކުރެއްވި ވަރުގަދަ ޖިހާދުން ނަސްރު ލިބުނީ މީލާދީން2ޖުލައި 1573 ގައެވެ. އެއީ 981 ވަނަ އަހަރުގެ ރަބީޢުލްއައްވަލް މަހުގެ 1 ވަނަ ވިލޭރެއެވެ. އެ ހަނގުރާމައިގައި އަލީ ތަކުރުފާނު ތަކަންދޫގައި ހުންނަވަނިކޮށް، ޕޯޗުގީޒުން އެތަކުރުފާނު ގަތުލުކޮށް އިސްތަށިފުޅު މާލެ ގެނައެވެ. އުތީމު ތިންބެއިން ޕޯޗްގީޒުންނާ ހަނގުރާމައަށް ނުކުންނެވީ އާއިލާ މަލިކަށް ބަދަލުކުރައްވާފައެވެ.\nތާރީޚީ ލިޔުންތަކުން ފެންނަން ހުރި ގޮތުގައި، ޕޯޗްގީޒުންގެ އަޅުވެތިކަމުން ރާއްޖެ މިނިވަންކޮށްދެއްވުމުގެ އިތުރުން އެތަކުރުފާނަކީ ދިވެހި ދައުލަތް ހަމަޖެއްސުމަށްޓަކައި ރަސްކަމުގެ ގަނޑުވަރު ބިނާކުރެއްވުމާއި، އާދަކާދަތައް އުފެއްދެވި ލީޑަރެވެ. ބޮޑު ތަކުރުފާނަށް ހަމަޖައްސަވަން އެންމެ ދަތިފުޅުވި ކަމަކީ އިސްލާމްދީންގެ މައްސަލަތަކެވެ. އެހެނީ އެތަކުރުފާނު ދިވެހިރާއްޖޭގެ ރަސްކަމަށް އިސްވެވަޑައިގެންނެވިއިރު ރާއްޖޭގައި އިލްމުވެރިޔަކު ނެތެވެ. އެތަކެއް އަހަރެއް ކުރީގައި ދިވެހިރާއްޖޭގައި އުޅުއްވި އަލްފަޤީހު ސުލައިމާން އަލްމަދަނީ ބިން މުހައްމަދު ބިން އީސާ އައްތިރިއްލީ އަލްޔަމަނީ ނިޔާވުމަށްފަހު ދިވެހިރާއްޖެއިން ދީނީ އިލްމުގެ ކުލަ އައީ ފަނޑުވަމުންނެވެ. އޭރު އޭނާގެ ދަރިވަރުންތައް ވެސް ވަނީ މަރުވެގެން ގޮސްފައެވެ. އިލްމުގެ ނޫރު މުޅީން ނެތި ގޮސްފައެވެ.\nނަމަވެސް މިމައްސަލަ ހަމަޖެއްސުމަށްޓަކައި ނަސީބު ބޮޑު ތަކުރުފާނު އާއި އެހީތެރިވެދިނެވެ. އެއީ ވަރަށް މަތިވެރި ދަރަޖައަކަށް އިލްމު އުނގެނިވަޑައިގެން ހުންނެވި ދިވެހިރާއްޖޭގެ ދަންނަ ބޭކަލަކު އެދަނޑިވަޅުގައި މާލެ ވަޑައިގެންފިއެވެ. އެބޭކަލަކީ އައްޝައިޚް މުހައްމަދު ޖަމާލުއްދީނެވެ. ދިވެހި ތާރީހުގައި މަޝްހޫރު ވާދޫ ދަންނަ ކަލޭގެފާނެވެ.\nހަސަން ތާޖުއްދީނުގެ ތާރީހުގައި ބަޔާންކުރައްވާފައިވާ ގޮތުން ބޮޑު ތަކުރުފާނު ގެ ރަސްކަމުގައި ބޮޑު ވަޒީރަކު ކަމުގައި ހަމަޖެއްސެވީ ކަޅުއޮށްފުންމީގެ މަޝްހޫރު އަލީ ހާޖީ އެވެ. އެއީ ދޮށިމޭނާ ކަމަށް ކޮލިލެއްވުމަށްފަހު ގައެވެ. ހަސަން ހާޖީ އަށް ކޮލިލެއްވީ ވެލާނާ ކަމަށެވެ.\nދިވެހިރާއްޖޭގައި އެންމެ ފުރަތަމަ ހަނގުބޭކަލުން އުފައްދަވައި އެމީހުންނަށް ވަކި ގަވާއިދަކުން އެއްޗެތި ދެއްވާން ފެއްޓެވީ ބޮޑު ތަކުރުފާނެވެ. އެއީ މަހަކު ދެފަހަރު ބަނޑުހަނޑޫ ދެއްވުމާއި، އަހަރަކު ތިންފަހަރު ފޭލި ދެއްވުމެވެ. މިއަދުވެސް ދިވެހި ދައުލަތުގެ ނަމެއްގެ ގޮތުގައި ބޭނުންކުރަމުން އަންނަ "އައްދައުލަތުލް މަޙަލްދީބިއްޔާ" އަށް ބަދަލުކުރެއްވީ ބޮޑުތަކުރުފާނެވެ. ބޮޑުތަކުރުފާނަކީ ދީލަތިކަމާއި އަދުލުވެރިކަމާ އެކީގައި ރަސްކަން ހިންގަވަމުން ގެންދެވި ރަސްކަލެކެވެ. ނިކަމެތީންގެ ހާލު ބެއްލެވި، ރައްޔިތުންގެ ހައްގުތަކަށް ހުރުމަތްތެރިކޮށް ހިއްތެވި ރަސްކަލެކެވެ.\nއައްސުލްޠާނުލް ޣާޒީ މުހައްމަދު ތަކުރުފާނުލް އައުޒަމް ނުވަތަ ބޮޑު ތަކުރުފާނު 11 އަހަރާއި ހަ މަސްދުވަހު ރަސްކަން ކުރެއްވުމަށްފަހު، އަވަހާރަވީ ހިޖުރައިން 1 ރަމަޟާން 993 ގައެވެ. އެއީ 18 އޮގަސްޓް 1585މ ގައެވެ. ފަސްދާނު ލެވިފައިވަނީ މާލޭ ބިހުރޯޒް ކަމަނާ މިސްކިތުގެ ގޯތި ތެރޭގައެވެ.\nދިވެހި ތާރީޚުގައި ނުދެކޭފަދަ އަނދިރި ދުވަސްތަކެއް ދިވެހިންނަށް ކުރިމަތިކުރުވައި ދިވެހި ވެރިކަމުގެ ސިންގާސަނާ އާއި ޕޯޗްގީޒުންނާއި މަތިކުރުމުގެ އިސްމޭސްތިރި އަކީ ނުވަ ވަނަ ހަސަން ރަސްގެފާނެވެ. ނުވަވަނަ ހަސަން ރަސްގެފާނު ގައުމަށްވެފައިވާ އެންމެ ބޮޑު ޚިޔާނާތަކީ 19 މެއި 1558، އަދި 1 ޝައުބާން 965 ގައި ޕޯޗްގީޒުން ރާއްޖެ ގެނެސް، ރާއްޖޭގެ ރަސްކަމުގައި ހުންނެވި އަލީ ރަސްގެފާނު ޝަހީދުކޮށްލުމެވެ. ޕޯޗްގީޒުން ރާއްޖެ އަޅުވެތިކުރީ އަލީ ރަސްގެފާނު ޝަހީދުކޮށްލުމަށްފަހު އެވެ.\nއަމިއްލަ އެދުމެއް ނެތި އިސްލާމް ދީނާއި ގައުމާއި ރައްޔިތުންގެ ހައްގުގައި ވަރުގަދަ ޖިހާދެއްކުރައްވައި ކާމިޔާބު ހޯއްދެވި ބޮޑުތަކުރުފާނު ފަދަ ދިވެހި ދަރިޔަކަށް، މިޖީލުގެ ކޮންމެ ދިވެއްސަކުވެސް ވާންޖެހެއެވެ.\nގުޅޭ ޓެގު ގައުމީ ދުވަސް ހއ. އުތީމު\nވަން ފޮޓޯ: ގައުމީ ދުވަހުގެ ރަސްމީ ޖަލްސާ\nގައުމިއްޔަތަށް އިހްތިރާމް ލިބޭނީ އިސްލާމްދީނަށް ނަސްރު ދީގެން: އަޒްލީން\nހިތްވަރުދިނުމުގެ ގައުމީ އިނާމު 21 ބޭފުޅަކަށް\nއެއްބައިވަންތަކަން ފުނޑުފުނޑުކޮށްލުމުގެ ޖާގަ އެއްވެސް ފަރާތަކަށް ދެވިގެން ނުވާނެ: އެމްއާރުއެމް\nގައުމިއްޔަތު ބިނާވެގެންދާ މުހިންމު ދެކަމަކީ ހާރިޖީ އިސްތިގުލާލާއި، ދާހިލީ އިސްތިގުރާރު: ހޯމް މިނިސްޓަރު


Fandiyaaru Ghanee vaki kurumuge massala committee ah | Mihaaru\nސުޕްރީމް ކޯޓުގެ ފަނޑިޔާރު އަބްދުލްޣަނީ މުހައްމަދު. --- ފޮޓޯ: މަޖިލިސް\n27 ނޮވެމްބަރ 2019 - 10:273comments\nފަނޑިޔާރު ޣަނީއާ ގުޅޭ ގޮތުން ޖޭއެސްސީ އަށް ހުށަހެޅި މައްސަލަތައް ބެލުމަށް ފަހު މަގާމުން ވަކިކުރަން ރައްޔިތުންގެ މަޖިލީހަށް ފޮނުވީ މިދިޔަ ބުދަ ދުވަހު އެވެ. އެކަމަކު، ޣަނީ ފަނޑިޔާރު ކަމުން ވަކިކުރަން އުޅޭ ސަބަބު އަދި ސާފެއް ނުވެ އެވެ.\nމަޖިލިހުގެ ގަވައިދުގައިވާ ގޮތުން ޖުޑިޝަރީ ކޮމިޓީން ހަމައެކަނި ބަލާނީ ފަނޑިޔާރު ޣަނީ ވަކިކުރަން ނިންމި ނިންމުމުގައި ފުރިހަމަ ކުރަން ޖެހޭ އިޖުރާއަތުތައް ފުރިހަމަކޮށްފައިވޭތޯ އެވެ. އޭގެ ފަހުން، ކޮމިޓީން އެ މައްސަލަ މަޖިލިހުގެ ތަޅުމަށް ފޮނުވަން ޖެހޭނެ އެވެ. ޣަނީ މަގާމުން ވަކިކުރަން މަޖިލީހަށް ފޮނުވި އިރު، އޭނާ ވަނީ ގާނޫނުގައި ބުނާ ގޮތަށް، 60 ދުވަހަށް ވުރެ އިތުރުނުވާ ގޮތަށް ސަސްޕެންޑް ވެސް ކޮށްފަ އެވެ.\nރ. އަލިފުއްޓަށް އުފަން ޣަނީ 2000 ވަނަ އަހަރު ފުރަތަމަ ޑިގްރީ ހާސިލްކުރެއްވީ ޝަރީއާ އެންޑް ލޯގެ ދާއިރާއިން މިސްރުގެ އަލްއަޒްހަރު ޔުނިވަސިޓީންނެވެ. ޣަނީ ސުޕްރީމް ކޯޓުގެ ފަނޑިޔާރު ކަމުގެ މަގާމަށް އައްޔަން ކުރީ މިދިޔަ އަހަރުގެ ޖޫން 28 ގަ އެވެ.\nޣަނީ ވަނީ މީގެ ކުރިން ހައި ކޯޓުގައި އަދި ޖޭއެސްސީގެ މެމްބަރެއްގެ ގޮތުގައި ވެސް މަސައްކަތް ކުރައްވައިފަ އެވެ.\nސުޕްރީމް ކޯޓުގައި މިހާރު ތިއްބަވާނީ އާ ރައްޔިތުންގެ މަޖިލިހުން އެ ކޯޓުގެ ފަނޑިޔާރު ކަމަށް ފާސްކުރި ތިން ބޭފުޅުން ކަމަށް ވާ ފަނޑިޔާރު އަޒްމިރަލްދާ ޒާހިރާއި ފަނޑިޔާރު އާއިޝާ ޝުޖޫން މުހައްމަދާއި ފަނޑިޔާރު މަހާޒް އަލީ ޒާހިރެވެ. އެހެންވެ، ސުޕްރީމް ކޯޓު މިހާރު މި ދަނީ ވަރަށް ބޮޑު ބަދަލަކާ ދިމާލަށެވެ. ފަނޑިޔާރުންގެ ބެންޗު ފުރިހަމަކުރުމަށް އަލަށް ހަތަރު ފަނޑިޔާރުން އައްޔަންކުރާނެތީ އެވެ.


Fandiyaarakah ayyan kurevvumaa eku Suood Twitter aa dhurah | Mihaaru\nސުއޫދު: ފަނޑިޔާރަކަށް އައްޔަން ކުރެއްވުމުން ސުއޫދު ވަނީ ޓުވިޓާ ޑީއެކްޓިވޭޓް ކުރައްވާފައި. --ފޮޓޯ/މިހާރު\nފަނޑިޔާރަކަށް އައްޔަން ކުރެއްވުމާ އެކު ސުއޫދު ޓުވިޓާއާ ދުރަށް\n11 ޑިސެމްބަރ 2019 - 12:26 25 comments\nސުއޫދު، ޓުވިޓާއާ ދުރަށް މިވަޑައިގަތީ ސުޕްރީމް ކޯޓުގެ ފަނޑިޔާރަކަށް އައްޔަން ކުރެއްވުމާ އެކުގަ އެވެ. އޭގެކުރިން އޭނާ ހުންނެވީ މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލަން ރައީސް އިބްރާހިމް މުހައްމަދު ސޯލިހް އުފެއްދެވި ކޮމިޝަންގެ ރައީސްގެ މަގާމުގަ އެވެ.\nޓުވިޓާގައި ހަރަކާތްތެރި ސުއޫދު އޭރު ގެންދެވީ ކޮމިޝަނުން ބަލާ މައްސަލަތަކުގައި އާއްމުންގެ ކަންބޮޑުވުންތަކަށް ޖަވާބު ދެއްވަމުންނެވެ. އަދި ކޮމިޝަންގެ މަސައްކަތްތަކަށް އަމާޒުކުރި ފާޑުކިއުންތަކަށް ވެސް ރައްދު ދެއްވި އެވެ.\nގާނޫނާ ޚިލާފަށް ހިނގާ ކަންކަމުގައި ވެސް ސުއޫދު އޭނާ ދެކެވަޑައިގަންނަވާ ގޮތް، ގިނަ ބަޔަކު ފޮލޯކުރާ އެ އެކައުންޓް މެދުވެރި ކުރައްވައި ހާމަކުރެއްވި އެވެ.\nސުއޫދު ޓުވިޓާއާ ދުރަށް ވަޑައިގަތްއިރު، ފަނޑިޔާރުންގެ ސުލޫކީ މިންގަނޑު ބަހައްޓަންވާނީ އެ މީހުންގެ ތެދުވެރިކަމާއި އިޚްލާސްތެރިކަމާއި އަމާނާތްތެރިކަމާ މެދު އާއްމުންގެ މެދުގައި ސުވާލު ނުއުފެދޭ ފެންވަރަށް ކަމަށް ފަނޑިޔާރުންގެ ސުލޫކީ މިންގަނޑުގައިވެ އެވެ. ފަނޑިޔާރުން، އާއްމު ރައްޔިތުންނާ ގުޅުން ބަހައްޓަން ވާނީ އެކަމުގެ ސަބަބުން ވަކި ފަރާތަކަށް ހާއްސަ ކަމެއް ނުވަތަ ތައައްސުބެއް އޮންނަކަން ދޭހަ ނުވާ ގޮތަށެވެ. ފަނޑިޔާރުން، އެއްވެސް ފަރާތަކަށް ގާނޫނީ ލަފާ ދިނުން ފަދަ މަސައްކަތް ކުރުން ވެސް މަނަލެވެ.\nއެކަމަކު، ޝަރުއީ ދާއިރާ ކުރިއަރުވަން ކުރަން ޖެހޭ ކަންކަން ކުރުމާއި ކިޔަވައި ދިނުމާއި ފޮތް ލިއުމާއި މަޒްމޫން ލިއުން ފަދަ އިލްމީ މަސައްކަތްތައް ކުރެވިދާނެ އެވެ. ސުއޫދަކީ، އިލްމީ ދިރާސާތައް ކުރައްވައި ފޮތް ލިއުއްވާ ބޭފުޅެކެވެ.\nހަތް ފަނޑިޔާރުން ތިއްބަވާ ސުޕްރީމް ކޯޓުގެ ބެންޗުގައި މިހާރު ތިއްބެވީ ފަސް ފަނޑިޔާރުންނެވެ. އުއްތަމަ ފަނޑިޔާރު، މުއުތަސިމް އަދުނާންއާ އެކު އެ ހުރިހާ ބޭފުޅުން އައްޔަންކުރީ މި ސަރުކާރުގަ އެވެ.\nއިތުރު ލިޔުންތައް ސުޕްރީމް ކޯޓް ޖުޑީޝަރީ ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) ޓްވިޓާ


Amihla Kharadhugai Customer Akah Theyo Alhaidhin Muvazzafakah Inaamehge Gothugai 8 Aharuge Musaara އަމިއްލަ ޚަރަދުގައި ކަސްޓަމަރަކަށް ތެޔޮއަޅައިދިން މުވައްޒަފަކަށް އިނާމެއްގެގޮތުގައި 8 އަހަރުގެ މުސާރަ – Huvadhoo News Amihla Kharadhugai Customer Akah Theyo Alhaidhin Muvazzafakah Inaamehge Gothugai 8 Aharuge Musaara Huvadhoo News\nއަމިއްލަ ޚަރަދުގައި ކަސްޓަމަރަކަށް ތެޔޮއަޅައިދިން މުވައްޒަފަކަށް އިނާމެއްގެގޮތުގައި 8 އަހަރުގެ މުސާރަ\nފައިސާ އާއި ނުލައި، ތެޔޮއަޅަން ދެވުނު ކަސްޓަމަރަކަށް، އަމިއްލަ ޚަރަދުގައި ތެޔޮއަޅައިދިން މުވައްޒަފަށް އިނާމެއްގެ ގޮތުގައި، އޭނާއަށް ލިބޭ 8 އަހަރުގެ މުސާރައާއި އެއްވަރަށް ފައިސާ ވަނީ ލިބިފައެވެ.\nދިރިއުޅުމުގައި ހޭބޯނާރާ އަހަރަމެން އުޅޭއިރު ވަރަށް ގިނަ ކަންކަން ހަނދާނުން ކައްސާލައިގެން ދެއެވެ. ނަމަވެސް ނުވެސް ދަންނަ، އެއްވެސްގޮތަކަށް ބައްދަލުނުވާ، ހިތްހެޔޮ، އިހްސާންތެރި، ތަފާތު މީހުންގެ ސަބަބުން އެކިކަންކަން ފަސޭހަވެގެންދެއެވެ. މިފަދަ މީހުން ދެކޭގޮތުގައި، އެއްވެސް އަމިއްލަ އެދުމެއް ނެތި، މީހަކަށް އެހީއެއް ފޯރުކޮށްދިނުމުން، އަމިއްލަ ނަފުސަށް ހިތްހަމަޖެހުން ލިބުމާއިއެކު، އެމީހަކަށް އަބަދުވެސް، ރަނގަޅުގޮތް މެދުވެރިވެއެވެ.\nދުރު ހިސާބަކަށް ދަތުރުކުރުމަށްފަހު، ދުއްވި ކާރަށް ތެޔޮއަޅަން ތެޔޮއަޅާތަނަކަށް ދެވުނުއިރު، ހަނދާންނެތިގެން ފައިސާ އާއި ނުލައި ދެވުނު އަންހެނަކަށް ޕެޓްރޯލް ޝެޑިއުގައި ހުރި މުވައްޒަފު، އޭނާގެ އަމިއްލަ ޚަރަދުގައި ތެޔޮއަޅައިދިނެވެ. މުވައްޒަފު އަންހެންމީހާގެ ކާރަށް އޭނާގެ ޚަރަދުގައި ތެޔޮއަޅައި ދިނީ، އެއަންހެން މީހާ، ދާންބޭނުންވާ މަންޒިލަށް ދެވެނީ ދިގު ހައިވޭއެއްގައި ދުއްވާފައި ކަމަށް ވެފައި، ދާންޖެހޭ މަންޒިލަށް ދެވުމުގެ ކުރިން ކާރުގެ ތެޔޮ ހުސްވެދާނެކަމަށް އޭނާއަށް ވިސްނޭތީ، އަންހެންމީހާއަށް އެހީވުމުގެ ގޮތުންނެވެ.\nއަތުގައި ލާރި ނެތްކަން އެނގިގެން އަންހެން މީހާވަނީ، ތެޔޮ އެޅުމަށް ފުރަތަމަ ދެކޮޅުވެސް ހަދާފައެވެ. ނަމަވެސް މުވައްޒަފުގެ އިޙްސާންތެރިކަން ފެނި، އަދި ފަހުން އަބުރާ އެހެން އިރެއްގައި ދިނަސް އެންމެ ރަނގަޅުކަމަށް ބުނުމުން އެގޮތަށް އަންހެންމީހާ އެއްބަސްވިއެވެ. އަންހެންމީހާ މީޑިޔާއަށް މަޢުލޫމާތު ދީފައިވާގޮތުގައި، ފުރަތަމަ އޭނާއަށް ހީކުރެވުނީ، ޝެޑުން، މާކެޓިންގ ސްޓަންޓެއް ޖެއްސީ ކަމަށެވެ. ނަމަވެސް، މުވައްޒަފު އޭނާގެ ވޮލެޓުން ކާޑު ނަގައި 75 ޑޮލަރު ދެއްކުމުން އެއީ އޭނާ އަމިއްލަ ފައިސާއިން ތެލަށް ފައިސާ ދެއްކިކަން އެނގިގެން ދިޔައެވެ. މުވައްޒަފަށް ވަރަށްބޮޑަށް ޝުކުރު އަދާކުރުމާއިއެކު، އަންހެންމީހާ ދިޔައެވެ.\nޖެހިގެން އައި ދުވަހު، މިއަންހެން މީހާ ޕެޓްރޯލް ޝެޑަށް އައިސް، އެ މުއައްޒަފުމީހާ ހޯދައި، އޭނާއަށް ކުރީދުވަހު ޕެޓްރޯލް އަޅައިދިން ރުފިޔާ އަބުރާ ރައްދުކުރިއެވެ. އަދި މި ހިތްހެޔޮ މީހާއާއި އެކު، ފޮޓޯއެއް ނަގައި، ސޯޝަލްމީޑިޔާގައި އޭނާގެ އިޙްސާންތެރިކަމުގެ ވާހަކަ ހިއްސާކުރިއެވެ. މިއިހްސާންތެރި މުވައްޒަފުގެ ވާހަކަ އަންހެންމީހާގެ ސޯޝަލްމީޑިޔާގައި ހިއްސާކުރުމާއިއެކު، މިމުވައްޒަފުގެ ޕޯސްޓް ވައިރަލްވެ، ގިނަ ބަޔެއްގެ ސަމާލުކަން، މިމީހާއަށް ހުއްޓުނެވެ.\nމިފަދަ ވަޒީފާތަކުގައި އުޅޭ މީހުންނަކީ، މަދު ފައިސާކޮޅެއް މުސާރައިގެ ގޮތުގައި ލިބޭ ބަޔަކަށް ވާތީ، ބަޔަކު އިސްނަގައިގެން ފަންޑްރެއިސިންގ ހަރަކާތެއް ކުރިޔަށް ގެންދިޔައެވެ. މިގޮތުން ފަންޑްރެއިސިންގް މިހަރަކާތުން، 94000 (ނުވަދިހަ ހަތަރުހާސް) އެމެރިކާ ޑޮލަރު ލިބިގެން ދިޔައެވެ. އަދި މިފައިސާ ވަނީ މިމުވައްޒަފާއި ހަވާލުކޮށްފައެވެ. މިމުވައްޒަފު ވަޒީފާ އަދާކުރާ ޝެލް ކުންފުނީގެ ފަރާތުންވެސް، އެމުވައްޒަފުގެ އިހްސާންތެރިކަން ފާހަގަކޮށް ޝުކުރު އަދާކުރުމާއިއެކު، 35000 (ތިރީސް ފަސްހާސް) ޑޮލަރު، މުވައްޒަފު ދިރިއުޅޭ ސަރަޙައްދުގެ އާންމުންނާއި ގުޅުންހުރި މުވައްޒަފު އިޚްތިޔާރުކުރާ ބޭނުން ކަމަކަށް، ފައިސާ ޚަރަދުކުރުމަށް ނިންމިއެވެ.\nމީގެ އިތުރުންވެސް، ޝެލްކުންފުނީގެ ވެރިޔާ މުވައްޒަފަށް ގުޅައި ޝުކުރު އަދާކޮށްފައި ވެއެވެ. އިޙްސާންތެރިކަމުގެ ކުޑަކަމަކުންވެސް ބޮޑު ތަފާތެއް ނެރެވިދާނެކަން މިމުވައްޒަފުވަނީ އަމަލުން ސާބިތުކޮށްދީފައެވެ. އިޙްސާންތެރިކަމުގެ ކުޑަ ކަމެއްގެ އަގެއްގެ ގޮތުގައި، 8 އަހަރު ދުވަހު އޭނާ ވަޒީފާ އަދާކުރުމުން ލިބޭނެ އާމްދަނީ ހަދިޔާއެއްގެ ގޮތުގައި، އޭނާއަށް ވަނީ ލިބިގެން ގޮސްފައެވެ. ކޮންމެ މީހަކުވެސް އިހްސާންތެރިކަން އިސްކުރުން މުހިންމެވެ. އެއީ ދެދުނިޔޭގައިވެސް، މަންފާ ލިބިގެންދާނޭ ކަމެކެވެ.\nކޮންް ގަވްމެއްް ކަންވެސްް ޖަހާލިނަމަަ ދޯ


ބަޔަކު ގެންނަން އުޅުނު ބަޣާވާތުގެ ހުރިހާ ކަމެއް ފެއިލް ކޮށްލެވި، ނުރައްކާތެރި ދަނޑިވަޅަކުން ރައްކާތެރިވުމަށްޓަކައި އަޅަންޖެހޭ މުހިއްމު ފިޔަވަޅުތައް އެޅިފައިވާ ކަމަށް ޑިފެންސް މިނިސްޓަރު އާދަމް ޝަރީފު އުމަރު މިއަދު ވިދާޅުވެއްޖެ އެވެ.\nރިޝްވަތު ދިނުމާއި ގާނޫނާ ޚިލާފަށް ސަރުކާރު ވައްޓާލަން މަސައްކަތް ކުރާ ކަމުގެ ތުހުމަތުގައި ހައްޔަރުކޮށްފައިވާ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ މަސްލަހަތު އޮންނަ ތަނެއްގައި ދެ ބަޑި ބާއްވައި އޭނާ ފްރޭމްކުރަން އުޅޭ ކަމުގެ މައުލޫމާތު ލިބިފައިވާ ކަމަށް އޭނާގެ ގާނޫނީ ވަކީލުން މިރޭ ވިދާޅުވެއްޖެ އެވެ.\n"ސިފައިންގެ ތެރޭގައި އެއްވެސް ބައިބައިވުމެއް ނެތް"\nރައްޔިތުން ކަންބޮޑުނުވުމަށާއި ސިފައިންނާއި ފުލުހުންގެ ތެރޭގައި ބައިބައިވުންތަކެއް އުފެދިފައިނުވާ ކަމަށް ޑިފެންސް މިނިސްޓަރު އާދަމް ޝަރީފް އުމަރު މިއަދު ވިދާޅުވެއްޖެ އެވެ.\nMay 25, 2016 14\nރާއްޖޭގައި ގްރީން ޒޯންތަކަކީ ކޮބައިކަން ސާފުކޮށް ބުނަން އެނގޭނެ ބަޔަކު ތިބޭނެހެން ހިއެއް ނުވެ އެވެ. ބައެއް ކަހަލަ ހާލަތްތަކުގައި ގްރީން ޒޯނަށް ބަދަލުވާ ސަރަހައްދުތައް ގިނަކަމުން، އެކަން ސާފުކޮށް ދެނެގަންނަން ހަމަ ދަތިވަނީ އެވެ. ފުލުހެއްގެ ކައިރިން އެއް ފަހަރަކު، ގްރީން ޒޯނަކީ ކޮބައިތޯ އެހުމުން އޭނާ ބުނީ، ޖުމްހޫރީ މައިދާން...


Mahloof ge haalu belumah imthiyaz committee ah husha elhi massala beyru kollaifi | Mihaaru\nމަހްލޫފްގެ ހާލު ބެލުމަށް ހުށަހެޅި މައްސަލަ ކޮމިޓީން ބޭރު ކޮށްލައިފި\nގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް. ދެ ދައުވާއެއް ސާބިތުވެ، އޭނާގެ މައްޗަށް 10 މަހާއި 24 ދުވަހުގެ ޖަލު ހުކުމެއް ވަނީ އިއްވާފައި. - ފޮޓޯ: ނިޝާން އަލީ/ މިހާރު\n22 ނޮވެމްބަރ 2016 - 13:48\nޖަލަށް ލާފައިވާ ގަލޮޅު ދެކުނު ދާއިރާގެ މެމްބަރު އަހްމަދު މަހުލޫފްގެ ހާލު ބެލުމަށް އެމްޑީޕީން އިމްތިޔާޒް ކޮމެޓީއަށް ހުށަހެޅި މައްސަލަ ބޭރުކޮށްލައިފި އެވެ.\nމަހްލޫފްގެ މައްޗަށް އިއްވީ ސިޔާސީ ހުކުމްތަކެއް ކަމަށް ވިދާޅުވެ، އޭނާ ބަންދު ކުރި މައްސަލަ އާއި މަހްލޫފްގެ ހާލު ބެލުމަށް އިމްތިޔާޒް ކޮމެޓީ އަށް ހުށަހެޅުއްވީ ފެލިދޫ ދާއިރާގެ އެމްޑީޕީ މެމްބަރު އަހުމަދު މަރުޒޫގެވެ. އެ ހުށަހެޅުމަށް ތާއީދު ކުރެއްވީ ހެންވޭރު އުތުރު ދާއިރާގެ އެމްޑީޕީ މެމްބަރު އަބްދުﷲ ޝާހިދެވެ.\nޝާހިދު ވިދާޅުވީ އެ މައްސަލަ ކޮމެޓީ އަށް ހުށަހެޅުއްވުމުން ކޮމެޓީގެ މުގައްރިރު އަދި ގައްދޫ ދާއިރާގެ ޕީޕީއެމް މެމްބަރު އަހުމަދު ރަޝީދު އެ މައްސަލަ ބެލުމަށް ވޯޓަށް އަހާފައި ނުވާ ކަމަށެވެ. އެހެންވެ، އޭނާ އާއި މަރްޒޫގް ކޮމެޓީގެ ބައްދަލުވުން ބޮއިކޮޓް ކުރެއްވި ކަމަށް ޝާހިދު ވިދާޅުވި އެވެ.\n"ކޮމެޓީ ބައްދަލުވުމެއްގައި މެމްބަރަކު ކަމެއް ހުށަހަޅައިގެން، ތާއީދު ލިބިއްޖެނަމަ، އެ މައްސަލައެއް ބަލަން ފެނޭތޯ ވޯޓަށް އަހަން ޖެހޭނެ. އެކަމަކު އެ ހުށަހެޅުމަށް ވޯޓަށް ވެސް ނާހައި މައްސަލަ ނުބެލޭނެ ކަމަށް ނިންމީ،" މަޖިލީހުގެ ރައީސްކަން ކުރިން ކުރެއްވި ޝާހިދު ވިދާޅުވި އެވެ.\nޝާހިދު ވިދާޅުވި ގޮތުގައި މަޖިލިސް ހިނގަމުން ދަނީ ސަރުކާރުގެ އޮފީހެއް ހިނގާ ގޮތަށެވެ. އަދި މަޖިލީހުގައި އަމަލު ކުރަމުން ދަނީ "ވެރިމީހާ" އަންގަވާ ގޮތަކަށް ކަމަށް ވެސް އޭނާ ވިދާޅުވި އެވެ.\n"މި ފެނިގެން ދިޔައީ މަޖިލީހުގެ ޕީޕީއެމް މެމްބަރުންގެ ހުދުމުހުތާރުކަން،" ޝާހިދު ވިދާޅުވި އެވެ.\nޝާހިދު ވިދާޅުވީ ވެރިކަން ކުރާ ޕީޕީއެމްގެ މެމްބަރުން މަސައްކަތް ކުރައްވަނީ އިދިކޮޅު މެމްބަރުންގެ އަޑު މަޖިލީހުން ކަނޑުވާލުމަށް ކަމަށެވެ. އަދި ސަރުކާރު ޒިންމާދާރު ކުރުމުގެ ފުރުސަތު މަޖިލީހުގެ ތެރެއިން އިދިކޮޅު މެމްބަރުންނަށް އެއްވެސް ވަރަކަށް ލިބިވަޑައިނުގަންނަވާ ކަމަށް އޭނާ ވިދާޅުވި އެވެ.\nމަހްލޫފް ޖަލުގައި ހުންނަވާތާ ތިން މަހަށްވުރެ ގިނަ ދުވަސް ވެފައިވާ އިރު، އޭނާ އަށް ސިއްހީ މައްސަލަތަކެއް ވަނީ ކުރިމަތިވެފަ އެވެ. މަހުލޫފަށް ރާއްޖޭން ބޭރުން ބޭސްފަރުވާ ހޯދުމުގެ ފުރުސަތު ނުދޭތީ އާއިލާ އިން ކަމާ ބެހޭ ފަރާތްތަކަށް ވަނީ ހުށަހަޅައިފަ އެވެ. މަހުލޫފް އެލާޖިކްވުމުގެ މައްސަލަ ސީރިއަސްވެ، ރާއްޖެ އިން ބޭރުން ފަރުވާ ހޯދަން ޑޮކްޓަރުން ވެސް ވަނީ ލަފާ ދީފަ އެވެ.\nމުޒާހަރާއެއްގައި ފުލުހުން ބަންދުކޮށްފައިވާ ސަރަހައްދަކަށް ވެންނެވިކަމާއި ފުލުހުންގެ ބަންދުގައި ހުންނެވި އިރު ފުލުހުންގެ ވެހިކަލަށް އަރަން ދެކޮޅު ހައްދަވައި، ފިލަން އުޅުއްވި ކަން ސާބިތުވެ، ވަކިވަކިން އިއްވި ދެ ހުކުމުގައި، މަހްލޫފް ޖަލަށް ލީ 10 މަސް ދުވަހާއި 24 ދުވަހަށެވެ. އެ ދެ ހުކުމް މަހްލޫފްގެ ފަރާތުން ހައި ކޯޓުގައި ވަނީ އިސްތިއުނާފްކޮށްފަ އެވެ.\nރައްޔިތުންގެ މަޖިލިސް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު އަބްދުﷲ ޝާހިދު، ފޮރިން މިނިސްޓަރު\nޝާހިދު ވިދާޅުވި ގޮތުގައި މަޖިލިސް ހިނގަމުން ދަނީ ސަރުކާރުގެ އޮފީހެއް ހިނގާ ގޮތަށެވެ. އަދި މަޖިލީހުގައި އަމަލު ކުރަމުން ދަނީ "ވެރިމީހާ" އަންގަވާ ގޮތަކަށް ކަމަށް ވެސް އޭނާ ވިދާޅުވި އެވެ. "މި ފެނިގެން ދިޔައީ މަޖިލީހުގެ ޕީޕީއެމް މެމްބަރުންގެ ހުދުމުހުތާރުކަން،" ޝާހިދު ވިދާޅުވި އެވެ. ކެކެކެކެކެ ބޭފުޅާ މަޖިލިސް ރައީސަކަށް ހުންނެވިއިރު ބޮޑު ޖޯކަރެއްހެން އުޅުއްވި ހަނދާން އާވެ ހަމަ ހިނިއަންނަނީ. މިހާރު އެބަ އަސަރު ކުރޭ ދޮތްތޯ؟\nމި ސިޔާސީ ދާއިރާގައި އުޅޭ މީހުން ޖަލަށްލީމާ މިއޮއްވާ ބައްޔެއްތާދޯ؟ ޖަލަށް ނުލާއިރު ހަމަ ގަދަފަދަ. އެކަމަކު ޖަލަށް ލައިފިއްޔާ ހީވަނީ ބަލިވެގެން ދެންމެދެންމެ މަރުވެދާނެހެން. ޖަލުގައިހުރި އެހެން މީހަކުވެސް މައިބަދައިގައި ރިއްސާވަރުން އޮޕަރޭޝަން ނުކޮށްފިނަމަ ފުރާނައަށް ގެއްލުންވެދާނެޔޭ ކިޔާފައި އިނގިރޭސިވިލާތަށް ދިޔައިމާ ހަމަ ގަދަފަދަ. އޮޕަރޭޝަނެއްވެސް ކުރާކަށް ނުޖެހުނު.\nމިހާރު މަހުލޫފައް އެމްޑީޕީ މިރާއްޖޭގެ ކޯޓުތައް ކަމުނުދާ ވާހަކަ ދެއްކީ ކީއްވެކަން އެނގިލައްވާނެ މިއަދު ޕީޕީއެމްގަ ތިބިމީހުންނައް އަދިވެސް ބޮނޑިލިބޭނެ ދުވަސް އަންނާނެ\nމަހްލޫފްގެ އަދަބަކީ ޒާތީވެގެން ދެވިފައިވާ އަދަބެއް\nމިހާރު އަސްލު މަހްލޫފުމެއްނަށް ވިސްނޭނެ އެއްޗެއް ! އަސްލު މަހްލޫފުމެންގެ ސަބަބުން ޤައުމު މިހާލަތަށް ވެއްޓުނީ ! އޭރު އެމް.ޑީ.ޕީ އިން ދެއްކި ވާހަކަތަށް މިއަދު މިދަނީ ހަޤީޤަތަކަށް ވަމުން. ދެންވެސް ކުރިއަށް އޮތް ތަނުގައި މިޤައުމު ސަލާމަތް ކުރަން އެންމެހާ ރަތްޔިތުން ގުޅިގެން ނިކުންނަން ވީ! ކ.ކ.ކ.ކ ބ..ބ.ކ\nމިގައުމު މިއަދަވަޅަށް ވައްޓާލީ ތިއެމްޑީީޕީން. ތިޕާޓީތަކެއް ނައިނަމަ ތިޑިމޮކްރެސީއެއްނައިނަމަ ތިފުލުހުންނާ ޖަދަލުކުރަން ދަސްކޮށްނުދިންނަމަ މިނުޖުތަމައު މާއުފާވެރިވީސް.


ޢިލްމުގެ މާތްކަން2– DhiSalafiyyah\nޢިލްމު ހޯދުމާއި ޢިލްމު އިތުރުކުރުމާ އެއްހަމަ ޝަރަފެއް ނުވެއެވެ. އެއީ ޙައްދެއް ނުވާ ޝަރަފެކެވެ. އޭގެ މޭވާ މިދުނިޔެ މަތީގައިވެސް ލިބެއެވެ. އަދި އޭގެ ގޮފިތައްވަނީ އަތްފޯރާ ފަށުގައެވެ. އެއަށް އެދޭ މީހާއެވަނީ މަތިވެރިކަމުގެ މަގުގައެވެ. ވަޙީޘްބަސްފުޅުގައިވެއެވެ.\n﴿يَرْفَعِ اللَّـهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ وَاللَّـهُ بِمَا تَعْمَلُونَ خَبِيرٌ﴾ [سورة المجادلة ١١]\nމާނައީ: “ތިޔަބައިމީހުންގެ ތެރެއިން އީމާންވި މީހުންނާއި، ޢިލްމު ލިބިގެންވާމީހުން ﷲ ދަރަޖަތަކަކަށް އުފުއްލަވާނެތެވެ. ﷲ އީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ އިލާހެވެ.”\nﷲ އިރާދަކުރެއްވިއްޔާ، ދީނީ ޢިލްމަށްވުރެ ބޮޑަށް އަޅާ ރައްކާތެރިކޮށްދޭ އެއްޗެއްނުވެއެވެ.\nއެމަގުން ހިނގައިފިމީހަކަށް އެވަނީ ދާއިމަށް ސުވަރުގޭގައިވުމުގެ ތައުފީޤު ލިބިގެންނެވެ. އަދި އެންމެހާ މަޚްލޫޤުންވާނީ އޭނާއާމެދު ރުހިގެންނެވެ. އަދި އޭނާއަށްޓަކައި އެބައިމީހުން ފާފަފުއްސެވުމަށް އެދޭނެވެ. އަދި ޢިލްމުގެ އަހުލުވެރިންގެ މަޖިލިސްތަކުގައިވުމަށް މަލާއިކަތުންވަނީ ޝައުޤުވެރިވެއެވެ.\nޢިލްމުގެ މާތްކަމާއި އަދި އެހޯދުމަށް ބާރުއެޅުމުގައި ހުރިހާ ބުއްދިވެރިންވަނީ އެއްބަސްވެފައެވެ. ޢިލްމުގެ ސަބަބުން ﷲ ތަޢާލާވަނީ ބަޔަކު އުފުއްލަވާފައެވެ. އަދި އެބައިމީހުން ލައްވާފައިވަނީ ހެޔޮކަމުގެ މުގުލުގައެވެ. ޢިލްމުގެ ސަބަބަން، ޝަރަފުވެރިންގެ ސަފަށް އަގެއްނެތް ކިތައް މީހުން އުފުލިގެން ހިނގައްޖެ ހެއްޔެވެ! އަދި ޢިލްމުގެ ސަބަބުން، މަތިވެރިކަމުގެ މަގަށް ކިތައް ނިކަމެތިން އުފުލިގެން ހިނގައްޖެ ހެއްޔެވެ!


ކުރުހާލެވުނޭ ތި ސޫރަ މިހިތުގައި….2ވަނަބައި – Esfiya – Dhivehi Vaahaka Site\nކުރުހާލެވުނޭ ތި ސޫރަ މިހިތުގައި….2ވަނަބައި\n- by rishu - 62- December 5, 2018\n“ހަލޯ” މަލަކު ފޯނުނެގިއެވެ.”މަލަކޫ… ނުވެސް ގުޅަމެއްނު އަހަންނަކަށް… ރިޔާ އެކަނި ގުޅަނީ… ހަނީ މޫންއޭ ކިޔާފައި ނުޖެހޭ އަހަންނަށް ނުގުޅާ ހުންނާކަށް…..” ޒޯޔާ ޝަކުވާކުރަމުންދިޔައިރު މަލަކު ގާތަށް އަންނަނީ ލާނެތް ހިންޏެކެވެ. “ހޫމް..ދެން ހެވޭ ނުކިޔާދިނަސް ސޮރީ..”މަލަކު ހިނިގަނދު ހިފަހައްޓަމުން ބުނެލިއެވެ.” މަލް ނުބުނާތި ރިޔާގާތު އަހަރެން އަންނަ ވާހަކަ…ޕްލީޒް” ޒޯޔާ އާދޭހުގެ ރާގަށް ބުނެލިއެވެ.”ޒޯ…މީ….ރިޔާ…ވަރަށް ޑިފަރެންޓް އުޅޭލެއް…ކުރީގެ ރިޔާ އެއްނޫން އެއީ…”މަލަކު އަޑު މަޑެވެ. “ކިހިނެއްވީ؟ ރިޔާ ބަލިވީތަ؟” “އައި ޑޯންޓް ނޯ.. އަބަދު ފެންނަނީ ހާސްވެފައި ހުންނަތަން… އެހީމަ ބުނަނީ ފްރެންޑެއް ފޯނު ނުނަގާތީއޭ…އައި ތޯޓް އެއީ ޔޫ ކަމަށް…”މަލަކު ބުންޏެވެ.”މަލަކް ޖަސްޓް ޑޫ ވަން ތިންގް…. މޭކް ހާރ ސްމައިލް…މިބުނީ އެނާ ފިކުރުކުރާކަށް ފުރުސަތު ނުދޭށޭ…”ޒޯޔާ ބުނެލިއެވެ. “އޯކޭ…..ޒޯ.. ދާން ވެއްޖެ… ބައި….ހޭވް އަ ސޭފް ޓްރިޕް” އިޒާން އަންނަން އިޝާރަތް ކުރިތަން ފެނިފައި މަލަކު އަވަހަށް ފޯނު ބޭއްވިއެވެ.\nއަރިޔާ ހެނދުނު ހޭލައިގެން ރީތިވެ ހުރިހާ ކަމެއްކޮށް ހެނދުނު ނާސްތާ ކުރަންވެގެން ކޮޓަރިން ނުކުތެވެ. ސިޓިންރޫމްގެ ހާލު ފެނިފައި އަރިޔާ ހުރެވުނީ އަނގަހުޅުވައިގެންނެވެ.”އޯ ގޯޝް” ސިޓިންރޫމްއެކޭ ކުޑަކުދިންގެ އުފަންދުވަހުގެ ޕާޓީއަށް ތައްޔާރު ކޮއްފައި އޮތް ހޯލްއެކޭ ތަފާތެއްނެތެވެ. އެކި ކުލަކުލައިގެ ފުއްޕާހަންތައް އެލުވާފައި ހުރި އިރު ‘ވެލްކަމް ހޯމް ބްރޯ’ގެ ބެނަރއެއް ހަރުކުރެވިފަވެއެވެ. އަރިޔާހަމަ ބިމަށް އައުމާއެކު އެނާ ބަދިގެއަށް ވަދުނެވެ. ކޮފީތައްޓެއްހަދާލުމަށްފަހު އޭނާ ބަދިގެއިން ގޯތިތެރެއަށް ނުކުމެވޭގޮތަށް ހަދާފައިން ދޮރާއި ދިމާލަށް މިސްރާބު ޖެހިއެވެ. އަރިޔާ ދޮރުކަނީ ގައި ލެގިލުމަށްފަހު އަރިޔާ ފުންވިސްނުމަކަށް ގެނބުނެވެ.\nބަދިގެއަށް ވަދުނު މަލަކުއަށް އަރިޔާ ހުރި ގޮތް އަރިޔާ ފިކުރު ކުރަނީކަން އެނގުނެވެ. މަލަކު ބަލާކަށްނުހުރެ އަރިޔާ އަތުގައި އޮތް ކޮފީތަށި އަތުލިއެވެ.”ދެން މަގޭ ކޮފީތަށި… މަލަކޫ” މަލަކު ކޮފީ އެއްކޮށް ހުސްކޮށްލިތަންފެނިފައި އަރިޔާ ރުޅިއައިކަމަށް ހެދުނެވެ.”ދެން އަރިޔާ ….. ކޭކް އަޅަންއުޅެބަލަ އެމީހުން އަންނަންވާއިރަށް ނިންމާލަންޖެހޭ ” މަލަކު ޒޯޔާ ބުނިފަދައިން އަރިޔާ ކަންކަމަށް ފިކުރުކުރާކަށް ފުރުސަތުނުދޭން މަސައްކަތް ކުރިއެވެ.”ހޫމް…. ހިނގާ” އަރިޔާ ހިނިތުންވެލަމުން ބުނެލިއެވެ.\n***2 ގަޑިއިރު ފަސް****\n“ފައިނަލީ” އަތްފޮޅާލަމުން މަލަކު ސިންކު ކައިރިއަށް ޖެހިލިއެވެ. ކޭކްއަޅަންވެގެން އަރިޔާ ގިނައިރު ކޮޅަށްހުރުމުގެ ސަބަބުން ފަޔަށް ތަދުވާތީ އޭނާ ގޮނޑިއެއްގައި އިށީނދެ ކޭކަށް ނަޒަރެއް ހިންގާލިއެވެ. އިޒާން ބުނިގޮތަށް ޗޮކޮލެޓް ކޭކް ވަށައިގެން ޗޮކޮލެޓް ފްރޮސްޓިން އަޅަލެވިފައިވާއިރު އޭގެމަތީގައި ޗޮކޮލެޓް ސްޕްރިންކަލްސް އަޅާލެވިފައިވެއެވެ. އެވަގުތު އޭނާ ހަނދާނަށް އައީ އޭނާގެ މަންމަ އާއި ބައްޕައަށްފަހު އޭނާ އަށް އަލާލި އަދި އޭނާ އަށް ދިރިއުޅެން ދަސްކޮށްދިން އަޒުރާމަތިންނެވެ. އަޒުރާގެ ސޫރަ ލޯކުރިމަތިން ސިފަވި ހިނދު އޭނާގެ ދެލޮލުން ކަރުނަތިއްކެއްވެއްޓުނެވެ. އޭނާ ހިތާހިތުނ އަޒުރާ ހެޔޮހާލުގައި ލެއްވުމަށް އެދި ދުޢާކުރެވުނެވެ.\nހިޔާލުތަކުގެ ތެރޭ އެނބުރި އިން އަރިޔާ ސިހިގެން ދިޔައީ އިޒާންގެ އަޑުންނެވެ.”އަރިޔާ…ކޭކް ރެޑީތަ؟އަވަސްކުރޭ” އަރިޔާ ކޭކް ނިމިއްޖޭބުނުމުން އިޒާން ކޭކްހިފައިގެން ސިޓިންރޫމް އަށް ނުކުތެވެ. އަރިޔާ ސިޓިންރޫމްގައި ތިބިކުދިންނަށް ބަލާލިއެވެ.ކުދިންތައް މައިދޮރުގެ ދެފަރާތުގައި އެތުރިގެނ ތިބިއެވެ.އަރިޔާ އެކަމުގައި ބައިވެރިވާން ހިތްއެދުނަސް އެނަ ބއިވެރިކުރާނެކަމުގެ އެއްވެސް ޔަޤީންކަމެއް ނެތެވެ. އޭނާ އަކީ ނިކަމެތި ފަޤީރެކެވެ. މަންމަ އާއި ބައްޕަ މި ދުނިޔޭގައި ތިބިނަމަ އަރިޔާގެ ދިރިއުޅުން ތަފާތުވާނެކަން ޔަގީނެވެ. ކެތްތެރިވެލަމުން އަރިޔާ ބަދިގެއަށްވަދުނެވެ. އެތަން މަލަކުއަށް ފެނުނެވެ.\ni love to read stories as well as write stories.\nއުޖާލާވެގެންދިޔަ ޙަޔާތް (5)\nވިންދޭ ލޯބި ތީ އެދޭ 34\nލޯބިން އަންނާށޭ ކަލާ (އެކާވީސް ވަނަ ބައި)\nhere is the 2nd episode of the story\nNice. Whn next part? Thankolheh dhigukohladhehchey.😊😊❤\nވިންދޭ ލޯބި ތީ އެދޭ 54\nއައިރާ (5 ވަނަ ބައި)


މުސްލިމުން ޓެރަރިޒަމްގެ ތުހުމަތުގެ މަޅިއަށް ފައްތަން އެފްބީއައިއިން ގެންގުޅޭ އުކުޅުތައް އެނގޭތަ؟\nއައިޝަތު ހަނާ 20 އޯގަސްޓު 2020 14:25\nއެމެރިކާގެ މުސްލިމުންނަށް ޖާސޫސުކުރުމުގައި މުސްލިމު މުޖުތަމަޢުތަކުގައި ނިރުނބަވެރި ފިކުރަށް ތާއީދުކުރާ ފަރާތްތައް ދެނެގަތުމުގެ ނަމުގައި އެމެރިކާގެ ފެޑެރަލް ބިއުރޯ އޮފް އިންވެސްޓިގޭޝަންސް (އެފްބީއައި)އިން ބޭނުންކުރާ އުކުޅުތަކުގެ ތެރޭގައި ޓެރަރިޒަމާ އެއްވެސް ގުޅުމެއް ނެތް ބައެއް މީހުންގެ ބޮލުގައި އެތުހުމަތު އެޅުވުން ހިމެނެއެވެ.\nމިކަމާ ގުޅޭ ގޮތުން ގާޑިއަން ނޫހުގައި 2011 ވަނަ އަހަރު ޝާއިޢުކޮށްފައިވާ ލިޔުމެއްގައި ވަރަށް ތަފުސީލުކޮށް މިފަދަ އޮޕަރޭޝަންތައް ރާވައި ހިންގާ ގޮތް ކިޔައިދީފައިވެއެވެ. މިލިޔުމުގައި ފާހަގަކޮށްފައިވަނީ 2009 ވަނަ އަހަރު ޖަލު ހުކުމެއް އިއްވައި ޓެރަރިޒަމްގެ ކުށް ސާބިތުވެފައިވާ ކަމުގައި ކަނޑައެޅި ޑޭވިޑް ވިލިއަމްސާއި އިތުރު ތިން މީހެއްގެ ވާހަކައެވެ. އެހަތަރު މީހުން މަޝްހޫރުވެފައިވަނީ "ނިއުސް ބާގް ފޯ" ނުވަތަ ނިއުސްބާގުގެ ހަތަރެއްގެ ނަމުންނެވެ.\nމިހަތަރު މީހުން ހައްޔަރުކޮށްފައިވަނީ ޓެރަރިސްޓު ހަމަލާއެއް ދިނުމަށް ރޭވި ކަމުގެ ތުހުމަތުގައެވެ. ނަމަވެސް މިމީހުން ރޭވި ރޭވުމާއި، ދޭން ނިންމި ހަމަލާއާއި އެމީހުންގެ ސިކުނޑިއަށް އެތެރެކުރުވި ނިރުނބަވެރި ފިކުރަކީ ސީދާ އެފްބައިއައިިއިން ރާވައިގެން ކުރި ކަންކަމެވެ. އެގޮތުން އެފްބީއައިއިން ފައިސާދީގެން މީހަކު ފޮނުވައި އެމީހާ މެދުވެރިކޮށް މިހަތަރު މީހުންގެ ސިކުނޑިއަށް ހަރުކަށި ވިސްނުމެއް ވެއްދިއެވެ. އެއަށްފަހު އެމީހުންނަށް ހަމަލާއެއްގެ ރޭވުން ހުށަހެޅިއެވެ. އެމީހުން ލައްވައި އެރޭވުން ތަންފީޒުކުރުވުމަށް އެއްބވަސްކުރުވިއެވެ. އެއަށްފަހު ޓެރަރިޒަމްގެ ތުހުމަތުކޮށް އެމީހުން ހައްޔަރުކުރީއެވެ.\nމަލަކް ޝަލަބީ ނަމަކަށް ކިޔުނު ސޫރިޔާ ދަރިފަސްކޮޅަށް ނިސްބަތްވާ އެމެރިކާގެ މުސްލިމް އަންހެނަކު ޓުވިޓާގައި ލިޔެފައިވާ ގޮތުން 2018 ވަނަ އަހަރު އޭނާއަށްވެސްވަނީ މިފަދަ ހާދިސާއެއް ކުރިމަތިވެފައެވެ. އެގޮތުން އޭނާއާއަކީ ކިޔެވި މީހަކު އިސްލާމްވި ކަމުގައި ބުނުމުން އޭނާއަށް ޢަރަބި ބަސް ކިޔަވައިދިނުމަށް ހުށަހެޅިއެވެ. ދެމީހުން ބައްދަލުވުމާއެކު އޭނާ ހަރުކަށި ބައެއް ވިސްނުންތަކުގެ ވާހަކަ ދައްކައި އިސްލާމްދީނުގެ އެއްވެސް ފަހުމެއް ނެތި ކަންކަމާ މަޝްވަރާ ހޯދަން ފެށި ކަމުގައި މަލަކް ބުންޏެވެ.\nފަހުން އޭނާ ފުލުހުސް ކާރެއްގައި ކާރުން ޖެއްސި ކަމަށާއި އެހިސާބުން އޭނާ ހައްޔަރުކުރި ނަމަވެސް ބެއިލުގެ ދަށުން އޭނާ ދޫކޮށްލި ކަމަށާއި އޭގެ ފަހުން އޭނާއާ ގުޅުންހުރި މީހުންނާއި، އޭނާގެ ފަރާތުން ބައެއް މީހުން މަލަކް އަދި އިތުރު އެކުވެރިއަކަށް ދުއްތުރާކުރި ގޮތްވެސް އޭނާ ކިޔައިދިނެވެ.\nއެފްބީއައިއޭއިން ބޭނުންކުރާ މިއުކުޅަށް ކިޔަނީ "އެންޓްރޭމްޕްމެންޓު" ނުވަތަ ދަންތުރަޖެހުމެވެ. މިއީ ޙަޤީޤަތެއް ނެތް ފޭކު ނިރުނބަވެރި ހަމަލައެއް ނުވަތަ ހަރަކާތެއް ރާވައިގެން އެހަރަކާތުގެ ތެރެއަށް މުސްލިމުން ވެއްދުމެވެ. މިކަންކުރުމުގައި އެފްބީއައިއެން ފައިސާ ދީގެން އެކަން ކުރުމަށް މީހުން މުސްލިމު މުޖުތަމައުތަކާއި މިސްކިތްތަކަށް ވައްދައެވެ.\nޓެރަރިޒަމް އެމެރިކާ ތުހުމަތު މަޅި\nDecember 30, 2019 08:18:00\nރަޝިޔާއަށް ދޭން އުޅުނު ހަމަލާއެއް ނާކާމިޔާބުކޮށްލުމުގައި އެމެރިކާއިން އެހީތެރިވުމުން ޕުޓިންގެ ޝުކުރު ޓުރަމްޕަށް\nJanuary 29, 2020 09:40:28\nނިމުނު އަހަރު 7،423 ބޮން އެމެރިކާއިން އަފުޣާނިސްތާނަށް އެޅި\nDecember 15, 2019 14:46:38\nޝަރީއަތް ނިމެންދެން އަމީން ބަންދުކޮށްފި


އުޚުރަވީ ނަޒަރު – Shafeeu Abdullah\nJune 3, 2021 ޝަފީޢު ޢަބްދުﷲ\nމުސްލިމެއްގެ ނަޒަރު އަބަދުވެސް ހުންނަން ވާނީ އާޚިރަތަށެވެ. ކަންކަމުގައި ވިސްނާ ފިކުރު ކުރާނީ އަބަދުވެސް އާޚިރަތް ހިތްމައްޗަށް ގެނެސްގެންނެވެ. ތިމާ މިކުރާ ކަމުން އުޚުރަވީ ޙަޔާތަށް އޮތީ ކޮން ފައިދާއެއްތޯ ވިސްނާ ޙާލުގައެވެ. މުސްލިމު އަޅާގެ މުޅި ޙަޔާތަކީ އަޅުކަމެއް ކަމުގައި ވެގެން ދާ ސަބަބަކީ ވެސް މިއީ ކަމުގައި ބުނެވިދާނެއެވެ.\nކާފަރުންނާއި މާއްދިއްޔަތަށް ޣަރަޤުވެފައި ތިބި މާއްދިއްޔަތުގެ އަޅުންނާ ޚިލާފަށް ޙަޔާތުގެ މައިދާނުގައި އުޅޭ އުޅުމުގައި މާއްދީ ވިސްނުމެއް އިސްކުރުމުގެ ބަދަލުގައި އަބަދުވެސް މުސްލިމްއަޅާ އިސްކުރާނީ ދީނީ ވިސްނުމެކެވެ. މާތް ﷲ ރުއްސެވުމާއި ފުއްސެވުމެވެ. އުޚުރަވީ ޙަޔާތެވެ. އުޚުރަވީ ނަޒަރެވެ. މާއްދިއްޔަތަކީ އޭނާ ދަންނަ އެއްޗެއް ނޫނެވެ. މާއްދީގޮތުން އޭނާ ޙާސިލުކުރާ ހުރިހާ ކަމެއް ވެސް ގޮސް ގުޅިފައި އޮންނާނީ އުޚުރަވީ ޙަޔާތާއެވެ. އެފަދަ މީހަކީ މާއްދިއްޔަތުގެ އަޅަކަށް ވެގެނެއް ނުދާނެއެވެ.\nމުސްލިމްއަޅާ ވަޒީފާއެއް އަދާކުރާނަމަ، އޭނާ އެކަން ކުރާނީ އަމާނާތްތެރިކަމާ އެކުއެވެ. ތެދުވެރިކަމާ އެކުއެވެ. އޭނާގެ އަބަދުގެ ފިކުރަށް ވެފައި އޮންނާނީ މި ވަޒީފާއިން ތިމާއަށް މި ލިބޭ މުސާރައަކީ ޙަލާލު އެއްޗަކަށް ހެދޭތޯއެވެ. ވަޒީފާއަށް ފަރުވާ ކުޑަކޮށް، މަޤުބޫލު ސަބަބެއްނެތި ސަލާމްބުނެ، އުޒުރެއްނެތި ހާޒިރު ނުވެ އޭނާ ނުހުންނާނެއެވެ. އެއީ އޭނާއަށް ލިބޭ މުސާރަ ޙަލާލު ނުވެދާނެ ސަބަބަކަށް ވެދާނެކަމުގެ ބިރަށެވެ. އަދި އެކަމުގެ ސަބަބުން ޤިޔާމަތްދުވަހުން އޭނާ ކުރިމަތިލާން ޖެހިދާނޭ ދަތިތަކަކަށެވެ.\nޚާއްޞަކޮށް، މުސްލިމް ރައްޔިތުންތަކެއްގެ ޒިންމާ އެމީހެއްގެ ކޮނޑުގައި އަޅަން ޖެހޭ ވަޒީފާއެއްނަމަ، އޭނަ އިތުރަށް އެކަމަށް ބިރުވެތިވެ ފަރުވާތެރިވާނެއެވެ. އެހެނީ، ޤިޔާމާތްދުވަހުން އެ ހުރިހާ ރައްޔިތުންތަކެއްގެ ޙައްޤުތަކާ ބެހޭގޮތުންވެސް އޭނައާ ސުވާލު ވެވޭނޭކަން އޭނާ ރަނގަޅަށް ދަނެއެވެ. އެދުވަހުން ސަލާމަތެއް ލިބޭނީ މިއަދު އެ ޙައްޤުތަކަށް ރައްކައުތެރިވެ އެ ޙައްޤުތައް ބަރާބަރަށް އަދާކޮށްގެންކަން އޭނާއަށް އެނގެއެވެ.\nހިތާމައަކީ، އަޅުގަނޑުމެންގެ ތެރޭގައި މަޤާމާއި ވަޒީފާ މަތިވި ވަރަކަށް އެއީ ލިބޭ ޝަރަފެއްކަމުގައި ދެކޭ ދެކުމެވެ. ހަމައެކަނި މާއްދީ ނަޒަރަކުން އެކަމާމެދު ވިސްނާ ވިސްނުމެވެ. ނަމަވެސް އުޚުރަވީ ނަޒަރަކުން ވިސްނާނަމަ، އެމީހަކުގެ ބޮލުގައި އެމީހަކު އެ އަޅުވަނީ ވަރަށް ބޮޑު މަސްއޫލިއްޔަތުތަކެކެވެ. އެކަމާމެދު ތުނޑުންތުނޑަށް ޤިޔާމަތްދުވަހުން މާތް ﷲ ސުވާލުކުރައްވާނެއެވެ.\nމުޖުތަމަޢުގައި މިއޮތް މާއްދިއްޔަތުގެ ބަލިމަޑުކަމުން އަރައިގަންނަން ބޭނުންނަމަ، އަޅުގަނޑުމެންނަކީ މުސްލިމުންކަން ހަނދާންކޮށް، އަޅުގަނޑުމެންގެ ނަޒަރު އުޚުރަވީ ޙަޔާތަށް އަމާޒުކުރަން ޖެހޭނެއެވެ. ކުރާ ކޮންމެކަމެއްގައި ތެދުވެރިކަމާއި އަމާނާތްތެރިކަން އިސްކުރަން ޖެހޭނެއެވެ.


Meter in dhathuru kuraa iru agu hamaveemai jeheynee faiban: Taxi - The Press\nއައިޖީއެމްއެޗް ކައިރީގައި ޓެކްސީތައް ކިއުޖެހިފައި\nމީޓަރުން ދަތުރުކުރާ އިރު އަގު ހަމަވީމައި ޖެހޭނީ ފައިބަން: ޓެކްސީތައް\nޙުސައިން މަޚްތޫމް 11 August 2019, 09:07\nޓެކްސީ ޑްރައިވަރުން ބޭނުންވަނީ މީޓަރު ހަރުކޮށްގެން ދަތުރުކުރަން ކަމަށާ، އަގު ހަމަވުމުން އެތަނަކަށް ހުއްޓާފައި ފަސިންޖަރުން ބާލާނެ ކަމަށް ޓެކްސީ އެސޯސިއޭޝަނުން ބުނެފިއެވެ. ޓެކްސީ އެސޯސީއޭޝަނުގެ ރައީސް އަބްދުﷲ އިބްރާހިމް އިތުރަށް ބުނީ އޭރުން ދެފަރާތަށް ވެސް މައްސަލައެއް ނުޖެހި ދަތުރު ނިންމާލެވޭނެ ކަމަށެވެ.\nޓެކްސީތަކުގެ އަގަށް ގެނައި ބަދަލާއެކު ޓެކްސީ ޑްރައިވަރުން އަންނަނީ ނުރުހުން ފާޅުކޮށް އެގަގުގައި ދަތުރު ނުކުރެވޭނެކަމަށް ބުނަމުންނެވެ. ނަމަވެސް އެޕް ބޭނުންކޮށް މީޓަރު ޖައްސައިގެން ދަތުރު ކުރާނަމަ އެކަމަށް ތާއިދު ކުރާނެ ކަމަށް ޓެކްސީ އެސޯސިއޭޝަނުން ވަނީ ބުނެފައެވެ.\nޓެކްސީތަކަށް ކަނޑައެޅި އަގާ ގުޅޭގޮތުން ޓެކްސީ އެސޯސިއޭޝަންގެ ރައީސް އަބްދުﷲ އިބްރާހިމް ބުނީ ޑްރައިވަރުން ބޭނުންވަނީ މީޓަރު ކަމަށެވެ. އެއިރުން ފަގީރު މީހާ ފަގީރުކޮށް އަދި މޮޅު މީހާ މޮޅުކޮށް ދަތުރު ކުރެވޭނެ ކަމަށެވެ.\n"އެހެންވީމަ 20 ރުފިޔާއަށް ވެސް ދަތުރުކުރަންވީ. 50 ރުފިޔާ ޖީބުގައި އޮތް މީހާ އެވަރަށް ދަތުރުކުރަންވީ. ޝޯޓްކަޓެއް ޖައްސަން ބޭނުންވީމަ މީޓަރު ޖައްސައިގެން ދާންވީ، އެ ދާންވާ އިރަށް މާފަންނު ސަހަރާ ކައިރިއަށް މީޓަރު ހަމަވެއްޖެއްޔާ ފައިބައިގެން ދާންވީ. އެއްކަލަ ވިހި ރުފިޔާ ހަމަޖައްސަން މީޓަރު ހުރީމަ ހަމަޖެހުނީ ނޫންތޯ،"\nޓެކްސީ އެސޯސިއޭޝަންގެ ރައީސް އަބްދުﷲ\nއޭނާ ވިދާޅުވީ މީޓަރު ޖައްސައިގެން ދުއްވާ އިރު، އެ ހަމަޖައްސާ އަގަށް މީޓަރު ހަމަވުމުން ފަސެންޖަރު ޖެހޭނީ ފައިބަން ކަމަށެވެ. އަދި އެކަމަށް ފަސެންޖަރުންނަށް އިންކާރެއް ނުކުރެވޭނެ ކަމަށާއި، އެއީ އެޕުން އެޖަހާ ލޮކޭޝަނަކަށް ދެވުނީމައި އެ ދެވުނީ ކަމަށެވެ.\n"އެހިސާބުން ސްޓޮޕް. ފައިބަން ޖެހޭނީ. ޗާޖް ކުރާނީ ސްޓޮަޕަށް އެއިރުން،"\nޓްރާންސްޕޯޓް މިނިސްޓްރީ ޓެކްސީ ދަތުރުކުރެވޭނެ އެންމެ ބޮޑު އަގު ކަނޑައަޅާ އެއަށް އަމަލުކުރުމަށް ވަނީ ޓްކްސީ ޑްރައިވަރުންނަން އަންގާފައެވެ. ނަމަވެސް އެ އަގަކީ އެއްވެސް މަޝްވަރާ ކުރުމެއް ނެތި ސަރުކާރުން ކަނޑައަޅާފައިވާ އަގުތަކެއް ކަމަށް ޓެކްސީ އެސޯސިއޭޝަނުން ބުނި ނަމަވެސް ސަރުކާރުން ބުނީ އެ އަގު ކަނޑައަޅާފަނީ އެތައް ފަހަރެއްގެ މަޝްވަރާއަށް ފަހު ކަމަށެވެ.\nމިހާރު ސަރުކާރުން ހަމަޖައްސާފައި ވަނީ ހުޅުމާލެއަށް ޓެކްސީ ދަތުރެއް ކުރެވޭނެ އެންމެ ބޮޑު އަގަކީ 75 ރުފިޔާ ކަމަށެވެ.\nމީގެ އިތުުރުން ހުޅުމާލެ އިން ހުޅުލެ އަށް އަދި ހުޅުލެ އިން ހުޅުމާލެ އަށް ކުރެވޭ ދަތުރެއްގެ އަގު 60 ރުފިޔާ ކަމަށް ވަނީ ކަނޑައަޅާފައެވެ. ޓްރާންސްޕޯޓު މިނިސްޓްރީން ބުނީ މާލޭ ސަރަހައްދުގައި ޓެކްސީ ފެއާ ބޮޑުކަމަށް ރައްޔިތުން ޝަކުވާ ކުރަމުން ދިއުމާ ގުޅިގެން ޓެކްސީ ސެންޓަރުތަކާއި ޓެކްސީ ޑްރައިވަރުން އަދި އާންމު ރައްޔިތުންގެ ހިޔާލާއި މަޝްވަރާ ހޯދުމަށް ފަހު ޓެކްސީ ދަތުރުގެ ހިދުމަތް މިއަދުން ފެށިގެން މޮބައިލް އެޕްލިކޭޝަން މެދުވެރި ކޮށްގެން ފޯރުކޮށް ދިނުމަށް ނިންމާފައިވާ ކަމަށެވެ.\nމިހާ ގަމާރު ޓެކްސީ ދުއްވާ މީހުން އުޅެންޏާ ޓެކްސީ ސަރވިސް ހުއްދަތައް ބާތިލްކޮށް ބަސްދަތުރަށް ބަދަލުކޮށްލަން ފެނޭ\nމިކަލަ ސިކުޑިހަމަ ނުޖެހޭ މީހަކަށް ތިޔަ އެސޯސަނެއްގެ ރައިސްކަން ދިނީމާ ޓެކްސީޑްރައިވަރުން ތެރޭގައި ގިނައީ ގަމާރުންކަންއެގެއެވެ\nޓެސީ ޖަމުއިއްޔާގެ ރައީސަކަށް މިހުރީ އަޅެފަހެ ގަމާރެއްތަ.\nއަޅެ ހޭބަލިވެގެން އުޅޭ ބައެއްތޯ\nމިޓެކްސީ ދުއްވަނީ ކަނޑުކޮހުންދޯ ގިނައީ.\nމީ ގަމާރުންނެއް ނޫން. ޓެކުސީއައް އަރަނީ ތަނަކައް ދާންވީމަ. ޓެކްސީގަ ދުވާ މީރު ވަހަކުން ނޫން. ހިތައް އެރިތާކަށް ބާލަން. މީ ޑުރައިވަރުން ގެ އަޅުންނެއް ނޫން\nޓެކްސީ އަށް ނާރަމާ...ބަސް ދަތުުރުތަށް ތަންކޮޅެއް ރަނގަޅު ކޮއްލާފަ


Current kendumuge massala hallukoffin: STELCO | Mihaaru\nކަރަންޓު ކެނޑުމުގެ މައްސަލަ ހައްލުކޮށްފިން: ސްޓެލްކޯ\nމާލޭގެ މަގެއް: ގިނަ ވަގުތުތަކަށް ކަރަންޓު ދިއުމުން ސްޓެލްކޯ އިން މައާފަށް އެދުނު: ފޮޓޯ: މިހާރު\n23 އޮކްޓޯބަރ 2020 - 20:53\nޓެކްނިކަލް މައްސަލަތަކަކާ ގުޅިގެން ދެފަހަރެއްގެ މަތިން މާލެއިން މިއަދު ކަރަންޓު ކެނޑެން ދިމާވި ކަންތައްތައް މިހާރު ހައްލުކޮށްފި ކަމަށާއި ދެން ކަރަންޓު ނުކެނޑޭނެ ކަމަށް ސްޓެލްކޯ އިން ބުނެފި އެވެ.\nމިއަދު ހެނދުނު 8:30 ހާ އިރު މުޅި މާލެއިން ކަރަންޓު ކެނޑުނެވެ. އޭގެ ފަހުން މާލޭގެ ބައެއް ސަރަހައްދުތަކަށް ކުޑަ ވަގުތުކޮޅަކަށް ކަރަންޓު ލިބުނު ނަމަވެސް މުޅި މާލެއަށް ކަރަންޓު އަލުން ލިބުނީ މެންދުރު 12:30 ހާ އިރެވެ. އަދި އޭގެ ފަހުން މެންދުރު 2:15 ހާއިރު މާލޭގެ ބައެއް ސަރަހައްދުތަކުން ކުޑަ ވަގުތުކޮޅަކަށް ކަރަންޓު ކެނޑުނެވެ.\nސްޓެލްކޯގެ މީޑިއާ އޮފިޝަލަކު "މިހާރު" އަށް ވިދާޅުވީ ހެނދުނު ކަރަންޓު ކެނޑުނީ އެ ކުންފުނީގެ އިންޖީނަކަށް ދިމާވި މައްސަލައަކާ ގުޅިގެން ކަމަށެވެ.\nMulhi male' in karantu ken'dihje\n"އަޅުގަނޑުމެންގެ ސިސްޓަމްތައް ހުންނާނީ އޮޓޮމޭޓްކޮށްފައި، މައްސަލައެއް ދިމާވެއްޖެ ނަމަ އަމިއްލަ އަށް ޝަޓް ޑައުންކުރަން [ސިސްޓަމަށް] އިތުރު ގެއްލުން ވުމުގެ ކުރިން. ވޮލްޓޭޖު މަތިވުމުގެ މައްސަލައެއް އުޅުނީމައި އެގޮތަށް އަމިއްލައަށް ޝަޓްޑައުންވީ. އެހެންވެ ކަރަންޓު ކެނޑުނީ،" އޭނާ ވިދާޅުވި އެވެ.\nއޭނާ ވިދާޅުވީ މެންދުރު ކަރަންޓު ކެނޑެން ވެސް ދިމާވީ ހަމަ ވޮލްޓޭޖްގެ މައްސަލައަކާ ގުޅިގެން ކަމަށެވެ. ނަމަވެސް ވޮލްޓޭޖްގެ މައްސަލަ ޖެހުނީ ޑިސްޓްރިބިއުޝަން ނެޓްވޯކަށެވެ.\n"މެންދުރު މާލޭގެ 20 ޕަސެންޓަށް ކަރަންޓުގެ ހިދުމަތް ކެނޑުނު. ގާތްގަނޑަކަށް 2،300 ކަސްޓަމަރުންނަށް އެކަމުގެ އަސަރު ކުރި،" އޭނާ ވިދާޅުވި އެވެ.\nމި ދެ މައްސަލަ ވެސް މިހާރު ވަނީ ހައްލުކޮށްފައި ކަމަށާއި ކަރަންޓުގެ ކެނޑުމުގެ އިތުރު ހާދިސާއެއް ދިމާވާނެ ކަމަކަށް ނުބެލެވޭ ކަމަށް އޭނާ ވިދާޅުވި އެވެ.\nދިމާވި މައްސަލަތައް ހައްލުކޮށް މުޅި މާލެއަށް މިހާރު ވަނީ ކަރަންޓުދެވިފައި. ދިމާވި ދަތިތަކަށް އެންމެހާ ކަސްޓަމަރުންގެ ކިބައިން މާފަށް އެދެން.\n— STELCO (@STELCOMALDIVES) October 23, 2020\nސްޓެލްކޯ އިން މިއަދު ކުރި ޓްވީޓެއް\nހުކުރު ދުވަހެއްގެ ހެނދުނު ގިނަ ވަގުތުތަކަކަށް ކަރަންޓު ކެނޑުމުން ދިމާވި އެކި މައްސަލަތަކާ ގުޅިގެން އާންމުން ޝަކުވާ ކުރި އެވެ. އޭގެ ތެރޭގައި މެންދުރަށް ކެއްކުމުގައި ދިމާވި ދަތިތައް ހިމެނެ އެވެ. އަދި ކަރަންޓު ދިއުމުން ސަޕްލައި ފެން ވެސް ކެނޑޭ ގޮތަށް ބައެއް ގޭގޭގެ ވަޔަރިން އަޅާފައިވާއިރު، ހުކުރު ނަމާދަށް ތައްޔާރުވުމުގައި ވެސް ދަތިތައް ދިމާވި ކަމަށް ބައެއް މީހުން ބުންޏެވެ.\nކަރަންޓު ކެނޑުމުން ދިމާވި ދަތިތަކަށް އެ ކުންފުނިން ވަނީ ހުރިހާ ކަސްޓަމަރުންގެ ކިބައިން މައާފަށް ވެސް އެދިފަ އެވެ.\nމާލެ ކަރަންޓު ސްޓެލްކޯ\nހަލާކުވި އެއްޗިއްސައް ލާރި ދެނީ ކޮން އިރަކު ؟\nކޯލިޝަން މައްސަލަވެސް ރަނގަޅުކޮއްފި. ހަމަބުނެލީ\n"ކަރަންޓުގެ ކެނޑުމުގެ އިތުރު ހާދިސާއެއް ދިމާވާނެ ކަމަކަށް ނުބެލެވޭ ކަމަށް އޭނާ ވިދާޅުވި އެވެ". މިހެން ކިޔާތާ މިހާރު ކިތައްއަހަރު ވެއްޖެބާ.\nކަރަންޓަކީ ޓެކްނިކަލް މައްސަލައެއް ދިމާވެއްޖެނަމަ ހަމަ ކޮންމެ ވަގުތަކުވެސް ކެނޑިދާނެ އެއްޗެއް،\nރައްޔިތުން ހަމަ މައާފު ކޮށްކޮށް ތިބެނީ ކަރަންޓު ބިލު 5ގުނަ ބޮޑުކޮށްފަ ފޮނުވިޔަސް.\nމައާފަށް އެދުނީމަ ނިމުނީ. ފޯނު، އިންޓަނެޓު، ކަރަންޓު، ފެން އަދި އާންމު ވިޔަފާރިތަކުގެ މިފަދަ އިހުމާލުން ލިބޭ ކިތަންމެ ކުޑަ ގެއްލުމަކައްވެސް ކޮމްޕަންސޭޝަން ލިބެން ޖެހޭނެ. ވިޔަފާރިވެރިން މަޖުލީހާ ގުޅިގެން މިފަދަ ކަންތައް މަތިއަޅައިގެނެއް ނޫޅެވޭނެ. ދިވެހިން ހޭލުންތެރިވާންވީ މި ކަން ކަމާ. ކޮންސިއުމަރ ރައިޓްސް މިގައުމުގައި އޮންނަނީ ނަމަކަށް.\nކަރަންޓް ބިލްބޮޑުކުރަނީ ވޯލްޓޭޖް މަތި ކޮށްގެންތަ ނޫނީ ދަށްކ ކޮށްގެންތަ. މިހާރު ގަބޫލެއް ނު ކުރެވޭ ހޫނު ގަދަވާތީކ ކަމަ ކަށްވެސް.. ހުއްޓާނުލާ ވާރޭވެހުނަސް ބިލް ކުޑައެއްނުވޭ. އަނެއް ކާބިލްބޮޑުވަނީ ވާރޭވެހޭތީތަ؟؟؟\nދެން މުގުނީ އަށް އިތުރު އެވޯޑެއް! އަދި މީގެ އިތުރުން ހުރިހާ ސިޔާސީ ވެރިންގެ އެކްޓިވިސްޓުންނަށް ދައުލަތުގެ ހިއްސާ އޮންނަ ކުންފުނިތަކުން ބޮޑު މުސާރަ ލިބޭ ވަޒީފާ! އޯކޭތަ؟ ހެޕީ؟ ނަޝީދު ހެޕީ! މައުމޫނު ހެޕީ، ގާސިމް ހެޕީ! ޔާމީން ހެޕީ! އިމްރާން ހެޕީ! އިބޫ ހެޕީ! ނަކަމެތި ރައްޔިތުން ނޮޓް ހެޕީ! އޯކޭ؟\nޢަޅެ މައާފު ކަރަންޓް ބިލް އިން ހަމަޖައްސައިދޭނަނަމަ\nއެވޯޑު މިލިބޭގޮތެއް ނޭންގުން\nއެވޯޑު ލިބޭނެ ބްރޭންޑިންގް އިންސްޓިޓިއުޓަކަށް ފައިސާދީފަ އެމީހުން ލައްވާ އިންޑިއާގެ އެކަމަށް އޮންނަ .. ޔައުނީ އެވޯޑު ދޭން އޮންނަ2ކުންފުންޏަށް ފީދެއްކީމާ.\nތިކޮއްލެވުނީ ވަރައްބޮޑުވަރެއް. ޕާޓީ ބާއްވާފަ ކަރަންޓް ބިލްތައް ބޮޑުކޮއްލާ ދެން. ރައްޔިތުން އްތްޖަހާނެ އޭރައް.


Covid in rangalhuve Raees Maumoon ge ah dhookollaifi | ThePress\nކޮވިޑުން ރަނގަޅުވެ، ރައީސް މައުމޫން ގެއަށް ދޫކޮށްލައިފި\n14 September 2020, 14:18\nރައީސް މައުމޫން އާއި އަނބިކަނބަލުން ނަސްރީނާ އިބްރާހިމް / ފޮޓޯ: ސޯޝަލް މީޑިއާ\nކުރީގެ ރައީސް މައުމޫން އަބްދުލްގައްޔޫމު ކޮވިޑް-19 އިން ފަސޭހަފުޅުވެ، ގެއަށް ދޫކޮށްލައިފިއެވެ.\nރައީސް މައުމޫން ކުރެއްވި ޓްވީޓެއްގައި ވިދާޅުވީ ﷲގެ ހެޔޮރަހުމަތްފުޅުން ކޮވިޑް ބަލިން ޝިފާ ލިބި ހެޔޮހާލުގައި ގެއަށް ވަޑައިގެންފައިވާ ކަމަށެވެ.\nމާތް ﷲ ގެ ހެޔޮ ރަޙްމަތް ފުޅުން ކޯވިޑް ބަލިން ޝިފާ ލިބިގެން ހެޔޮޙާލު ގައި އަޅުގަނޑު މިއަދު ދަރުމަވަންތަ ހޮސްޕިލުން ގެޔަށް އަތުވެއްޖައިން. އެކިއެކި ބަލިބަލި ތަޙަންމުލު ކުރައްވާ ހުރިހާ ބޭފުޅުންނަށް އަވަސް ޝިފާއަކަށް އެދި ދުޢާކުރަން\nރައީސް މައުމޫން ކޮވިޑަށް ޓެސްޓު ކުރައްވާފައި ވަނީ ހުމުގެ އާލާސްކަންފުޅެއްގައި އުޅުއްވާތީއެވެ. އެމަނިކުފާނުގެ ނަތީޖާ ލިބުމުން އެކަން ޓްވީޓާ މެދުވެރިކޮށް އަންގަވާފައި ވަނީ މިދިޔަ މަހުގެ 25 ވަނަ ދުވަހުއެވެ.\nއެމަނިކުފާނު ކޮވިޑަށް ޕޮޒިޓިވް ވެފައި ވާކަން ހާމަކުރެއްވުމާ އެކު ގިނަ އަދަދެއްގެ ބަޔަކު ވަނީ ސޯޝަލް މީޑިއާގައި އެމަނިކުފާނަށް ހެޔޮ ދުއާ ކޮށް އަވަސް ޝިފާއަކަށް އެދިފައެވެ. އޭގެ ތެރޭގައި ރައީސް އިބްރާހިމް މުހައްމަދު ސޯލިހުގެ އިތުރުން ސިޔާސީ އިސް ލީޑަރުންވެސް ހިމެނިވަޑައިގަންނަވައެވެ.\nހަބަރު ކޮވިޑް-19 މައުމޫން އަބްދުލް ގައްޔޫމް


ދުވާލަކު އެއް ސަމުސާ އެޕަލް ސިޑާ ވިނެގާ ބޮއެގެން ބަނޑު ހިންދާލެވިދާނެ – Haftha\nFri,5June, 2020, 1:05 am\nދުވާލަކު އެއް ސަމުސާ އެޕަލް ސިޑާ ވިނެގާ ބޮއެގެން ބަނޑު ހިންދާލެވިދާނެ\nއެޕަސް ސިޑާ ވިނެގާ އަކީ އާފަލުގެ ދިޔައިން ތައްޔާރުކޮށްފައި ހުންނަ ހަށިގަނޑަށް ފައިދާހުރި ބުއިމެކެވެ. ގިނަ އަދަދަކަށް ވިޓަމިންސް އާއި އެންޑިއޮކްސިޑެންސް ހިމެނޭ މި ވިނެގާގައި އެކުލެވޭ އެސިޑް އަދި އަލްކެލައިންގެ ސަބަބުން ހަށިގަނޑުގަ ހުންނަ ނުރައްކާތެރި ބެކްޓީރިއާތައް މަދުކޮށްދެއެވެ.\nއަދި ހަށިގަނޑު ޕީއެޗް ލެވެލް އެއް ހަމައެއްގައި ހިފަހައްޓައިދޭ މަދު ބުއިންތަކުގެ ތެރޭގައި އެޕަސް ސިޑާ ހިމެނޭއިރު މިއީ ބަރުދަން ފަސޭހައިން ލުއިކޮށްދޭ ބުއިމެކެވެ.\nބުއިން ތައްޔާރުކޮށްލުމަށް، އާދައިގެ ފެން ތައްޓެއް ތެރެއަށް އެއް މޭޒުމަތީ ސަމުސާ ލުނބޯ، އެޕަލް ސިޑާ އަދި މާމުއިތް އަޅާ ރަނގަޅަށް ގިރާލާށެވެ. އަދި ހެނދުނު ނާސްތާ ނެގުމުގެ 30 މިނެޓް ކުރިން ބޯލާށެވެ. މި ބުއިން ބޭނުން ކުރަމުން، ދުވާލަކު މަދުވެގެން 30 މިނެޓް ކަސްރަތުކޮށްލުމުން ނަތީޖާ ފެނުން އަވަހެވެ.\nސިއްހީ މާހިރުން ލަފާދެނީ، އެޕަލް ސިޑާގައި އެސިޑިކް ލެވެލް މަތިވުމުގެ ސަބަބުން ފެނަށް ގިރުވައިގެން ބުއިމަށެވެ. އަދި ރަހަ މީރުކޮށްލުމަށާއި އިތުރު ފައިދާތަކަށް ލުނބޯ އަދި މާމުއިތް އެޅުމަކީ އެކަށީގެންވާ ކަމެއް ކަމަށެވެ.